
专讘讬谞讜 讞谞谞讗诇

讗专讘注讛 专讗砖讬 砖谞讬诐 讛诐 讘讗讞讚 讘谞讬住谉 专"讛 诇诪诇讻讬诐 讜诇专讙诇讬诐. 



讜讗诪专讬谞谉 诇诪诇讻讬诐 诇诪讗讬 讛诇讻转讗 讘注讬谞谉 诇诪讬讚注 专"讛 砖诇讛谉. 讗诪专 专讘 讞住讚讗 诇砖讟专讜转 讻诇讜诪专 讻讬讜谉 砖讝诪谉 讛砖讟专讜转 诇诪谞讬谉 砖谞讜转 讛诪诇讻讬诐 诪讜谞讬谉 讻讚讗诪专讬谞谉 讘砖谞转 讻讱 讜讻讱 诇讬谞讗讬 讛诪诇讱 讘砖谞转 讻讱 讜讻讱 诇讬讜讞谞谉 讻"讙. 爪专讬讻讬谉 讗谞讜 诇讬讚注 专"讛 砖诇讛谉 讗讬讝讛 讬讜诐 讜讗讬讝讛 讞讜讚砖 讛讜讗. 砖讗诐 讬爪讗 诇驻谞讬谞讜 砖讟专 讬讜讚注讬谉 讻诪讛 砖谞讬诐 讬砖 诇讜 讜诪讗讜转讜 讛讝诪谉 砖谞讻转讘 讛砖讟专 谞砖转注讘讚讜 诇讜 讻诇 讛谞讻住讬诐 砖诇 诇讜讛 讜讗诐 诪讻专 讛谞讻住讬诐 讗讞"讻 讘注诇 讞讜讘 讘讗 讜讟讜专祝 讜诪讜爪讬讗 诪讬讚讜. 讜讻讬讜谉 砖专"讛 砖诇 诪诇讻讬诐 谞讬住谉 注讚 谞讬住谉 讗讞专 转砖诇讜诐 讛砖谞讛 讜讻住讚专 讛讝讛 诪讜谞讬谉 讜讛讜诇讻讬谉 讜讻谉 砖谞讬 砖讟专讜转 讛讬讜爪讗讬谉 注诇 讗讚诐 讗讞讚 诪谉 讛讝诪谉 砖诇 讝讛 讜砖诇 讝讛 诪转讘专专 讗讬讝讛 拽讜讚诐 讜诇讜 诪砖驻讟 诇讟专讜祝 讛谞讻住讬诐 拽讜讚诐. 讜讗诐 讬诇讜讛 讗讚诐 诇讞讘讬专讜 诪注讜转 讘谞讬住谉 讘砖谞转 讛' 诇讬谞讗讬 讛诪诇讱 讜讬拽讚讬诐 讝诪谉 讛砖讟专 讜讬讻转讘 讘谞讬住谉 讘砖谞转 讚' 诇讬谞讗讬 讛诪诇讱. 讗诐 谞转讘专专 讘讘"讚 讻讬 讛注讚讬诐 讛拽讚讬诪讜 讝诪谞讜 砖诇 讗讜转讜 讛砖讟专 驻住讜诇 讛讜讗 讻讚转谞谉 讘住讜祝 诪住' 砖讘讬注讬转 砖讟专讬 讞讜讘 讛诪讜拽讚诪讬谉 驻住讜诇讬谉 讚讗转讬 诇诪讬讟专祝 诇拽讜讞讜转 砖诇讗 讻讚讬谉 讗讘诇 讛诪讗讜讞专讬谉 讻砖专讬谉. 



诪诇讱 砖注诪讚 讘讻"讟 讘讗讚专 讻讬讜谉 砖讛讙讬注 讬讜诐 讗讞讚 讘谞讬住谉 注诇转讛 诇讜 砖谞讛 讚拽讬讬"诇 讬讜诐 讗讞讚 讘砖谞讛 讞砖讜讘 砖谞讛 讜诪讜谞讬谉 诇讜 诪谞讬住谉 砖谞讛 砖谞讬讛.





专砖讘"讗

诪转谞讬': 讗专讘注讛  专讗砖讬 砖谞讬诐 讛谉 讘讗讞讚 讘谞讬住谉 专讗砖 讛砖谞讛 诇诪诇讻讬诐. 讜讗讜拽讬诪谞讗 诇讛 讘讙诪专讗 (讙, 讗) 诇诪诇讻讬  讬砖专讗诇. 讜讗注"驻 砖诇讗 讛讬讜 诪诇讻讬 讬砖专讗诇 诪拽驻讬讚讬谉 讗诐 讬讻转讘讜 诇讘专讬讗转 注讜诇诐 讗讜 诇讬爪讬讗转 诪爪专讬诐  讜诇讘谞讬谉 讛讘讬转 讜讗讬谉 讘讝讛 诪砖讜诐 砖诇讜诐 诪诇讻讜转 讻诪诇讻讬 讛讗讜诪讜转 砖讛讬讜  诪拽驻讬讚讬谉 , 诪讻诇 诪拽讜诐 驻注诪讬诐 砖讛讬讜 专讙讬诇讬谉 诇讻转讜讘 诇砖诐  讛诪诇讻讬讜转, 讜诪砖讜诐 讻讱 拽讘注讜 诇讛诐 讝诪谉 讬讚讜注 诪砖讜诐 讞砖砖 讛诇拽讜讞讜转, 讜讻讚诪驻专砖 讟注诪讗  讘讙诪专讗.



讙诪专讗: 诇诪诇讻讬诐 诇诪讗讬 讛诇讻转讗 讗诪专 专讘 讞住讚讗 诇砖讟专讜转 讚转谞谉 砖讟专讬 讞讜讘  讛诪讜拽讚诪讬谉 驻住讜诇讬谉 讜讻讜'. 驻讬专砖 专砖"讬 讝"诇, 砖讗诐 诇讗 拽讘注讜 讝诪谉 讬讚讜注 讗诇讗 讻诇 诪诇讱 诇驻讬 诪讛  砖注诪讚 驻注诪讬诐 砖讗讬谉 诇讛讘讞讬谉. 讻讙讜谉, 讗诐 讻转讜讘 讻住诇讜 讘砖谞讛 砖诇讬砖讬转 讜讘讗讜 讛注讚讬诐 讜讗诪专讜 讻砖讞转诪谞讜  讘讜 诇讗 专讗讬谞讜 砖讛诇讜讛 讗诇讗 讛诇讜讜讛 讗诪专 诇谞讜 讞转诪讜 讻讗讜转讛 砖砖谞讬谞讜 (讘"讘 拽住讝, 讘) 讻讜转讘讬谉 砖讟专  诇诇讜讛 讗注"驻 砖讗讬谉 诪诇讜讛 注诪讜, 讜讗讬谉 讗谞讜 讬讜讚注讬谉 讗诐 讛诇讜讛讜 拽讜讚诐 诇讻谉 讗讜 诇讗讞专 讻谉 讗讘诇 专讗讬谞讜  砖讛诇讜讛讜 讘转诪讜讝 讘砖谞讛 砖诇讬砖讬转 诇诪诇讱, 讜讗诐 讗讬谉 讛讚讬讬谞讬谉 讬讜讚注讬谉 讘讗讬讝讜 讞讜讚砖 注诪讚 讛诪诇讱 讗讬谉  诇讛讘讞讬谉 讗诐 转诪讜讝 拽讜讚诐 诇讻住诇讜 讗讜 讻住诇讜 拽讜讚诐 诇转诪讜讝. 讗诐 砖谞转讜 诪转讞诇转 讘讬谉 转诪讜讝 诇讻住诇讜 谞诪爪讗  讻住诇讜 拽讜讚诐 诇转诪讜讝 讘讻诇 砖谞讜转讬讜 [讜砖讟专 诪讜拽讚诐 讛讜讗], 讜讗诐 注诪讚 讘讬谉 讻住诇讜 诇转诪讜讝 谞诪爪讗 转诪讜讝  拽讜讚诐 诇讻住诇讜 讘讻诇 砖谞讜转讬讜 [讜砖讟专 诪讗讜讞专 讛讜讗], 讜注讻砖讬讜 砖拽讘注讜 谞讬住谉 专讗砖 讛砖谞讛 诇注讜诇诐 转诪讜讝  拽讜讚诐 诇讻住诇讜. 讜谞专讗讛 诇驻讬 驻讬专讜砖讜 砖讘注诇讬 讛讚讬谉 诪讜讚讬诐 砖诇讗 讛诇讜讛讜 讗诇讗 驻注诐 讗讞转, 砖讗诐 诇讗 讻谉  讗注"驻 砖讬注讬讚讜 讛注讚讬诐 砖诇讗 专讗讜 谞转讬谞转 诪注讜转 讘砖注转 讻转讬讘转 讛砖讟专 讗诇讗 砖讘砖注讛 讗讞专转 专讗讜 砖诪谞讛 诇讜  诪注讜转 讗讬谉 讘讻讱 讻诇讜诐, 讜讗驻讬诇讜 讛注讬讚讜 讘驻讬专讜砖 砖诇讗讞专 讻转讬讘转 讛砖讟专 讘讻诪讛 专讗讜 砖讛诇讜讛讜, 砖讗谞讬  讗讜诪专 讛诇讜讗讛 讗讞专转 讛讬讗. 讜注诐 讻诇 讝讛 讗讬谉 驻讬专讜砖 讝讛 诪讞讜讜专, 砖讗诐 讻转讘讜 讘砖讟专 讬讜诐 砖讛讬讜  注讜诪讚讬诐 讘讜 讻诪讜 砖讛讜讗 诪驻专砖, 讗讬 讗驻砖专 诇讛讬讜转 讛砖讟专 诪讜拽讚诐 讘讚讬谞讜. 砖讗诐 讻转讘讜讛讜 砖诇讗 讘驻谞讬  讛诪诇讜讛, 讜讻讗讜转讛 砖砖谞讬谞讜 (砖诐) 讻讜转讘讬谉 砖讟专 诇诇讜讛 讗注"驻 砖讗讬谉 诪诇讜讛 注诪讜 讜讻诪讜 砖讛讜讗 讝"诇  诪驻专砖, 讛讗讬 诇讗讜 诪讜拽讚诐 讛讜讗 讜讗注"驻 砖诇讗 谞转谉 诇讜 诪注讜转 注讚 诇讗讞专 讝诪谉 诪专讜讘讛, 讚讛讗 讗讜拽讬诪谞讗  讘驻"拽 讚讘讘讗 诪爪讬注讗 (讬讙, 讗) 讚讻讬 诇讬讻讗 诪诇讜讛 讘讛讚讬讛 诇讗 讻转讘讬谞谉 讗诇讗 讘砖讟专讬 讗拽谞讬讗转讗, 讜讘砖讟专讬  讗拽谞讬讗转讗 讛讗 砖注讘讚 谞驻砖讬讛 诪讛砖转讗 讘讬谉 讬诇讜讛 讘讬谉 诇讗 讬诇讜讛, 讜讗讬 讘砖讟专讬 讚诇讗 讗拽谞讬讗转讗 讜诪诇讜讛  讘讛讚讬讛 讜诪住专讜 诇讬讛 讛砖讟专 讻讚讬谞诐 诪砖注转 诪住讬专转 讛砖讟专 谞诪讬 讝讻讛 诇讻砖讬转谉 诇讜 诪注讜转 诪讬讛讗 诇讻讜诇讬  注诇诪讗, 讜讗诐 讗讬谉 诪诇讜讛 注诪讜 讛讗 讗讬谉 讻讜转讘讬谉. 讜诇讗讘讬讬 讚讗诪专 讛转诐 讘驻"拽 讚诪爪讬注讗 (砖诐) 讘砖诪注转讗  讚诪爪讗 砖讟专讬 讞讜讘, 讚注讚讬讜 讘讞转讜诪讬讜 讝讻讬谉 诇讜, 讗驻讬诇讜 讻讬 诇讬讻讗 诪诇讜讛 讘讛讚讬讛 谞诪讬 讝讻讛 诪砖注转  讻转讬讘讛. 讛讬诇讻讱 诇讗 诪砖讻讞转 诇讛 讗诇讗 讘砖讗诪专讜 讛注讚讬诐 砖注砖讜 砖诇讗 讻讚讬谉, 砖讻转讘讜 讜谞转谞讜 讘讬讚 讛诇讜讛  讗注"驻 砖诇讗 讛讬讛 诪诇讜讛 注诪讜, 讜讗讬谉 诪谉 讛讚注转 砖讛讜爪专讻讜 讞讻诪讬诐 诇拽讘讜注 讝诪谉 诪砖讜诐 讞砖砖 砖诪讗 讬注砖讜  讛注讚讬诐 砖诇讗 讻讚讬谉 , 讜讻诇 讝讛 砖诇讗  讻讗讘讬讬 . 讜注讜讚 诇驻讬 诪讛 砖讻转讘 讛讜讗 讝"诇 砖讛讬讛 讛砖讟专 讻转讜讘  讘讻住诇讜 讜讛注讬讚讜 讛注讚讬诐 砖讛诪诇讜讛 讛讬转讛 讘转诪讜讝, 谞专讗讛 砖讛爪专讬讻讜 讞讻诪讬诐 诇拽讘讜注 讝诪谉 讻讚讬 诇讛讻砖讬专  讗转 讛砖讟专 讜诇讛讜爪讬讗讜 诪住驻拽 诪讜拽讚诐, 砖讗诇讜 诇讗 讻谉 讛讬讬谞讜 讗讜诪专讬谉 砖讛讜讗 诪讜拽讚诐 诪谉 讛住驻拽 砖诇讗  谞讟专讜祝 诇拽讜讞讜转 讗诇讗 讘专讗讬讛 讘专讜专讛, 讜注讻砖讬讜 砖谞讬住谉 专讗砖 讛砖谞讛 谞诪爪讗 讚转诪讜讝 拽讜讚诐 讘讻诇 砖谞讜转讬讜  讜砖讟专 诪讗讜讞专 讛讜讗 讜讻砖专. 讜诇讬转讗, 讚讞讝拽转 讛砖讟专 诪讗讜讞专 讛讜讗, 讜讙讚讜诇讛 诪讝讜 讗诪专 讘住谞讛讚专讬谉 驻专拽  讗讞讚 讚讬谞讬 诪诪讜谞讜转 (住谞讛讚专讬谉 诇讘, 讗), 砖讟专 砖讝诪谞讜 讻转讘讜 讘讗讞讚 讘谞讬住谉 讘砖诪讬讟讛 讜讘讗讜 注讚讬诐 讜讗诪专讜 讛讬讗讱  讗转诐 诪注讬讚讬谉 [注诇 砖讟专 讝讛] 讜讛诇讗 [讘讬讜诐 驻诇讜谞讬] 注诪谞讜 讛讬讬转诐 讘诪拽讜诐 驻诇讜谞讬, 砖讟专 讻砖专 讜注讚讬讜  讻砖专讬谉  讞讬讬砖讬谞谉 砖诪讗 讗讬讞专讜讛讜  讜讻转讘讜讛讜 . 讜讘讙讟 驻砖讜讟 (讘"讘 拽注讗, 讗) 谞诪讬 讗诪专讜, 砖讟专  砖讝诪谞讜 讻转讘讜 讘砖讘转 讗讜 讘注砖专讛 讘转砖专讬 [砖讟专 诪讗讜讞专 讛讜讗] 讜讻砖专 砖讗谞讬 讗讜诪专 讗讞专讜讛讜 讜讻转讘讜讛讜,  讜讻诇 砖讻谉 讛讻讗 砖讗谞讬 讗讜诪专 砖讛诐 专讗讜 讛诪诇讜讛 讘转诪讜讝 讛拽讜讚诐 讜讻砖讛讙讬注讜 诇讻住诇讜 讜讗诪专 诇讛诐 讛诇讜讛  诇讻转讜讘 讗转 讛砖讟专 诪驻谞讬 砖诇讗 讛讬讜 专砖讗讬谉 诇讻转讜讘 讛讝诪谉 诪谞转讬谞转 讛诪注讜转 讻转讘讜 讘讜 讝诪谉 砖谞讻转讘 讘讜  讛砖讟专 讻讚讬谞诐. 讜诪讻诇 诪拽讜诐 讬讻讜诇 诇讬砖讘 驻讬专讜砖讜 讘讛讬驻讱 , 讻讙讜谉  砖讻转讜讘 讘讜 讘转诪讜讝 讜讗诪专讜 讛注讚讬诐 砖讛诇讜讛讜 讘讻住诇讜, 讚注讻砖讬讜 讛讬讬谞讜 诪讻砖讬专讬谉 讗讜转讜 诪谉 讛住驻拽  讜讻砖拽讘注讜 讞讻诪讬诐 讝诪谉 讘谞讬住谉 谞讜讚注 砖讛讜讗 诪讜拽讚诐. 讗诇讗 砖注讚讬讬谉 拽砖讛 注诇讬讜 诪讛 砖讛拽砖讬谞讜 诇讜  诇诪注诇讛, 讜注讜讚 砖诇讗 讬转讻谉 讘讝讛 诇砖讜谉 诪讗讜讞专讬谉 讗诇讗 砖讟专 砖谞讻转讘 讻讚讬谞讜.
讜讬砖  诪驻专砖讬诐 , 讻讙讜谉 砖讘讗讜 讛注讚讬诐 讜讗诪专讜 讘讻住诇讜 讛讬讬谞讜 注讜诪讚讬诐,  讜讗注"驻 砖讛讬讛 讻转讜讘 讘讜 转诪讜讝 诇讗讜 讗讚注转讬谞讜. 讜讻诪讜 砖讗诪专讜 讘讬专讜砖诇诪讬 (砖讘讬注讬转 驻"讬, 讛"讙) 讙讘讬  砖讟专讬 讞讜讘 讛诪讜拽讚诪讬谉, 诪讗谉 诪讜讚注 专' 砖诪注讜谉 讘专' 讘讗 讘砖诐 专' 讬讜讞谞谉 讛谉 讛谉 注讚讬讜, 讻诇讜诪专 注讚讬  讛砖讟专 注爪诪谉 讜讘砖诇讗 讛讬讛 讻转讘 讬讚谉 讬讜爪讗 诪诪拽讜诐 讗讞专. 讜驻专讬讱, 讜讛讗诪专 专"砖 讘谉 诇拽讬砖 注讚讬诐  讛讞转讜诪讬诐 注诇 讛砖讟专 谞注砖讛 讻诪讬 砖谞讞拽专讛 注讚讜转谉 讘讘"讚, 讛转诐 讘讗讜诪专讬诐 诇讗 讞转诪谞讜 [讻诇 注讬拽专], 讗讘诇  讛讻讗 讘讗讜诪专讬诐 注诇 讝讛 讞转诪谞讜 讜注诇 讝讛 诇讗 讞转诪谞讜. 讜讚讘专 讝讛 讚讞讜拽 讗注"驻 砖讗诪专讜讛讜 讘讬专讜砖诇诪讬,  诇驻讬 砖讗讞讚 诪注讬拽专讬 讛砖讟专 讛讜讗 讛讝诪谉 诪砖讜诐 讟专讬驻转 讛诇拽讜讞讜转, 讜讚讘专 砖讛讜讗 诪讜讟诇 注诇 讛注讚讬诐 诇讚拽讚拽  讘讜 讛专讘讛 讬讜转专 诪砖诐 讛诪诇讜讛, 讜谞讗诪专 砖诇讗 讚拽讚拽讜 讘讜 讜讞转诪讜 讘讛驻讻讜 讜谞讗诪谞讬诐, 讜讛诇讗 诪砖讬诪讬诐  注爪诪谉 专砖注讬诐, 讜讻讗谞讜住讬谉 讛讬讬谞讜 诪讞诪转 诪诪讜谉 砖讗讬谞谉 谞讗诪谞讬诐, 讜讘砖讟专 讗诪谞讛, 砖讗谞讬 讗讜诪专 注讜诇讛  讜讗注讜诇讛 诇讗 讞转讬诪讬. 讗诇讗 砖讬砖 诇讬砖讘 驻讬专讜砖 讝讛 讘砖诇讗 讗诪专讜 讛注讚讬诐 注爪诪谉 讻谉 讗诇讗 注讚讬诐 讗讞专讬诐,  讜讻讗讜转讛 砖讗诪专讜 砖诐 讘驻专拽 讛讗砖讛 砖谞转讗诇诪谞讛 (讻转讜讘讜转 讬讟, 讘), 讛注讚讬诐 砖讗诪专讜 讻转讘 讬讚谉 讛讜讗 讝讛  讗讘诇 讗谞讜住讬诐 讛讬讜 拽讟谞讬诐 讛讬讜 驻住讜诇讬 注讚讜转 讛讬讜 讗诐 讗讬谉 讻转讘 讬讚谉 讬讜爪讗 诪诪拽讜诐 讗讞专 讛专讬 讗诇讜  谞讗诪谞讬诐.
讜诪爪讗转讬 诇专"诐 讘"谉 谞"专 砖驻讬专砖 讛讬专讜砖诇诪讬 讛讝讛 讘驻专拽 讗讬讝讛讜 谞砖讱 (讘"诪  注"讘, 讗) 讘砖讗讬谉 讻转讘 讬讚谉 讬讜爪讗 诪诪拽讜诐 讗讞专 讜讛谉 讘注爪诪谉 讗讜诪专讬诐 讗谞讜住讬诐 讛讬讬谞讜, 讜讗拽砖讬谞谉  讜讛讗诪专 专' 砖诪注讜谉 讘谉 诇拽讬砖 注讚讬诐 讛讞转讜诪讬诐 注诇 讛砖讟专 讜讻讜', 讜讗讬谉 谞讗诪谞讬诐 诇讜诪专 拽讟谞讬诐 讛讬讬谞讜  讗谞讜住讬诐 讛讬讬谞讜 讜讗祝 注诇 驻讬 砖讗讬谉 讻转讘 讬讚谉 讬讜爪讗 诪诪拽讜诐 讗讞专, 讻讚讗转诪专 谞诪讬 讘讙诪专讗 讚讬诇谉  讘讻转讜讘讜转 (讬讟, 讗) 讗诇讬讘讗 讚专' 诪讗讬专, 讜驻专讬拽 讛转诐 讻砖讘讗讜 诇注拽讜专 讻诇 讛注讚讜转 讜诇讜诪专 砖诇讗 谞讬转谉  诇讬讻转讘, 讗讘诇 讛讻讗 谞讛讬 讚诇讗 谞讬转谉 诇讬讻转讘 诪讝诪谉 专讗砖讜谉 谞讬转谉 诇讬讻转讘 诪讝诪谉 砖谞讬. 讜讻讬讜谉 砖讻谉  讘讗讬谉 讻转讘 讬讚谉 讬讜爪讗 诪诪拽讜诐 讗讞专 谞讗诪谞讬诐 诇讚讘专讬 讛讻诇, 注"讻. 讜诪讻诇 诪拽讜诐 讚讘专 讚讞讜拽 讛讜讗  砖讛讜爪专讻讜 诇转拽谉 诪讞诪转 注讚讬诐 砖讞转诪讜 砖拽专.
讜讛谞讻讜谉 砖讬专讗讛 诇讬 诇讛讘讞讬谉 讘讬谉 砖讟专 诪诇讜讛  诇砖讟专 诪拽讞 讗讬讝讛 诪讛诐 诪讜拽讚诐 讜讗讬讝讛 诪讗讜讞专 , 砖讗讬诇讜 讛讬讜  诪讜谞讬谉 诇诪诇讱 诪讬讜诐 注诪讬讚转讜 驻注诪讬诐 砖讬诇讜讛 讘转诪讜讝 砖诇 砖谞讛 砖诇讬砖讬转 讜讬诪讻讜专 讘讻住诇讜 砖诇 砖谞讛  砖诇讬砖讬转 讜讬砖讻讞 讘讗讬讝讛 讞讚砖 注诪讚 讛诪诇讱 讜诪谉 讛住驻拽 诇讗 讛讬讬谞讜 讟讜专驻讬谉 讗转 讛诇拽讜讞讜转, 讜注讻砖讬讜  砖拽讘注讜 谞讬住谉 专讗砖 讛砖谞讛 诇讻诇 讛诪诇讻讬诐 砖讟专 诪诇讜讛 拽讜讚诐 讜讟讜专祝. 讜诪讛 砖讛讘讬讗讜 讻讗谉 砖讟专讬 讞讜讘  讛诪讜拽讚诪讬谉 驻住讜诇讬谉, 诇讗讜 讘讚讜拽讗 诪讞诪转 驻住讜诇 诪讜拽讚诪讬谉 讜讛讻砖专 诪讗讜讞专讬谉 讗诇讗 诪讞诪转 讚讬谉 诪讜拽讚诪讬谉  讜诪讗讜讞专讬谉, 讻诇讜诪专 诪砖讜诐 讟专讬驻转 讛诇拽讜讞讜转 诪讞诪转 砖讟专 诪讜拽讚诐 诇讛谉 讗讜 诪讗讜讞专 诪讛谉, 讚讚讬谉  诪讜拽讚诪讬谉 讜诪讗讜讞专讬谉 讗讬谞讜 讗诇讗 诪讞诪转 讟专讬驻转 讛诇拽讜讞讜转, 讜讻注谞讬谉 砖讗诪专讜 讘讬专讜砖诇诪讬 (专"讛 驻"讗,  讛"讗) 讚讙专住讬谞谉 讛转诐: 讘讬谉 讻诪讗谉 讚讗诪专 诪谞讬住谉 诪谞讬谞谉 讘讬谉 讻诪讗谉 讚讗诪专 诪转砖专讬 诪谞讬谞谉 诪讛 谞驻拽讜谉  诪谉 讘讬谞讬讛讜谉 讗诪专 专' 讬讜谞讛 砖讟专讜转 讬讜爪讗讜转 讘讬谞讬讛讜谉, 诇讜讛 讘讛 诪诇讜讛 讘讗讬讬专 讜讻转讘 讘讛 砖谞讬讬讛  诇诪诇讻讜转 讜诪讻专 诪讻讬专讛 讘诪专讞砖讜谉 讜讻转讘 讘讛 砖谞讬讬讛 诇诪诇讻讜转, 诪讗谉 讚讗诪专 诪谞讬住谉 诪谞讬谞谉 诪诇讜讛 拽讚诪讛  讜诪讗谉 讚讗诪专 诪转砖专讬 诪谞讬谞谉 诪讻讬专讛 拽讚诪讛.





专讬讟讘"讗

驻专拽 专讗砖讜谉 
讗专讘注讛 专讗砖讬 砖谞讬诐 讛谉. 驻讬壮 讛讻讗 讚讜拽讗 讗讬讻讗 诇诪转谞讬 讛谉 讗讘诇 讛转诐 讘讘状拽 诇讬讻讗 诇诪转谞讬 讛谉 讜讻谉 讛讜讗 讘谞讜住讞讬 讚讜拽谞讬 讜讟注诪讗 讚诪诇转讗 诪砖讜诐 讚讛讻讗 转谞讗 谞讞转 诇诪谞讬谞讗 讗讘诇 讛转诐 诇讗 谞讞转 诇诪谞讬谞讗 讻诇诇 讗讚专讘讛 住状诇 讚讗讬讻讗 讗讘讜转 讗讞专讬谞讬 讟讜讘讗 讗诇讗 讚讗讬讛讜 讘注讬 诇讗砖诪注讬谞谉 砖讗讜转谉 讚壮 砖讛谉 谞专讗讬谉 诪住讙谞讜谉 讗壮 诇讗 专讗讬 讝讛 讻专讗讬 讝讛 诇讙诪专讬 讜爪专讬讻讬 诇诪讻转讘 诇讛诇讻讜转讬讛谉 讜讛讬讬谞讜 讚讗诪专讬壮 注诇讛 讘讙诪专讗 讘谞讜住讞讬 讚讜拽谞讬 诪谞讬谞讗 诪讻诇诇 讚讗讬讻讗 讚讘讬 专讘讬 讞讬讬讗 讜专讘讬 讗讜砖注讬讗 讻诇讜诪专 讻讬讜谉 讚诇讗 拽转谞讬 讛谉 讜拽转谞讬 讚壮 讜讚讗讬 讙诇讬 诇谉 讚讗讬讻讗 讗讞专讬谞讬 讗诇讗 砖讗诇讜 讛讚壮 爪专讬讱 诇诇诪讚谞讜 讚诇讗 专讗讬 讝讛 讻专讗讬 讝讛 讗讘诇 讛讻讗 讗注状讙 讚讗讬讻讗 专讗砖讬 砖谞讬诐 讗讞专讬谞讬 讚诪讜讚讛 讘讛讜 转谞讗 讻讚讗讬转讗 讘讙诪专讗 诪状诪 转谞讗 诇诪讬诪谞讬 讛谞讬 谞讞转 讚讗讬讚讱 诇讗 讘注讬 诇诪讬诪谞讬谞讛讜 诪讟注诪讗 讚诪驻专砖 讘讙诪专讗 讜诇讛讻讬 拽转谞讬 讛谉 讜讻谉 诇砖讜谉 讛讙诪专讗 诪讜讻讬讞 讚讗诇讜 讛讻讗 讘转专 讚讻讬讬诇 讜转谞讬 砖讛谉 讚壮 诇讗 驻讬壮 诪讬讚讬 讗讞专讬谞讗 讘讚讬讚讛讜 讗诇讗 讚诪谞讬 诇讛讜 讘诇讞讜讚 讛讬 谞讬谞讛讜 讛谞讬 讚壮 讗讘诇 讛转诐 讚讘转专 讚诪谞讬谞讛讜 讗讬讬专讬 讜驻专讬砖 讘讛讜 砖诇讗 专讗讬 讝讛 讻专讗讬 讝讛 讜讚讗讬 诇讗讜 诇诪谞讬谞讗 谞讞转. 讜诪讬讛讜 讗讬讻讗 谞讜住讞讬 讚讙专住 讛转诐 讘讙诪专讗 诪谞讬谞讗 诇诪注讜讟讬 讚讘讬 专讘讬 讞讬讬讗 讜专讘讬 讗讜砖注讬讗 讜诇驻讬 讛讛讬讗 谞讜住讞讬 诪砖诪注 诇讻讗讜专讛 讚转谞讗 诇诪谞讬谞讗 谞讞转 讜讗状讻 讛转诐 谞诪讬 讘诪转谞讬壮 讙专住 讛谉 讜讛讻讬 讗讬转讗 诇讻讜诇讛讜 谞讜住讞讬 讗讘诇 诪讛 砖讻转讘谞讜 讛讜讗 讛谞讻讜谉. 注讬状诇 讚讛讗 讚拽转谞讬 讛讻讗 讛谉 讛讬讬谞讜 诇驻讬 砖讛诐 讛讚砖讬诐 诪拽专讜讘 砖专讗砖讬 砖谞讬诐 讗诇讜 讗讬谞诐 诪驻讜专住诪讬谉 诇讻诇 讗诇讗 诪讞讜讚砖讬诐 讗讜 诪讚讬谉 转讜专讛 讗讜 诪转拽谞转 讞讻诪讬诐 讚讗诇讜 专讗砖 讛砖谞讛 讛讘专讜专 诇讻诇 讗讬谞讜 讗诇讗 讗讜 转砖专讬 讗讜 谞讬住谉 砖讛讜讗 专状讛 诇讘专讬讗转 注讜诇诐 讜诇转拽讜驻讛 诇驻讜诐 驻诇讜讙转讗 讚专状讗 讜专状讬 讘讙诪专讗 讗讘诇 讗讘讜转 谞讝讬拽讬谉 讚讛转诐 讛诐 谞讝讬拽讬谉 讟讘注讬讬诐 诪驻讜专住诪讬诐 讜讬讚讜注讬诐 诇讻诇 讜诇讛讻讬 诇讗 诪讘注讬 诇诪转谞讬 讘讛讜 讛谉:



讘讗讞讚 讘谞讬住谉 专状讛 诇诪诇讻讬诐. 驻专状讬 讘讙诪专讗 诇诪谞讬谉 砖讛讬讜 诪讜谞讬谉 诇砖讟专讜转 诇诪诇讻讬诐 讜讗讜拽讬 诇诪转谞讬壮 诇诪诇讻讬 讬砖专讗诇 讗讘诇 诇诪诇讻讬 讗讜状讛 诪转砖专讬 诪讜谞讬谉 讜讗注状讙 讚诪讜讻讞 讘讙讬讟讬谉 讚讛讗 讚诪谞讬谞谉 砖讟专讜转 诇诪诇讻讬诐 讗讬谞讜 讗诇讗 诪砖讜诐 砖诇讜诐 诪诇讻讜转 讜诇诪诇讻讬 讬砖专讗诇 诇讬讻讗 诇诪讬讞砖 诇讛讻讬 诪状诪 谞专讗讛 讻讬 诪谞讛讙 拽讚诪讜谉 讛讬讛 诇诪谞讜转 讘砖讟专讜转 诇诪诇讻讬诐 讜讝讛讜 砖诇讜诐 诪诇讻讜转 讚砖讬讬讱 讘讗讜状讛 讛讬诇讻讱 讗诐 讘诪诇讻讬 讬砖专讗诇 驻注诪讬诐 砖讛讬讜 谞讜讛讙讬谉 讻谉 讜诇驻讬讻讱 拽讘注讜 诇讛诐 讞讻诪讬诐 专状讛 诪状诪 讙讘讬 诪诇讻讬 讬砖专讗诇 讗讬谉 拽驻讬讚讗 讗诐 诇讗 诪谞讜 诇讛诐 讜诪谞讜 诇讞砖讘讜谉 讗讞专 讜诇讗 诪驻住讬诇 砖讟专讗 讘讛讻讬 讗讘诇 讘诪诇讻讬 讗讜状讛 讗讬讻讗 拽驻讬讚讗 讜诪驻住讬诇 砖讟专讗 讘讬谉 讘砖讟专讜转 讘讬谉 讘讙讬讟讬谉 讜诪讬讛讜 讗祝 诇诪诇讻讬 讗讜状讛 讻诇 砖讻转讘讜 诇讘专讬讗转 注讜诇诐 讻诪讜 砖讗谞讜 谞讜讛讙讬谉 讗讬谞诐 诪拽驻讬讚讬谉 讜诇讬讻讗 诪砖讜诐 砖诇讜诐 诪诇讻讜转 讜诇讗 诪驻住讬诇 砖讟专讗 讗讜 讙讬讟讗 讘讛诐:



讜诇专讙诇讬诐. 讘讙诪专讗 诪讜拽讬 诇讛 诇讘诇 转讗讞专 讜讻专状砖 讚讘注讬 讙壮 专讙诇讬诐 讻住讚专谉 讜讞讙 讛诪爪讜转 转讞讬诇讛:



讘讗讞讚 讘讗诇讜诇. 驻讬壮 砖讗讬谉 诪注砖专讬谉 诪谉 讛谞讜诇讚讬诐 拽讜讚诐 讗诇讜诇 注诇 讛谞讜诇讚讬诐 讗讞专 讗诇讜诇 诪讚讻转讬讘 注砖专 转注砖专 讗转 讻诇 转讘讜讗转 讝专注讱 讛讬讜爪讗 讛砖讚讛 砖谞讛 砖谞讛 讜讘砖谞讬 诪注砖专讜转 讛讻转讜讘 诪讚讘专 讻讚讻转讬讘 注砖专 转注砖专 讗壮 诪注砖专 讘讛诪讛 讜讗壮 诪注砖专 讚讙谉 讜讗讜诪专 讛讻转讜讘 砖谞讛 砖谞讛 砖讬注砖专 讻诇 讛谞讜诇讚讬诐 讘砖谞讛 诪讬谞讬讛讜 讜讘讛讜 讜诇讗 讬注砖专 诪砖谞讛 注诇 讞讘讬专转讛 讜讙讝讬专转 讛讻转讜讘 讛讜讗 讜诇讛讻讬 诇讗 讻转讘 专讞诪谞讗 砖谞讛 讘砖谞讛 讻讚讻转讬讘 讻砖讻讬专 砖谞讛 讘砖谞讛 讚讚专砖讬谞谉 砖讻讬专讜转 砖诇 砖谞讛 讝讜 诪砖转诇诪转 讘讞讘讬专转讛 讜讗注状讙 讚讙讘讬 讘讻讜专 讻转讬讘 诇驻谞讬 讛壮 讗诇讛讬讱 转讗讻诇谞讜 砖谞讛 讘砖谞讛 讜讘注讬 诇诪讬诪专 转讜讱 砖谞转讜 诇讗 讚拽 拽专讗 诪砖讜诐 讚诪诇转讗 讚驻砖讬讟讗 讛讜讗 砖诇讗 讘讗 诇驻住诇讜 转讜讱 砖谞转讜 讚讛讗 讘讻讜专 拽讚砖讬诐 讛讜讗 砖谞专爪讬诐 诇砖诪讜谞讛 讬诪讬诐 讜拽专讗 谞诪讬 讗拽讬砖 诇讛讜 讘拽专讗 讚讜讛讘讗转诐 砖诪讛 讻谉 驻讬壮 讘转讜住壮 讜诪讜拽讬 讘讙诪专讗 诇住转诐 诪转谞讬壮 讻专状诪 讚住讘专 讚讗诇讜诇 专状讛 诇诪注砖专 讘讛诪讛 讜专状讗 讜专状砖 住讘专讬 讘讗壮 讘转砖专讬 讜讘讙诪专讗 诪驻专砖 驻诇讜讙转讬讛讜 讜讛诇讻转讗 讻住转诐 诪转谞讬'. 讜讗讬讻讗 诪专讘谞谉 讝状诇 讚讘注讬 讚讛讻讗 诪砖诪注 讚诇讻状注 诇讬讻讗 讗诇讗 讞讚 讝讬诪谞讗 讘砖转讗 诇诪注砖专 讘讛诪讛 讜讗诇讜 讛转诐 讘讘讻讜专讜转 诪砖诪注 讚诇专状讗 讜专状砖 讙壮 讝诪谞讬诐 诇诪注砖专 讘讛诪讛 讻讚转谞谉 讙壮 讙专谞讜转 讛诐 诇诪注砖专 讘驻专住 讛驻住讞 讜讘驻专住 注爪专转 讜讘驻专住 讛讞讙 讚讘专讬 专状注 讘谉 注讝讗讬 讗讜诪专 讘注砖专讬诐 讜转砖注讛 讘讗讚专 讘讗壮 讘住讬讜谉 讘讻状讟 讘讗讘 专状讗 讜专状砖 讗讜诪专讬诐 讘讗壮 讘住讬讜谉 讘讻状讟 讘讗诇讜诇 讜诇讗 讗诪专讜 讘讗壮 讘转砖专讬 诪驻谞讬 砖讛讜讗 讬状讟 讜讗讬 讗驻砖专 诇注砖专 讘讬状讟 专诪状讗 讘讗壮 讘讗诇讜诇 专状讛 诇诪注砖专 讘讛诪讛 讜讬状诇 讚讛讗 诇讗 拽砖讬讗 讻诇诇 讚讛转诐 诪诇转讗 讗讞专讬转讗 讛讬讗 讚讻讬 讛讬讻讗 讚讗讬讻讗 诇转讘讜讗讛 讙讜专谉 诇诪注砖专 讚诪讛讛讬讗 砖注转讗 讗住讜专 诇讗讻讜诇 诪诪谞讛 讗驻讬壮 讗讻讬诇转 注专讗讬 注讚 砖讬注砖专 讻讙讜谉 诪讬专讜讞 讜专讗讬讬转 驻谞讬 讛讘讬转 诇讛谉 讜讻谉 砖注转 讙诇讙讜诇 诇注谞讬谉 讞诇讛 讻讱 注砖讜 讛讻诪讬诐 讙讜专谉 诇诪注砖专 讘讛诪讛 砖讗住讜专 诇砖讞讜讟 讜诇诪讻讜专 注讚 砖讬注砖专 讻讚讬 砖诇讗 讬砖讛讗 诪注砖专讜转讬讜 讜讗诇讜 讛谉 讙专谞讜转 讛谞讝壮 砖诐 讜拽讘注讜 讘讛诐 讙壮 讝诪谞讬诐 讗诇讜 讻讚讬 砖转讛讗 讘讛诪讛 诪爪讚讛 诇注讜诇讬 专讙诇讬诐 讻讚诪驻专砖 讘讙诪专讗 讜讙专谉 讛讗诪讜专 砖诐 诇砖讜谉 诪讜砖讗诇 讛讜讗 诪讙讜专谉 讛讗诪讜专 诇注谞讬谉 转讘讜讗讛 讗讘诇 讛讗 讚讛讻讗 诪诇转讗 讗讞专讬转讬 砖讛讘讗 诇注砖专 诇讗 讬注砖专 诪谉 讛谞讜诇讚讬诐 拽讜讚诐 专状讛 注诇 讛谞讜诇讚讬诐 讗讞状讻 讜诇讗 诪讗诇讜 注诇 讗诇讜 讜讻讚驻住讬拽 讜转谞讬 专状诪 讛转诐 讘住讬驻讗 讜诇讗 讘讗 专状诪 诇讞诇讜拽 讘讚讬谉 讙壮 讙专谞讜转 讗诇讗 诇驻讬 砖拽讘注 讗壮 诪谉 讛讙专谞讜转 讘讗壮 讘转砖专讬 诪驻谞讬 砖讛讜讗 专状讛 诇诪注砖专 讘讛诪讛 诇驻讬 讚注转诐 讘讗 专状诪 讜讗诪专 讚专状讛 砖诇 诪注砖专 讘讛诪讛 讛讬讬谞讜 讘讗壮 讘讗诇讜诇 讜讛讻讬 诪转驻专砖 讛转诐 讘住讬驻讗 讚转谞谉 讻诇 讛谞讜诇讚讬诐 讘讗壮 讘转砖专讬 注讚 讻状讟 讘讗诇讜诇 诪爪讟专驻讬谉 讛壮 诇驻谞讬 专状讛 讜讛壮 诇讗讞专 专状讛 讗讬谉 诪爪讟专驻讬谉 讛壮 诇驻谞讬 讛讙专谉 讜讛壮 诇讗讞专 讛讙专谉 讛专讬 讗诇讜 诪爪讟专驻讬谉 讗状讻 诇诪讛 讗诪专讜 讙壮 讙专谞讜转 诇注谞讬谉 诪注砖专 讘讛诪讛 砖注讚 砖诇讗 讛讙讬注 讛讙专谉 诪讜转专 诇诪讻讜专 讜诇砖讞讜讟 讛讙讬注 讛讙专谉 诇讗 讬砖讞讜讟 讜讗诐 砖讞讟 驻讟讜专 讜讛专讬 讝讛 诪讘讜讗专 砖诐 讻讚讘专讬谞讜:



讙诪壮 诇诪诇讻讬诐 诇诪讗讬 讛讬诇讻转讗. 注讬拽专 讛驻讬壮 讻讚驻专砖状讬 讝状诇 诇诪讗讬 讛讬诇讻转讗 讛讜拽讘注 讬讜诐 讬讚讜注 诇诪谞讬谉 诪诇讻讬诐 讗诇讗 讻诇 诪诇讱 转转讞讬诇 砖谞转讜 诪讬讜诐 砖谞讜诇讚 讘讜 讜诪讛讚专讬谞谉 讚讗爪讟专讬讱 讛讗 诇注谞讬谉 砖讟专讜转 讜讻讚讗诪壮 讜讗讝讬诇 讗讘诇 诇讬讻讗 诇驻专讜砖讬 诇诪讗讬 讛诇讻转讗 诇讗讬讝讛 注谞讬谉 讗谞讜 爪专讬讻讬诐 诪谞讬谉 诇诪诇讻讬诐 讞讚讗 讚诪诇转讗 驻砖讬讟讗 砖讗谞讜 爪专讬讻讬谉 讝讛 诇注谞讬谉 讛砖讟专讜转 讜转讜 讚讗诐 讗讬转讗 讻讬讜谉 讚诪讛讚专讬谞谉 诇砖讟专讜转 诇诪讛 诇讬 诇诪讬诪专 转讜 讜讻讚转谞谉 砖状讞 讛诪讜拽讚诪讬谉 驻住讜诇讬谉:



讚转谞谉 砖讟状讞 讜讻讜'. 驻专砖状讬 驻住讜诇讬谉 诪讚讬谉 讛砖讟专 砖讗讬谞讜 讙讜讘讛 诪谞讻住讬诐 诪砖讜注讘讚讬诐 讜讗驻讬诇讜 诪讝诪谉 砖谞讬 讗讘诇 诪讘谞讬 讞专讬 讙讘讬 讻讚讬谉 诪诇讜讛 注状驻 讜讗讬谞讜 讬讻讜诇 诇讜诪专 砖诇讗 诇讜讛 讜讻谉 注讬拽专 讻讚诪讜讻讞 讘讘状诪 讚讗驻讬壮 诪诪砖注讘讚讬 讛讜讛 住状讚 讚诇讬讙讘讬 诪讝诪谉 砖谞讬 讗讬 诇讗 讚讙讝专讜 讚诇诪讗 讗转讬 诇诪讙讘讬 诪讝诪谉 专讗砖讜谉 讜讚讗讬 诪转谞讬壮 诇讗 讗讬讬专讬 讘砖讛拽讚讬诪讜 讛讝诪谉 砖注讘专 讚讗状讻 注讚讬诐 驻住讜诇讬诐 谞讬谞讛讜 讜砖讟专讗 讞住驻讗 讘注诇诪讗 讗诇讗 讻讙讜谉 砖诇讜讛 讘谞讬住谉 讘砖讟专讬 讚诇讗讜 讗拽谞讬讬转讗 讜谞转讗讞专讛 讻转讬讘转诐 讜诇讗 讻转讘讬谞讛讜 注讚 转砖专讬 讜讻转讘 讝诪谞讜 诪谞讬住谉 讜讛讬讜 住讘讜专讬诐 讚诪砖注转 讛诇讜讗讛 砖注讘讬讚 谞驻砖讬壮 讗状谞 砖讻转讘讜讛讜 讜讞转诪讜讛讜 讘讬讜诐 讛讛诇讜讗讛 讗讘诇 诇讗 诪住专讜讛讜 诇诪诇讜讛 注讚 转砖专讬 讻住讘讜专讬谉 讚注讚讬讜 讘讞转讜诪讬讜 讝讻讬谉 诇讜 讻住讘专讗 讚讗讘讬讬 讜讚讜诪讬讗 讚砖讟专讬 讗拽谞讬讬转讗 诇讚讬讚谉 讗状谞 砖讻转讘讜 讜讞转诪讜 讜诪住专讜 诇诇讜讛 讘讜 讘讬讜诐 讚讛讗 讚转谞谉 讻讜转讘讬谉 砖讟专 诇诇讜讛 讗注驻状讬 砖讗讬谉 诪诇讜讛 注诪讜 诪讬讬专讬 讘砖讟专讬 讚诇讗讜 讗拽谞讬讬转讗 讚注讬讚讬讜 讘讞讜转诪讬讜 讝讻讬谉 诇讜 讜讻诇 讞讚 诪讛谞讬 讛讜讛 诪讜拽讚诐 诪谉 讛讗 讚拽讬讬状诇 讚讘砖讟专讬 讚诇讗讜 讗拽谞讬讬转讗 诇注讜诇诐 讗讬谞讜 讝讜讻讛 注讚 砖讬讙讬注 讛砖讟专 诇讬讚 讛讝讜讻讛 讜讗讬谉 诇讛诐 诇讻转讘讜 讗诇讗 讗状讻 谞诪住专 讘驻谞讬讛诐 诇讝讜讻讛 讘讬讜诐 砖谞讻转讘 讜谞讞转诐 讻讬 诪讛 砖砖谞讬谞讜 讻讜转讘讬谉 砖讟专 诇诇讜讛 讗注状驻 砖讗讬谉 诪诇讜讛 注诪讜 讛讗 驻专讬砖谞讗 讘驻状拽 讚诪爪讬注讗 讚诪讬讬专讬 讘砖讟专讬 讗拽谞讬讬转讗 讚讛讗 砖注讘讬讚 谞驻砖讬讛 讘讬谉 讬诇讜讛 讘讬谉 诇讗 讬诇讜讛 讻讚驻专砖状讬 讜诪砖讻讞转 诇讛 谞诪讬 讚诪拽讚诪讬 诇讬讛 讻讙讜谉 砖讟注讜 讘拽讘讬注讗 讚讬专讞讗 讻讙讜谉 砖谞拽讘注 讛讞讜讚砖 讘砖谞讬 讘砖讘转 讜讻住讘讜专讬谉 讛注讚讬诐 砖谞拽讘注 讘讗壮 讘砖讘转 讜讻砖讻讜转讘讬谉 讘砖讟专 讘讻讱 讜讻讱 讬诪讬诐 讘讞讜讚砖 讛诐 诪讜谞讬谉 诪谞讬住谉 讜讗状转 讜诪讬 讬讜讚讬注 诇谞讜 砖讛砖讟专 讛讜讗 诪讜拽讚诐 讚讗诇讜 住讛讚讬 讙讜驻讬讛讜 讻讬讜谉 砖讛讙讬讚讜 讜讞转诪讜 讘砖讟专 砖讜讘 讗讬谞谉 讞讜讝专讬谉 讜诪讙讬讚讬谉 讜讚注讚讬诐 讛讞转讜诪讬诐 谞注砖讛 讻诪讬 砖谞讞拽专讛 注讚讜转谉 讘讘状讚 讜讬状诇 讚讗转讬讗 讻砖讘讗讜 注讚讬诐 讗讞专讬诐 讜讛注讬讚讜 砖讛讜讗 诪讜拽讚诐. 讜讘讬专讜砖诇诪讬 讗诪专讬谞谉 砖讗驻讬诇讜 注讬讚讬 讛砖讟专 谞讗诪谞讬谉 讘诪讻讬诇转讬谉 讜讘驻专拽 讘转专讗 讚砖讘讬注讬转 诪讬 诪讜讚讬注 驻讬壮 砖砖讟专 讝讛 诪讜拽讚诐 砖诪注讜谉 讘专 讗讘讗 讘砖诐 专壮 讬讜讞谞谉 讗诪专 注讬讚讬 讛砖讟专 诪讜讚讬注讬谉 讜诇讗 讻谉 讗专状诇 注讚讬诐 讛讞转讜诪讬诐 注诇 讛砖讟专 谞注砖讛 讻诪讬 砖谞讞拽专讛 注讚讜转谉 讘讘状讚 讜驻专讬拽 转诪谉 讻砖讗讜诪专讬谉 诇讗 讛转诪谞讜 讻诇 注讬拽专 讘专诐 讛讻讗 注诇 讝讛 讞转诪谞讜 讜注状讝 诇讗 讞转诪谞讜 讜专讘讬谞讜 ?谞专讜 驻讬壮 讛讬专讜砖诇诪讬 讘砖诐 专讘讜 专讘讬谞讜 讛讙讚讜诇 讛专诪讘状谉 讚诪讬讬专讬 讘砖讗讬谉 讻转讘 讬讚诐 讬讜爪讗 诪诪拽讜诐 讗讞专 讚讗讬 诇讗 讛讗 讜讚讗讬 讗讬谉 谞讗诪谞讬谉 诇驻住诇讜 讻诇诇 讜讛状拽 讚讻讬 讗诪专 专状诇 讻砖讘讗讜 诇注拽讜专 讻诇 讛注讚讜转 讜诇讜诪专 砖诇讗 谞讬转谉 讛砖讟专 诇讬讻转讘 讻诇诇 讻讙讜谉 砖讗讜诪专讬谉 拽讟谞讬诐 讛讬讬谞讜 驻住讜诇讬 注讚讜转 讛讬讬谞讜 讚讘讛讗 讜讚讗讬 讗讬谉 谞讗诪谞讬谉 讗注状驻 砖讗讬谉 讻转讘 讬讚谉 讬讜爪讗 诪诪拽讜诐 讗讞专 讗讘诇 讛讻讗 谞讛讬 讚诇讗 谞讬转谉 诇讬讻转讘 诪讝诪谉 专讗砖讜谉 讛专讬 谞讬转谉 诇讬讻转讘 诪讝诪谉 砖谞讬 讜讻讙讜谉 砖讟讜注谞讬谉 讚讘讟注讜转 注砖讜 讻谉 讚讗讻讜诇讬讛 砖讟专讗 拽诪住讛讚讬 讜讛专讬 讛讜讗 讻讗诇讜 讗诪专讜 讗谞讜住讬谉 讛讬讬谞讜 砖讟注讜 讘砖讟专讬 讚诇讗讜 讗拽谞讬讬转讗 讻讚讗讘讬讬 讗讜 讘驻讬壮 讛诪砖谞讛 讚讻讜转讘讬谉 砖讟专 诇诇讜讛 讗注状驻 砖讗讬谉 诪诇讜讛 注诪讜 讗讜 砖讟注讜 讘砖讬驻讜专讗 讚讬专讞讗 讚诇讗讜 诪砖讜讛 谞驻砖讬讛讜 专砖讬注讬 讚讞砖讘讬谞谉 诇讛讜 (讚讗诇讜) [讻讗诇讜] 讗诪专讜 讗谞讜住讬谉 讛讬讬谞讜 诪讞诪转 谞驻砖讜转 砖讛谉 谞讗诪谞讬谉 讻砖讗讬谉 讻转讘 讬讚谉 讬讜爪讗 诪诪拽讜诐 讗讞专 诪讬讛转 讚讛讗 谞讬转谉 诇讬讻转讘 诇讛爪讬诇 谞驻砖谉 讻讚讗讬转讗 讘讛讗砖讛 [砖谞转讗专诪诇讛] 讜讻讱 讛谉 讗讜诪专讬谉 注诇 注拽专 讛诪诪讜谉 讞转诪谞讜 诪讚注转谞讜 讘讗诪转 讜讻专讗讜讬 讗讘诇 注诇 讛讝诪谉 诇讗 讞转诪谞讜 讻专讗讜讬 讜诇讗 诪讚注转谞讜 讛谉 砖讛讬讬谞讜 讗谞讜住讬谉 诪讞诪转 谞驻砖讜转 讛谉 诪讞诪转 砖讟注讬谞讜 讜住诪讻谞讜 注诇 讚注转谞讜 讜诇讗 讚拽讚拽谞讜 讘讚讘专 讛诪砖谞讛 讜诇讗 讘砖讬驻讜专讗 讚讬专讞讗. 讜专讘讬谞讜 谞专 讛讬壮 讗讜诪专 讚谞专讗讬谉 讚讘专讬 专讘讬谞讜 讝状诇 讻砖讗讜诪专讬谉 讗谞讜住讬谉 讛讬讬谞讜 诪讞诪转 谞驻砖讜转 (砖讗讬谉) [砖讛谉] 谞讗诪谞讬谉 讘砖讗讬谉 讻转讘 讬讚谉 讬讜爪讗 诪诪拽讜诐 讗讞专 讗讘诇 讻砖讟注讜 讘砖讬驻讜专讗 讚讬专讞讗 讗讜 讘讚讗讘讬讬 诇讗 诪讛讬诪谞讬 讚讻诇 砖讟专 砖谞诪住专转 诇注讚讬诐 讞讝拽讛 讚讚讬讬拽讬 诪注讬拽专讗 诪谞驻砖讬讛讜 讗讜 注状驻 讞讻诪讬诐 讜讻转讘讬 诇讬讛 讻专讗讜讬 讘讻诇 讚讬谞讬讜 讜讻讚讗诪专 讞讝拽讛 注诇 讛注讚讬诐 砖讗讬谉 讞讜转诪讬谉 注诇 讛砖讟专 讗讗状讻 谞注砖讛 讙讚讜诇 讜诪讬讬转讬 诇讬讛 讘诪讜讻专 谞讻住讬 讗讘讬讜 驻讞讜转 诪讘谉 注砖专讬诐 讻讚讗讬转讗 讘讙讟 驻砖讜讟 讜讻谉 讘讝讛 讘讜专专 讙讘讬 讗讜讚讬转讗 讚诇讗 讛讜讛 讻转讬讘 讘讛 讗诪专 诇谉 讻转讜讘讜 讜讞转讜诪讜 诇诪讬诪专壮 讚讞讝拽讛 注诇 讛注讚讬诐 讚讬讚注讬 讛讬讻讬 讗讘注讬 诇讛讜 诇诪讻转讘 砖讟专讗 讜讻讚讬谉 讻转讘讗 诇讬讛 讜讻状砖 讛讻讗 诇注谞讬谉 砖注讘讜讚 讛砖讟专 讜讝诪谞讜 讚讗讬转 诇讛讜 诇诪讬讚拽 诪驻讬 砖讝讛讜 注讬拽专讜 砖诇 注讚讜转 讘砖讟专 讜诇讗 诪讛讬诪谞讬 讗讬谞讛讜 讙讜驻讬讛讜 诇诪讬诪专 诇讗 讚拽讚拽谞讜 讘讚讘专 讜讗驻讬壮 讘诪拽讜诐 讚讗讬讻讗 诪讙讜 砖讗讬谉 讻转讘 讬讚谉 讬讜爪讗 诪诪拽讜诐 [讗讞专] 讚诪讙讜 讘诪拽讜诐 讞讝拽讛 讗诇讬诪转讗 拽专讜讘讛 诇注讚讜转 讜讘诪拽讜诐 讞讝拽讛 讝讜 诇讗 讗诪专讬壮 诪讙讜 讛讬诇讻讱 诇讗 诪砖讻讞转 诇讛讛讬讗 讚讬专讜砖诇诪讬 讗诇讗 讘砖讗讜诪专讬谉 讗谞讜住讬谉 讛讬讬谞讜 诪讞诪转 谞驻砖讜转 讜诪讜专讬 谞专 讛讬讛 诪驻专砖 讚诪砖讻讞转 诇讛 砖讛注讚讬诐 谞讗诪谞讬诐 讜讗驻讬壮 讘砖讻转讘 讬讚谉 讬讜爪讗 诪诪拽讜诐 讗讞专 讜讻讙讜谉 砖讗讬谞谉 诪注讬讚讬谉 讻诇讜诐 讻谞讙讚 诪讛 砖讛注讬讚讜 讛诐 讘砖讟专 讜讻讙讜谉 砖讗讜诪专讬谉 讛讗诪转 讛讬讛 砖讘讗讜 砖谞讬讛诐 讗诇讜 讘诪专讞砖讜谉 讜讗诪专讜 诇谞讜 讻转讘讜 砖讗谞讬 专讗讜讘谉 讞讬讬讘 诇砖诪注讜谉 诪谞讛 讛讬讜诐 讜注砖讬谞讜 讻讚讘专讬讛诐 讜讻转讘谞讜 讜讞转诪谞讜 诇讛谉 砖讟专 讚诇讗讜 讗拽谞讬讬转讗 讜诪住专谞讜 诇讜 [讘讜] 讘讬讜诐 讜讗讞专 讻讱 专讗讬谞讜 砖讛诪诇讜讛 诇讗 讛讬转讛 注讚 讻住诇讬讜 讜砖讻讱 讛讜讚讜 砖谞讬讛诐 诇驻谞讬谞讜 讝讛 诇讝讛 讜讛专讬 讛谉 谞讗诪谞讬谉 讘讻讱 讻砖诐 砖讛讬讜 谞讗诪谞讬谉 诇讜诪专 砖诪讞诇讜 讗讞状讻 讗讜 砖驻专注讜 砖讛专讬 讗讬谞谉 讗讜诪专讬诐 讻诇讜诐 讻谞讙讚 诪讛 砖讞转诪讜 讜讝状砖 讘讬专讜砖诇诪讬 砖讬讻讜诇讬谉 诇讜诪专 注状讝 讞转诪谞讜 讜注状讝 诇讗 讞转诪谞讜 讻诇讜诪专 注诇 诪讛 砖讻转讜讘 讘砖讟专 讞转诪谞讜 讜注状讝 砖讗谞讜 讗讜诪专讬谉 注讻砖讬讜 诇讗 讞转诪谞讜 砖诇讗 讛讬讬谞讜 讬讜讚注讬谉 讘讜 讘讗讜转讛 砖注讛 讜诪讬讬专讬 讘砖讟专 专讗讬讬讛 砖讗讬谉 讘讜 拽谞讬谉 讜砖注讘讜讚 谞讻住讬讜 讛诐 诪讞诪转 讛讜讚讗转讜 讜讻诇 讻讬讜爪讗 讘讝讛 讗诐 讛诪诇讜讛 讞讝专 讜讛讜讚讛 砖诇讗 讛诇讜讛讜 讻诇讜诐 讘讗讜转讜 讛讬讜诐 讛专讬 讛讜讗 谞讗诪谉 讙状讻 讜讛讜讬 讻讝讛 讗讜诪专 讛诇讜讬转谞讬 讜讝状讗 诇讗 讛诇讜讬转讬讱 讛讬诇讻讱 讻砖讘讗 讜讛讜讚讛 诇驻谞讬 讛注讚讬诐 讛讗诇讜 砖诇讗 诇讜讛 讘讜 讘讬讜诐 讗诇讗 诇讗讞状讻 讛专讬 讛讜讗 诪讜拽讚诐 注诇 驻讬讜 讜谞讗诪谉 讘讻讱 讜讗祝 注讬讚讬 讛砖讟专 讬讻讜诇讬谉 诇讛注讬讚 砖讻讱 讛讜讚讛 讘驻谞讬讛诐. 讜讛讗 讚转谞谉 讜讛诪讗讜讞专讬谉 讻砖专讬诐 讬砖 诪拽砖讬诐 讗诪讗讬 诇讗 讞讬讬砖讬谞谉 砖诪讗 诇讜讛 讜拽谞讛 讜诪讻专 讚诇讗 诪砖转注讘讚 讜讻讬 诪砖讜讛 诇讬壮 诪讗讜讞专 讗驻砖专 讚讻转讘讬 诇讬讛 讘转讜讱 讛讝诪谉 砖讬砖 讘讬谉 拽谞讛 讜诪讻专 讚讛状诇 拽谞讛 讜诇讜讛 讜诪讻专 讚诪砖转注讘讚 讜讟讜专祝 诇诇拽讜讞讜转 砖诇讗 讻讚讬谉 讜讬状诇 讚讛讘状注 讘讚讻转讘 诇讬讛 讚讗拽谞讛 讚讛砖转讗 讗驻讬壮 诇讜讛 拽谞讛 讜诪讻专 诪砖转注讘讚 讻讚讗讬转讗 讘驻专拽 诪讬 砖诪转. 讜诇诪讗讬 讚讗讬讬转讬壮 讘砖诪注转讬谉 诇讛讗讬 诪转谞讬壮 爪专讬讻讬谞谉 诇讘专讜专讬 诪讗讬 注谞讬谉 诪转谞讬 讘讻讗谉 讚专状讛 诇诪诇讻讬诐 诇砖讟专讜转 驻专砖状讬 讚转拽谞转讗 讚诪转谞讬壮 诇讛讘讞讬谉 讘讬谉 砖讟专 诪讜拽讚诐 诇诪讗讜讞专 砖讗诇讜 诇讗 拽讘注 讬讜诐 讬讚讜注 诇转讞诇转 砖谞讜转 讛诪诇讻讬诐 砖诪讜谞讬谉 诇讻诇 诪诇讱 诪讬讜诐 砖注诪讚 驻注诪讬诐 砖讗讬谉 诇讛讘讞讬谉 讻讙讜谉 砖讻转讜讘 讘砖讟专 (讘驻住讞) [讘讻住诇讬讜] 讘砖谞讛 砖诇讬砖讬转 诇诪诇讱 讜讘讗讜 注讚讬诐 讜讗诪专讜 讻砖讞转诪谞讜 讘讜 诇讗 专讗讬谞讜 砖讛诇讜讛讜 讗诇讗 讛诇讜讛 讗诪专 诇谞讜 讞转诪讜 讻讗讜转讛 砖砖谞讬谞讜 讻讜转讘讬谉 砖讟专 诇诇讜讛 讗注状驻 讜讻讜壮 讜讗讬谉 讗谞讜 讬讜讚注讬谉 讗诐 讛诇讜讛讜 拽讜讚诐 诇讻谉 讗讜 诇讗讞状讻 讗讘诇 专讗讬谞讜 砖诇讜讛 讘转诪讜讝 讘砖谞讛 讙壮 诇诪诇讱 讜讗诐 讗讬谉 讛讚讬讬谞讬诐 讬讜讚注讬谉 讘讗讬讝讛 讞讚砖 注诪讚 讛诪诇讱 讗讬谉 诇讛讘讞讬谉 讗诐 转诪讜讝 拽讜讚诐 诇讻住诇讬讜 讗讜 讻住诇讬讜 拽讜讚诐 诇转诪讜讝 讻讬 讗诐 砖谞转讜 诪转讞诇转 讘讬谉 转诪讜讝 诇讻住诇讬讜 谞诪爪讗 讻住诇讬讜 拽讜讚诐 转诪讜讝 讜讗诐 注诪讚 讘讬谉 讻住诇讬讜 诇转诪讜讝 谞诪爪讗 转诪讜讝 拽讜讚诐 讻住诇讬讜 诇讻诇 砖谞讜转讬讜 讜注讻砖讬讜 砖拽讘注讜 谞讬住谉 专状讛 诇注讜诇诐 转诪讜讝 拽讜讚诐 诇讻住诇讬讜 注状讻 讜诇驻讬壮 讬砖 诇谞讜 诇讜诪拽 注讻状驻 讚诪讬讬专讬 讻砖讛诪诇讜讛 诪讜讚讛 砖诇讗 讛诇讜讛讜 讗诇讗 驻注诐 讗讞转 (讜讗诇状讻) [讚讗诇状讻] 讗注状驻 砖讬注讬讚讜 讛注讚讬诐 砖诇讗 专讗讜 谞转讬谞转 讛诪注讜转 讘注转 讛讻转讬讘讛 讗讬谉 讘讻讱 讻诇讜诐 讜讗驻讬壮 讛注讬讚讜 讘驻讬壮 砖讛诪注讜转 砖谞转谉 诇讜 讘驻谞讬讛诐 讛讬讜 诇讗讞专 讝诪谞讜 砖诇 砖讟专 诪讛 讘讻讱 讚讬诇诪讗 讛诇讜讗讛 讗讞专转 讛讬讗. 讜讘转讜住壮 讛拽砖讛 注诇 驻讬壮 讝讛 讚诇诪讛 诇谉 诇诪讬诪专 讛讻讬 讻讚转谞谉 砖讟状讞 讛诪讜拽讚诪讬谉 讜讻讜壮 砖讗驻讬壮 讛讬讜 讻砖专讬诐 爪专讬讻讬谉 讗谞讜 诇拽讘讜注 讝诪谉 诇砖讟专讜转 诇讛讘讞讬谉 讘讬谉 讘壮 砖讟专讜转 讗讬讝讛 诪讛谉 拽讜讚诐 诇讙讘讜转 讜讬状诇 讚讗讛状谞 诪讬讛讜 谞讬讞讗 诇谉 诇诪讬诪专 讛讻讬 诇讗诇讜诪讬 爪专讬讻讜转讗 诇转拽谞转讗 讚专讘谞谉 诇转拽讜谉 讝诪谉 诇诪诇讻讬诐 讜转讜 讚讬诇诪讗 诪砖讜诐 拽讚讬诪讛 诇讗 讛讜讬 讟专讞讬 专讘谞谉 诇转拽讜谞讬 讝诪谉 诇诪诇讻讬诐 诪砖讜诐 讞砖砖讗 讚诇讗 讬讚注讬 讘讗讬讝讛 讬讜诐 注诪讚 讛诪诇讱 讜专讘讜转讬 讛拽砖讜 注诇 驻专砖状讬 讞讚讗 讚讛讗 讚拽讗诪专讬 住讛讚讬 砖讛诐 诇讗 专讗讜 砖讛诇讜讛讜 讘讻住诇讬讜 讗诇讗 砖讻转讘讜 砖讟专 讻讗讜转讛 砖砖谞讬谞讜 讻讜转讘讬谉 砖讟专 诇诇讜讛 讗状讻 诇讗讜 诪讜拽讚诐 讛讜讗 讻诇诇 讚讛讗 诪转谞讬壮 讗讜拽诪讬谞谉 讘砖讟专讬 讗拽谞讬讬转讗 讚讛讗 砖注讘讬讚 谞驻砖讬讛 讘讬谉 讬诇讜讛 讘讬谉 诇讗 讬诇讜讛 讜讻讚驻专砖状讬 讙讜驻讬壮 讛转诐 讜讻讬 转讬诪讗 讚讛讻讗 讘砖讟专讬 讚诇讗讜 讗拽谞讬讬转讗 讗诇讬讘讗 讚诪讗谉 讗讬 讗诇讬讘讗 讚讗讘讬讬 讜诪住专讜讛讜 诇诇讜讛 讛讗 诇讚讬讚讬讛 讻砖讟专讬 讚讗拽谞讬讬转讗 讚讗诪专讬谞谉 讚注讬讚讬讜 讘讞转讜诪讬谉 讝讻讬谉 诇讜 讜讗爪状诇 讗诐 诪住专讜讛讜 诇诪诇讜讛 讘讜 讘讬讜诐 讚讻讚讬谉 注砖讜 讜诇讗讜 诪讜拽讚诐 讛讜讗 讜讗诐 诇讗 诪住专讜讛讜 讗诇讗 诇诇讜讛 讗诇讬讘讗 讚讛讬诇讻转讗 讛专讬 注砖讜 砖诇讗 讻讚讬谉 讜讗讬谉 讛讚注转 住讜讘诇转 砖讛讜爪专讻讜 讞讻诪讬诐 诇转拽谉 讝诪谉 诇砖谞讜转 讛诪诇讻讬诐 诪驻谞讬 讞砖砖 砖讟专 砖谞注砖讛 砖诇讗 讻讚讬谉 讜注讜讚 讛拽砖讜 讚讛讗 讘转拽谞讛 讝讜 诇讗 讛专讜讜讞谞讜 讻诇讜诐 讚讗驻讬壮 诇讗 转拽谞讜 讬讜诐 讬讚讜注 诇诪诇讻讬诐 讻砖讘讗 讛诪注砖讛 诇驻谞讬谞讜 砖讛讬壮 住驻拽 讗诐 讛讜讗 诪讜拽讚诐 讗讜 诪讗讜讞专 讻讱 讛讬讬谞讜 讚谞讬谉 讘讜 砖讛讜讗 诪讗讜讞专 讜讻砖专 诪谉 讛住转诐 讜讻讛讛讬讗 讚转谞讬讗 讘讙讟 驻砖讜讟 讘砖讟专 砖讛讬壮 讝诪谞讜 讻转讜讘 讘砖讘转 讗讜 讘注砖专讛 讘转砖专讬 讜讻讛讛讬讗 讚讗诪专讬谞谉 谞诪讬 讘住谞讛讚专讬谉 砖讟专 砖讛讬壮 讻转讜讘 讘讗壮 讘谞讬住谉 讘砖诪讬讟讛 讜讘讗讜 注讚讬诐 讜讗诪专讜 讛讗讬讱 讗转诐 诪注讬讚讬诐 讜讛诇讗 讗转诐 讛讬讬转诐 讘诪拽讜诐 驻诇讜谞讬 砖讟专 讻砖专 讜注讚讬讜 讻砖专讬诐 讞讬讬砖讬谞谉 砖诪讗 讗讬讞专讜讛讜 讜讻转讘讜讛讜 讜讻状砖 讛讻讗 砖讗谞讬 讗讜诪专 砖专讗讜 讛诪诇讜讛 讘转诪讜讝 讛拽讜讚诐 讜谞转讗讞专讛 讻转讬讘转 讛砖讟专 注讚 讻住诇讬讜 讜讛讜爪专讻讜 注诇 讻专讞谉 诇讻转讜讘 讝诪谞讜 诪讻住诇讬讜 讛讬诇讻讱 诪讛 砖讗谞讜 讚谞讬谉 讗讜转讜 注讻砖讬讜 讘诪讗讜讞专 诇讗讞专 讛转拽谞讛 讻讱 讛讬壮 谞讚讜谉 讘诇讗讜 讛讻讬. 讜诇驻讬 砖讬讟转 专砖状讬 讛讬壮 诇讜 诇讛驻讱 讛讚讘专讬诐 讻讬 讝诪谉 讛砖讟专 讛讬壮 讻转讜讘 讘转诪讜讝 讜讛诐 讗讜诪专讬诐 砖专讗讜 讛讛诇讜讗讛 讘讻住诇讬讜 讚讗讬 诇讗 转拽谞转 讞讻诪讬诐 讛讬讬谞讜 讚谞讬谉 讗讜转讜 讻诪讗讜讞专 诪谉 讛住转诐 讜注讻砖讬讜 砖讗谞讜 诪讜谞讬谉 诪谞讬住谉 讛讗 讘讜讚讗讬 转诪讜讝 拽讜讚诐 诇讻住诇讬讜 讜讛拽讚讬诐 讝诪谉 诇讛诇讜讗讛. 讜讛谞讻讜谉 讻驻讬壮 讛转讜住壮 砖讗诐 诇讗 转拽谞讜 讬讜诐 讬讚讜注 专状讛 诇诪诇讻讬诐 驻注诪讬诐 砖讬注诪讜讚 讛诪诇讱 讘讙壮 讘谞讬住谉 诪砖谞讛 讝讜 讜讻砖讬讙讬注 砖诇砖讛 讘谞讬住谉 讗讞专 讬砖 诇谞讜 诇诪谞讜转 砖谞讛 砖谞讬讛 诇诪诇讱 讜讛住讜驻专 讬砖讻讞 讛讚讘专 讜讬讻转讜讘 讘砖谞讛 专讗砖讜谞讛. 讻住讘讜专 砖诇讗 注诪讚 讛诪诇讱 讗诇讗 讘讚壮 讘谞讬住谉 讜谞诪爪讗 讛砖讟专 诪讜拽讚诐 砖谞讛 讗壮 讜讛讗 讜讚讗讬 诪讬诇转讗 讚砖讻讬讞讗 讛讬讗 讚讟注讬 讗讬谞砖 讞讚 讬讜诪讗 讘讬谉 讙壮 诇谞讬住谉 讗讜 讚壮 讘谞讬住谉 讜讗驻讬壮 讞讚 讚诇讗 砖讻讬讞讗 讻讬讜谉 讚讗讬讻讗 讞砖砖 讞讜专讘讛 讚讟专讬祝 诇拽讜讞讜转 砖诇讗 讻讚讬谉 专讗讜讬 诇转拽谞讜 讻诇 讻诪讛 讚讗驻砖专:



转状专 诪诇讱 砖注诪讚 讘讻状讟 讘讗讚专 讻讬讜谉 砖讛讙讬注 讬讜诐 讗壮 讘谞讬住谉 注诇转讛 诇讜 砖谞讛 讻讜'. 拽诪状诇. 讬砖 讙讜专住讬谉 注诇讛 诪讗讬 拽诪状诇 讛讗 拽诪状诇 讜讻讜壮 讜专砖状讬 讻转讘 讚诇状讙 诇讬讛 讗诇讗 讛状讙 拽诪状诇 讚谞讬住谉 讜讻讜壮 讜讛讚讬谉 注诪讜 讚讛讻讗 诇讬讻讗 诇诪讘注讬 讻诇诇 诪讗讬 拽诪状诇 讚讛讗 讜讚讗讬 讟讜讘讗 拽诪状诇 讚谞讬住谉 专状讛 诇诪诇讻讬诐 讜讗讬谉 诪讜谞讬谉 (讗诇讗) 诪讬讜诐 砖注诪讚 讘讜 讜注讜讚 讗砖诪注讬谞谉 讚讬讜诐 讗壮 讘砖谞讛 讞砖讜讘 砖谞讛 讜讗注状讙 (讚诪诪驻谞讬谉) [讚诪诪转谞讬'] 砖诪注讬谞谉 诇讛 讚讛讗 专讜讘讗 讚诪转谞讬讬转讗 讗讬转谞讜讛讜 讘诪转谞讬壮 讜注讜讚 诪讗讬 拽讗 诪讛讚专讬谞谉 讛讗 拽诪状诇 讚谞讬住谉 专状讛 诇诪诇讻讬诐 讛讬诇讻讱 讗讬 [讙专住讬谞谉] 诪讗讬 拽诪状诇 讛讗 拽诪状诇 讬状诇 讚诇讗讜 拽讜砖讬讗 讛讬讗 讗诇讗 讘讬讗讜专 讜讚讘专讬 讛转诇诪讜讚 讜讗驻讬壮 讻专状讗 讚讗诪专 砖诇砖讬诐 讬讜诐 讞砖讜讘讬谉 砖谞讛 讛状诪 讻讚讬谞讬 讚讗讜专讬讬转讗 讗讘诇 讛讻讗 讻讱 转拽谞转 讞讻诪讬诐 讜讛讬讬谞讜 讚诇讗 讗诪专讬谞谉 诪转谞讬壮 讚诇讗 讻专壮 讗诇讬注讝专:





讛诪讗讬专讬

讛拽讚诪讛





讗诪专 诪谞讞诐 讘谉 砖诇诪讛 诇讘讬转 诪讗讬专 讬"讗 讝讗转 讛诪住讻转讗 专"诇 诪住讻转 专讗砖 讛砖谞讛 讗诪谞诐 讛讬讗 诪住讚专 诪讜注讚 讜讛讜专讙诇谞讜 讘诇诪讜讚讛 讗讞专 诪住讻转 诪讜注讚 拽讟谉 诇住讘讛 讗砖专 讛讝讻专谞讜 讘驻转讬讞转 讝讛 讛讞讘讜专 讜讛讬讗 讻讜诇诇转 讗专讘注讛 驻专拽讬诐 讜住讚专诐 诇驻讬 砖讟转谞讜 讗' 讗专讘注讛 专讗砖讬 砖谞讬诐 讘' 讗诐 讗讬谞诐 诪讻讬专讬诐 讙' 专讗讜讛讜 讘讬转 讚讬谉 讚' 讬讜诐 讟讜讘 砖诇 专讗砖 讛砖谞讛 砖讞诇 诇讛讬讜转 讘砖讘转 讜注谞讬谉 讛诪住讻转讗 讗诪谞诐 讛讜讗 住讜讘讘 诇讘讗专 注谞讬谞讬 讬讜诐 讟讜讘 砖诇 专讗砖 讛砖谞讛 讘讻诇诇 讛谉 注谞讬谉 拽讘讜注讛 讜住讚专 转驻诇讜转讬讛 讜讚讬谞讬 转拽讬注转 砖讜驻专 讜讚讘专讬诐 讗讞专讬诐 讛谞讻谞住讬诐 转讞转 讙讚专 讗诇讜 讛注谞讬谞讬诐 讗讜 砖讚讜诪讬诐 诇讛诐 讘讗讬讝讛 爪讚 讜注诇 讝讛 讛爪讚 讬讞诇拽讜 注谞讬谞讬讛 诇讞诪砖讛 讞诇拽讬诐 讛讞诇拽 讛专讗砖讜谉 诇讘讗专 讘讜 讛讝诪谞讬诐 砖讛讜拽讘注讜 诇讛讬讜转 讻诇 讗讞讚 诪讛诐 专讗砖 讛砖谞讛 诇讗讬讝讛 注谞讬谉 讘诪讛 讛诐 讜注诇 讗讬讝讛 注谞讬谉 讬转讬讞讚 讻诇 讗讞讚 诪讛诐 诇讛讬讜转 诇讜 诇专讗砖 讛谉 讘讚讘专讬诐 讛转诇讜讬讬诐 讘讘讬转 讚讬谉 砖诇 诪讟讛 讛谉 讘讚讘专讬诐 讛转诇讜讬讬诐 讘讘讬转 讚讬谉 砖诇 诪注诇讛 讜讛讞诇拽 讛砖谞讬 诇讘讗专 注谞讬谉 拽讚讜砖 讛讞讚砖 讜讛讜讚注转 拽讚讜砖讜 诇讘谞讬 讛讙讜诇讛 注诇 讗讬讝讛 爪讚 砖讜诇讞讬谉 讜讘讗讬讝讛 讞讚砖 讜注诇 讗讬讝讛 爪讚 讗讬谉 砖讜诇讞讬谉 讜讛讞诇拽 讛砖诇讬砖讬 诇讘讗专 注谞讬谉 讛注讚讬诐 砖诪拽讘诇讬谉 诪讛诐 注讚讜转 讛讞讚砖 讗讬讝讛 讻砖专 诇讻讱 讜讗讬讝讛 驻住讜诇 讜注诇 讗讬讝讛 爪讚 诪拽讘诇讬谉 讗讜转诐 讜注谞讬谉 讞拽讬专转诐 讛讗讬讱 讛讬转讛 谞注砖讬转 讜讛讗讬讱 讛讬讜 诪拽讚砖讬谉 讜讛讞诇拽 讛专讘讬注讬 诇讘讗专 注谞讬谉 转拽讬注转 砖讜驻专 讛谉 讚讬谞讬谉 砖讘讙讜祝 讛砖讜驻专 讛谉 讚讬谞讬谉 砖讘讚专讻讬 转拽讬注转讜 讛谉 讚讬谞讬谉 砖讘转讜拽注 讜讘砖讜诪注 讛谉 讚讬谉 讛讝诪谉 讛专讗讜讬 诇转拽讜注 讜砖讗讬谉 专讗讜讬 诇转拽讜注 讜讛讞诇拽 讛讞诪砖讬 诇讘讗专 注谞讬谉 住讚专 讛讬讜诐 讘转驻诇讛 讜讘专讻讜转 讜转讜住驻讜转 砖讘转驻诇讜转 诪讜住祝 讜讻诇 诪讛 砖诪转讞讚砖 诇注谞讬谉 讝讛 讜讛讞诇拽 讛专讗砖讜谉 讬转讘讗专 讘驻专拽 讛专讗砖讜谉 讜讛讞诇拽 讛砖谞讬 讜讛砖诇讬砖讬 讬转讘讗专 讘专讗砖讜谉 讜讘砖谞讬 讜讘诪拽爪转 驻专拽 砖诇讬砖讬 讜讛讞诇拽 讛专讘讬注讬 讗诪谞诐 讬转讘讗专 讘驻专拽 砖诇讬砖讬 讜讛讞诇拽 讛讞诪讬砖讬 讬转讘讗专 讘驻专拽 讛讗讞专讜谉 讜讝讛讜 注谞讬谉 讛诪住讻转讗 讚专讱 讻诇诇 讗诇讗 砖讬转讙诇讙诇讜 讘讜 讚讘专讬诐 讬转讘讗专讜 讘讛 砖诇讗 讘砖诇诪讜转 诪注谞讬谉 注专诇讛 讜砖讘讬注讬转 讜砖讗专 注谞讬谞讬诐 讗讙讘 讙专专讗. 讜讛驻专拽 讛专讗砖讜谉 诪诪谞讛 讬转讘讗专 讘讜 讛讞诇拽 讛专讗砖讜谉 讜拽爪转 讛讞诇拽 讛砖谞讬 讻诪讜 砖讘讬讗专谞讜 讜专讜讘讜 讬住讜讘 注诇 讞诪砖讛 注谞讬谞讬诐 讛专讗砖讜谉 诇讘讗专 讛讝诪谞讬诐 砖讛诐 专讗砖 讛砖谞讛 诇讗讬讝讛 注谞讬谉 讜讛砖谞讬 诇讘讗专 讝诪谞讬诐 砖讘讛诐 谞讚讜谉 讛注讜诇诐 讚专讱 讻诇诇 诇驻讬 诪注砖讬讛诐 注诇 爪讚 诪砖驻讟讬 讛讚专讻讬诐 讛转讜专讬讬诐 讛砖诇讬砖讬 诇讘讗专 讘讜 注诇 讗讬讝讛 讞讚砖 砖讜诇讞讬谉 讘讬转 讚讬谉 砖诇讜讞讬诐 诇讛讜讚讬注 讬讜诐 拽讘讜注讜 诇讘谞讬 讛讙讜诇讛 讜注诇 讗讬讝讛 诪讛谉 讗讬谉 砖讜诇讞讬谉 讻诇诇 讛专讘讬注讬 诇讘讗专 讘讜 注诇 讗讬讝讛 诪讗讜转谉 砖讛砖诇讜讞讬诐 讬讜爪讗讬谉 诪讞诇诇讬谉 讗转 讛砖讘转 讜注诇 讗讬讝讛 爪讚 讗讬谉 诪讞诇诇讬谉 讗诇讗 砖讬诇讻讜 讬诪讬 讛砖讘讜注 诇讘讚 讛讞诪讬砖讬 诇讘讗专 讘讜 注讚讬诐 讛讻砖专讬诐 诇拽讚砖 讗转 讛讞讜讚砖 注诇 驻讬讛诐 讜讗讬讝讛 驻住讜诇 讛谉 诪讞诪转 拽讜专讘讛 讛谉 诪讞诪转 驻住讜诇 讗讞专 讝讛讜 砖专砖 讛驻专拽 讚专讱 讻诇诇 讗诇讗 砖讬转讙诇讙诇讜 讘转讜讻讜 注谞讬谞讬诐 讗讞专讬诐 诪注谞讬谉 注专诇讛 讜砖讘讬注讬转 讜讚讘专讬诐 讗讞专讬诐 讻诪讜 砖讬转讘讗专:



讜讛诪砖谞讛 讛专讗砖讜谞讛 诪诪谞讜 讗诪谞诐 转讬讜讞讚 诇讘讗专 讛讝诪谞讬诐 讛诪讬讜讞讚讬诐 诇讛讬讜转 专讗砖 讛砖谞讛 讻诇 讗讞讚 诇注谞讬谞讜 讜讛讜讗 讗诪专诐 讝"诇 讗专讘注讛 专讗砖讬 砖谞讬诐 讛诐 驻讬' 讗专讘注讛 讝诪谞讬诐 讬砖 讘砖谞讛 砖讻诇 讗讞讚 讛讜讗 专"讛 诇讗讬讝讛 注谞讬谉 讘讗讞讚 讘谞讬住谉 专"讛 诇诪诇讻讬诐 专"诇 砖讘讗讬讝讛 讬讜诐 讘砖谞讛 砖讛讜拽诐 讛诪诇讱 诪讜谞讬谉 诇讜 砖谞讛 砖诇讬诪讛 讻砖讬讙讬注 谞讬住谉 讜讗驻讬诇讜 注诪讚 诇讜 讘注砖专讬诐 讜转砖注讛 讘讗讚专 讗讜转讜 讬讜诐 诇讘讚讜 诪讜谞讬谉 诇讜 砖谞讛 专讗砖讜谞讛 讜讬讜诐 诪讞专转讜 讛讜讗讬诇 讜谞讻谞住 谞讬住谉 诪讜谞讬谉 诇讜 砖谞讛 砖谞讬讛 讜诪谞讬谉 讝讛 谞讗诪专 诇注谞讬谉 砖讟专讜转 砖讛讬讜 专讙讬诇讬谉 诇诪谞讜转 讘砖讟专讜转 砖诇讛诐 砖谞转 讛诪诇讻讜转 讻诇讜诪专 讘砖谞讛 驻诇谞讬转 诇诪诇讱 驻诇谞讬 讜诇专讙诇讬诐 讜讛拽砖讜 讘讙诪' 砖讛专讬 专讙诇 讘讞诪砖讛 注砖专 讘谞讬住谉 讛讜讗 讜转讬专爪讜 专讙诇 砖讘讜 转讞诇讛 诇专讙诇讬诐 讻诇讜诪专 讞讚砖 讝讛 砖诇 谞讬住谉 讛讜讗 专讗砖 诇注谞讬谉 讝讛 砖讬讛讗 专讙诇 讛拽讘讜注 讘讜 专讗砖 诇砖讗专 讛专讙诇讬诐 讜诇注谞讬谉 谞讚专讬诐 诇注讘讜专 讘讘诇 转讗讞专 砖讗讬谞讜 注讜讘专 讘讘诇 转讗讞专 讘专讜讘 谞讚专讬诐 注讚 砖讬注讘专讜 砖诇砖讛 专讙诇讬诐 讻住讚专谉 讜讗讬谞讜 注讜讘专 注讚 砖讬注讘讜专 讬讜诐 讗讞专讜谉 砖诇 专讙诇 砖诇讬砖讬 讜讞讙 讛诪爪讜转 谞拽专讗 专讗砖讜谉 诇注谞讬谉 讝讛 讘讗讞讚 讘讗诇讜诇 专"讛 诇诪注砖专 讘讛诪讛 专"诇 砖讻诇 讛谞讜诇讚讬诐 注讚 住讜祝 讗讘 讗讬讝讛 讝诪谉 砖谞讜诇讚讜 诪讜谞讬谉 诇讛诐 砖谞讛 砖诇讬诪讛 讻砖讬讙讬注 讗诇讜诇 讗驻讬诇讜 谞讜诇讚讜 讘注砖专讬诐 讜转砖注讛 讘讗讘 讜注谞讬谉 讝讛 谞讗诪专 诇注谞讬谉 诪注砖专 讜讛讜讗 砖讗讬谉 讻讘砖讬诐 讛谞讜诇讚讬诐 讘砖谞讛 讝讜 诪转注砖专讬诐 注诇 讛谞讜诇讚讬诐 讘砖谞讛 讗讞专转 专"诇 砖讗诐 讬砖 诇讜 注砖专讛 诪砖谞讛 讝讜 讜注砖专讛 诪砖谞讛 讝讜 讗讬谞讜 诪驻专讬砖 砖谞讬诐 诪谉 讛注砖专讛 砖诇 砖谞讛 讝讜 注诇 砖诐 砖转讬 讛注砖讬专讬讜转 讗诇讗 砖诇 砖谞讛 讝讜 诇注爪诪谉 讜砖诇 砖谞讛 讝讜 诇注爪诪谉 讜讻谉 讗讬谉 讛谞讜诇讚讬诐 讘砖谞讛 讝讜 诪爪讟专驻讬谉 注诐 讛谞讜诇讚讬诐 讘砖谞讛 讗讞专转 诇讞讬讜讘 诪注砖专 专"诇 砖讗诐 讛讬讜 诇讜 讞诪砖讛 诪砖诇 砖谞讛 讝讜 讜讞诪砖讛 诪砖诇 砖谞讛 砖注讘专讛 讗讬谉 诪爪讟专驻讬谉 讻诇诇 讜讗讬谉 讘讗诇讜 讛注砖专讛 讞讬讜讘 诪注砖专 讜诪拽专讗 砖诪诪谞讜 讬讜爪讗 注谞讬谉 讝讛 讛讜讗 注砖专 转注砖专 讗转 讻诇 转讘讜讗转 讝专注讱 讜讙讜' 砖谞讛 砖谞讛 讜讗注"驻 砖注拽专 讛诪拽专讗 讘转讘讜讗讛 讻转讬讘 讛专讬 讚专砖讜 注砖专 转注砖专 讘砖谞讬 诪注砖专讜转 讛讻转讜讘 诪讚讘专 讗讞讚 诪注砖专 讚讙谉 讜讗讞讚 诪注砖专 讘讛诪讛 讜讻转讬讘 讘讬讛 砖谞讛 砖谞讛 讜专' 讗诇注讝专 讜专' 砖诪注讜谉 讗讜诪专讬诐 砖讗讬谉 讝诪谉 诪讬讜讞讚 诇注谞讬谉 讝讛 讗诇讗 转砖专讬 砖讛讜讗 住转诐 专"讛 讛讜讗 讙诐 讻谉 专"讛 诇注谞讬谉 讝讛 讜诪讛 砖讗诪专讜 讛诐 注爪诪诐 讘诪住' 讘讻讜专讜转 讘驻' 诪注砖专 讘讛诪讛 谞"讝 讘' 砖诇砖 讙专谞讜转 讛诐 诇诪注砖专 讘讛诪讛 讗讞讚 讘谞讬住谉 讜讗讞讚 讘住讬讜谉 讜注砖专讬诐 讜转砖注讛 讘讗诇讜诇 讙专谉 诇讞讜讚 讜专"讛 诇讞讜讚 讻诪讜 砖讗诪专讜 砖诐 讞诪砖讛 诇驻谞讬 专"讛 讜讞诪砖讛 诇讗讞专 专"讛 讗讬谉 诪爪讟专驻讬谉 讞诪砖讛 诇驻谞讬 讛讙专谉 讜讞诪砖讛 诇讗讞专 讛讙专谉 诪爪讟专驻讬诐 讜诪讛讜 注谞讬谉 讙专谉 砖讻诇 讛谞讜诇讚讬诐 诪转砖专讬 注讚 谞讬住谉 讗诐 专爪讛 诇砖讞讜讟 砖讜讞讟 讻讚专讱 讗讻讬诇转 注专讗讬 讛讗诪讜专讛 讘转讘讜讗讛 注讚 讛诪讬专讜讞 讜诪砖谞讻谞住 谞讬住谉 讛讜拽讘注讜 诇诪注砖专 讜讗讬谞讜 砖讜讞讟 讜讗诐 砖讞讟 驻讟讜专 讜讻谉 讛谞讜诇讚讬诐 诇讗讞专 谞讬住谉 注讚 住讬讜谉 讜诪住讬讜谉 注讚 注砖专讬诐 讜转砖注讛 讘讗诇讜诇 讜讻谉 讛诇讻讛 讜诇注谞讬谉 专"讛 讛诇讻讛 讘讗讞讚 讘讗诇讜诇 讜讙讚讜诇讬 讛诪讞讘专讬诐 驻住拽讜 讘讗讞讚 讘转砖专讬 诪驻谞讬 砖讘讙诪专讗 砖讘讘讻讜专讜转 讗讜诪专 讻谉 讘住转诐 诪砖谞讛 讜讛专讬 讛讜讗 诪讞诇拽转 讜讗讞"讻 住转诐 讜讗注驻"讻 谞专讗讬谉 讛讚讘专讬诐 讻讚注转 专讗砖讜谉 诇拽讬讬诐 住转诐 诪砖谞转谞讜 砖讬讛讜 讗专讘注讛 专讗砖讬 砖谞讬诐.



讘讗讞讚 讘转砖专讬 专"讛 诇砖谞讬诐 驻讬' 讛讜讗 讛讜讗 诪讛 砖驻讬专砖谞讜 讘注谞讬谉 诇诪诇讻讬诐 讗诇讗 砖驻讬' 讘讙诪' 砖诪砖谞讛 专讗砖讜谞讛 诪转讘讗专转 讘诪诇讻讬 讬砖专讗诇 砖诪讜谞讬谉 诇讛诐 诪谞讬住谉 诪爪讚 讬爪讬讗转 诪爪专讬诐 讜砖谞讬讛 诇诪诇讻讬 讗讜诪讜转 讛注讜诇诐 讜诪"诪 讘讝诪谉 讛讝讛 诪讜谞讬谉 讻诇 讞砖讘讜谉 砖诇谞讜 诪转砖专讬 诇砖诪讟讬谉 驻讬' 砖诪转砖专讬 砖诇 砖谞讛 砖讘讬注讬转 诪转拽讚砖转 砖谞转 讛砖诪讟讛 砖诇讗 诇注讘讜讚 砖讜诐 注讘讜讚转 讛拽专拽注 讗诇讗 砖讞讻诪讬诐 讛讜住讬驻讜 讘讛 砖诇砖讬诐 讬讜诐 诇驻谞讬讛 讻诪讜 砖讛转讘讗专 讜讗诐 讗转讛 诪驻专砖讛 讘砖诪讬讟转 讻住驻讬诐 砖讗讬谞讛 诪砖诪讟转 讗诇讗 讘住讜驻讛 讗转讛 诪驻专砖讛 讘转讞诇转 转砖专讬 砖诇 砖谞讛 砖诪讬谞讬转 讗诇讗 砖住讜讙讬讬转 讛讙诪' 诪讜讻讞转 诇驻专砖讛 讘砖诪讟转 拽专拽注 讜诇讬讜讘诇讜转 砖砖谞转 讞诪砖讬诐 讗讬谞讛 诪转拽讚砖转 诇讚讬谉 讬讜讘诇 讗诇讗 诪讗讞讚 讘转砖专讬 砖诇 砖谞转 讞诪砖讬诐 讜诇谞讟讬注讛 专"诇 诇注谞讬谉 砖谞讬 注专诇讛 砖讗诐 谞讟注 讗讬诇谉 拽讜讚诐 转砖专讬 讘讗讬讝讛 讝诪谉 讘砖谞讛 砖讬讛讗 谞讜讟注讜 讻砖讬讙讬注 转砖专讬 诪讜谞讬谉 诇讜 砖谞讛 砖诇讬诪讛 讜诪"诪 诇注谞讬谉 驻住拽 谞转讞讚砖 注诇讬讛 讘讙诪' 讚讜拽讗 讘砖谞讟注讛 砖砖讛 砖讘讜注讜转 拽讜讚诐 专"讛 讻诪讜 砖讬转讘讗专 讜诇讬专拽讜转 驻讬' 诇注谞讬谉 诪注砖专 讬专拽 砖讗讬谉 讛讬砖谉 诪转注砖专 注诇 讛讞讚砖 讜诇讗 讛讞讚砖 注诇 讛讬砖谉 讗注"驻 砖讗讬谉 注砖讜专讜 讗诇讗 诪讚讘专讬 住讜驻专讬诐 讜讻讘专 谞讜讚注 诇谞讜 讘讬专拽 砖讗讞专 诇拽讬讟转讜 注砖讜专讜 讜讗讞专 砖讻谉 讗讬谉 讛讬专拽 讛谞诇拽讟 拽讜讚诐 转砖专讬 诪转注砖专 注诇 讗讜转讜 讛谞诇拽讟 讗讞专 转砖专讬 讜讗祝 诪注砖专 讚讙谉 讝讛讜 专"讛 砖诇讜 讜讗讬谉 诪注砖专讬谉 诪砖讛讘讬讗 砖诇讬砖 拽讜讚诐 转砖专讬 注诇 砖讛讘讬讗 砖诇讬砖 诇讗讞专 转砖专讬 讜诇讗 讛讜讝讻专 讘讻讗谉 诪驻谞讬 砖住诪讱 注诇 诪讛 砖讛讝讻讬专 诪注砖专 讬专拽 砖讗讬谞讜 讗诇讗 诪爪讚 砖讛讜砖讜讛 诇讚讙谉 诇注谞讬谉 诪注砖专 诪讚讘专讬 住讜驻专讬诐.



讘讗讞讚 讘砖讘讟 专"讛 诇讗讬诇谉 诇注谞讬谉 诪注砖专 砖讗祝 讛驻讬专讜转 讗讬谞谉 诪转注砖专讜转 诪谉 讛讞讚砖 注诇 讛讬砖谉 讜讛讜拽讘注 讝诪谉 讝讛 诇讗讬诇谉 诪驻谞讬 砖讛驻讬专讜转 讗讬谉 注砖讜专谉 讛讜诇讱 讗讞专 诇拽讬讟转谉 讻讬专拽 讗诇讗 讗讞专 讞谞讟转 讛讗讬诇谞讜转 讜讝诪谉 讞谞讟讛 讛讜讗 讘砖讘讟 砖注讘专讜 专讜讘 讙砖诪讬诐 讜诪驻谞讬 讝讛 拽讘注讜 专"讛 砖诇讜 讘讗讞讚 讘砖讘讟 砖诇讗 诇注砖专 诪谉 讛驻讬专讜转 砖谞讞谞讟讜 拽讜讚诐 砖讘讟 注诇 讗讜转谉 砖谞讞谞讟讜 诇讗讞专 砖讘讟 讜讘讬转 讛诇诇 讗讜诪专讬诐 讘讞诪砖讛 注砖专 讘讜 砖谞诪砖讻讜 诪讟讘转 注讚 讞爪讬 砖讘讟 砖砖讛 砖讘讜注讜转 砖讛诐 讞爪讬 讬诪讬 转拽讜驻转 讟讘转 砖讛转拽讜驻讛 谞诪砖讻转 注讚 谞讬住谉 讜讞诪砖讛 注砖专 讘砖讘讟 讛讜讗 转讞讜诐 讗诪爪注讬 砖讘讬谉 砖转讬 讛转拽讜驻讜转 讜诪讗讞专 砖注讘专讛 讞爪讬讛 砖诇 转拽讜驻转 讟讘转 讻讘专 转砖砖 讻讞讛 讜讗讬谉 讻讞 讛拽专讬专讜转 讞讝拽 讻诇 讻讱 讜讛讞谞讟讛 讛讜诇讻转 讜诪转讙讘专转 讜讞谞讟讛 讛讜讗 讛讜爪讗转 驻专讬 拽讟谉 讜谞拽专讗 讘诇砖讜谉 诇注"讝 讗砖拽讗驻讗"专 讜讛讜讗 砖讗诪专讜 讗讬诇谉 砖讞谞讟讜 驻讬专讜转讬讜 砖讛讚讘专 诪讜讻讬讞 砖注诇 讛驻专讬 注爪诪讜 讛讜讗 讗讜诪专 讻谉 讜讬"诪 讘注谞讬谉 讞谞讟讛 砖讛讜讗 拽讜讚诐 砖讬爪讗 讛驻专讬 讻诇诇 讗诇 讛讜爪讗转 诪讛 砖讛讜讗 讻注讬谉 驻专讞讬诐 讜讚讘专 讝讛 诇讗 谞讗诪专 讗诇讗 讘驻讬专讜转 砖讗讬谉 讞讬讜讘 诪注砖专 砖诇讛诐 诪谉 讛转讜专讛 讗讘诇 讻专诐 讜讝讬转 讛讜讗讬诇 讜转讬专讜砖 讜讬爪讛专 诪谉 讛转讜专讛 讬砖 诇讛诐 讚讬谉 讗讞专 诇注谞讬谉 讝讛 讻诪讜 砖讬转讘讗专.



讝讛讜 讘讬讗讜专 讛诪砖谞讛 讜讻诇讛 注诇 讛讚专讻讬诐 砖驻讬专砖谞讜讛 讛诇讻讛 讛讬讗 讜讚讘专讬诐 砖谞讻谞住讜 转讞转讬讛 讘讙诪专讗 讗诇讜 讛诐.



诪讛 砖讛讜爪专讻谞讜 诇拽讘讜注 讝诪谉 讬讚讜注 讘砖谞讛 诇诪诇讱 砖讘讜 转转讞讚砖 诇讜 砖谞讛 讜讗讬谉 讗谞讜 诪讜谞讬谉 诇讜 诪讬讜诐 砖讛讜拽诐 砖谞讛 砖诇讬诪讛 诪讬讜诐 诇讬讜诐 砖讗诇讜 讘住讜讙讬讗 讝讜 诇诪讗讬 讛讬诇讻转讗 专"诇 诇讗讬讝讛 注谞讬谉 讛讜爪专讻讜 诇转拽谞讛 讝讜 讜讛砖讬讘讜 讘讛 诇砖讟专讜转 讜讛讜讗 诪爪讚 诪讛 砖讬讚讜注 砖讛讛拽讚诪讛 驻讜住诇转 讘砖讟专 讻诪讜 砖讗诪专讜 讝"诇 砖讟专讬 讞讜讘讜转 讛诪讜拽讚诪讬谉 驻住讜诇讬谉 砖讗诐 讛讬讛 讘讗讞讚 讘转诪讜讝 讜诇讜讛 讞讘专讜 诪谞讛 讜讻转讘 诇讜 砖讟专 诪谞讬住谉 砖注讘专 驻住讜诇 讜讗注"驻 砖讘专砖讜转 诇讜讜讛 谞注砖讛 砖讛专讬 讬讘讗 诇讟专讜祝 讘讛 诇拽讜讞讜转 砖诪谞讬住谉 讜注讚 注讻砖讜 砖诇讗 讻讚讬谉 讜诪转讜讱 讻讱 讗谞讜 驻讜住诇讬谉 讗转 讛砖讟专 砖诇讗 诇讙讘讜转 讘讜 讗祝 诪讝诪谉 砖谞讬 诪谉 讛诪砖讜注讘讚讬诐 讗诇讗 诪讘谞讬 讞讜专讬谉 讻讚讬谉 诪诇讜讛 注诇 驻讛 讗讘诇 讛诪讗讜讞专讬谉 讻砖专讬谉 讻讙讜谉 砖诇讜讛 讘谞讬住谉 讜讻转讘 讘砖讟专 讝诪谉 转诪讜讝 讛讘讗 砖讗驻讬诇讜 讻转讘讜讛讜 诇诇讜讜讛 讘诇讗 诪诇讜讛 注诪讜 诪"诪 诪谉 讛住转诐 专讗讛 讛诪诇讜讛 砖讟专讜 拽讜讚诐 砖讬诇讜讛 诪注讜转讬讜 讜讻讘专 诪讞诇 注诇 讛砖注讘讜讚 讻诇 诪讛 砖讬注讘讜专 诪谞讬住谉 注讚 转诪讜讝 讜转讘讗 注诇讬讜 讘专讻讛 讜诪"诪 讬砖 讘讚讘专 讝讛 爪讚讚讬诐 砖讗祝 讘讛诇讜讜讗讛 讛诪讗讜讞专讬诐 驻住讜诇讬诐 讜讻讙讜谉 砖诇讗 讻转讘 诇讜 讚讗拽谞讛 讜讻谉 讻诇 讛诪讗讜讞专讬诐 驻住讜诇讬诐 讘砖讟专 诪讻专 讗诇讗 砖讛讚讘专讬诐 讗诇讜 讛谞讞谞讜 诇讛诐 诪拽讜诐 诇讙讘讜转 诪讛诐 讘住讚专 谞讝讬拽讬谉 讜诇讗 讛讜爪专讻谞讜 讘讻讗谉 讗诇讗 诇讛讝讻讬专 讜诇讛爪讬注 砖讛讛拽讚诪讛 驻讜住诇转 讗转 讛砖讟专 讜诇讛讜讚讬注 讗讞"讻 砖讛讜爪专讻讜 讞讻诪讬诐 诇拽讘讜注 讝诪谉 讬讚讜注 诇诪诇讱 讻讚讬 诇讘专专 讚讬谉 讛拽讚讬诪讛 诇驻注诪讬诐 讘诪拽讜诐 砖讬讚 讛住驻拽 诪爪讜讬讛 诇砖诇讜讟 讘讜 讜砖讗讬诇讜 讛讬讬谞讜 诪讜谞讬谉 诇讜 诪讬讜诐 诇讬讜诐 讛讬讛 注谞讬谉 讝讛 诇驻注诪讬诐 专讜驻祝 讘讬讚讬谞讜 讜讛讬讬谞讜 谞讻砖诇讬诐 诇讛讙讘讜转 讘砖讟专 诪讜拽讚诐 讻讬爪讚 讛讙注 讘注爪诪讱 砖讬爪讗 诇驻谞讬谞讜 砖讟专 砖讻转讜讘 讘讜 讘转诪讜讝 讘砖谞讛 砖谞讬讛 诇诪诇讱 驻诇谞讬 诇讜讛 驻诇谞讬 诪驻诇谞讬 诪谞讛 讜谞转讘专专 诇讘讬转 讚讬谉 讘注讚讜转 诪住驻讬拽 砖讛诇讜讗讛 讝讜 讛讬转讛 讘讟讘转 讘砖谞讛 砖谞讬讛 讜讘住诪讜讱 讗谞讜 诪讘讗专讬诐 讗讬讝讛 注讚讜转 诪住驻讬拽 讘讻讱 讜讛专讬 诪"诪 讗谞讜 谞讘讜讻讬诐 讘砖讟专 讝讛 讗诐 讛讜讗 诪讜拽讚诐 讗讜 诪讗讜讞专 砖讛专讬 讝诪谉 讛砖讟专 讜讝诪谉 讛讛诇讜讗讛 转讜讱 砖谞讛 讗诇讗 砖讝讛 讘转诪讜讝 讜讝讛 讘讟讘转 讜砖诪讗 讘谞讬住谉 注诪讚 讛诪诇讱 讜转诪讜讝 拽讜讚诐 讜讛专讬 讛讬讗 诪讜拽讚诪转 讜驻住讜诇讛 讗讜 砖诪讗 讘转砖专讬 注诪讚 讜讟讘转 拽讜讚诐 讜讛专讬 讛讬讗 诪讗讜讞专转 讜讻砖专讛 砖讗讬谉 讛讚讘专 诪爪讜讬 诇讝讻讜专 讬讜诐 砖注诪讚 讘讜 讛诪诇讱 讜讗讬谉 讗讚诐 诪讝讻讬专 讘注爪诪讜 讗诇讗 砖谞讬诐 讜谞诪爪讗 砖注诇 讻专讞谞讜 讗谞讜 爪专讬讻讬诐 诇讛讙讘讜转 讘砖讟专 讝讛 诪谉 讛讻诇诇 讛诪住讜专 讘讬讚谞讜 讗讞讝讜拽讬 住讛讚讬 讘砖讬拽专讗 诇讗 诪讞讝拽讬谞谉 讜讚谞讬谉 讗转 讛砖讟专 讘诪讗讜讞专 讜注讻砖讜 砖讗谞讜 讬讜讚注讬诐 砖谞讬住谉 讛讜拽讘注 诇诪诇讱 讜讛转讞讚砖 诇讜 砖谞讛 诇注讜诇诐 讛专讬 谞讜讚注 诇谞讜 讘讜讚讗讬 砖转诪讜讝 拽讜讚诐 砖讗诐 讟讘转 拽讚诐 讗讬谉 转诪讜讝 诇注讜诇诐 注诪讜 讘转讜讱 砖谞讛 砖讛专讬 讘谞讬住谉 讛讬讬谞讜 诪讞讚砖讬谉 诇讜 砖谞讛 讜讚谞讬谉 讗转 讛砖讟专 讘诪讜拽讚诐 讝讜 讛讬讗 注拽专 讛转拽谞讛 讗注"驻 砖转拽谞讛 讝讜 诪讜注讬诇讛 诇砖讗专 讚讘专讬诐 砖讛专讬 讘讚诪讬讜谉 讝讛 讘注爪诪讜 诪讜注讬诇 诇注谞讬谉 讟讬专驻讛 讻讙讜谉 砖讬爪讗 砖讟专 诇驻谞讬谞讜 砖讘转诪讜讝 讘砖谞讛 砖谞讬讛 诇诪诇讱 驻诇谞讬 诇讜讛 驻诇谞讬 诪驻诇谞讬 诪谞讛 讜讘砖讟专 讗讞专 砖讘讟讘转 砖讘砖谞讛 砖谞讬讛 诪讻专 讻诇 拽专拽注讜转讬讜 讜讗谞讜 谞讘讜讻讬诐 讗讬讝讛 拽讚诐 讜诪谉 讛住转诐 讗谞讜 讚谞讬谉 砖讛诪讻讬专讛 拽讜讚诪转 诪谉 讛讻诇诇 讛诪住讜专 讘讬讚谞讜 讗讜拽讬诐 诪诪讜谞讗 讘讞讝拽转 诪专讬讛 讜注讻砖讜 砖讛讜拽讘注讜 诇讜 讝诪谉 诪谞讬住谉 谞转讘专专 诇谞讜 砖讛讛诇讜讗讛 拽讜讚诪转 讜诪讙讘讬谉 诇讜 诪谉 讛诇拽讜讞讜转 讜讻谉 讛转拽谞讛 诪讜注讬诇讛 诇砖谞讬 诪诇讜讜讬诐 讗诇讗 砖诇注谞讬谉 驻讬专讜砖 讗讬谉 讛讚讘专讬诐 诪转讬砖讘讬诐 讗诇讗 诇注谞讬谉 讛拽讚诪转 砖讟专.



讚讘专 讝讛 砖讗诪专谞讜 砖讛讜拽讘注 诇讜 讝诪谉 砖诪讗 讗转讛 住讘讜专 转拽谞转 讞讻诪讬诐 讛讬讗 讜诪"诪 讗诐 砖谞讛 讜诪谞讛 诪讬讜诐 诇讬讜诐 诇讗 谞驻住诇 讛砖讟专 砖讛专讬 诪"诪 讚讘专讬诐 讗诪转讬讬诐 讻转讘 诇讗 讻讬 讗诇讗 讻诇 砖砖谞讛 讘讻讱 驻住诇 讗转 讛砖讟专 砖讛专讬 讘讝讜 谞诪爪讗 讛砖讟专 讘讗 诇讬讚讬 讛拽讚诪讛 讛讙注 注爪诪讱 砖讛讜拽诐 讛诪诇讱 讘讗讚专 讜诇讜讛 讝讛 讘讗讬讬专 讜讻转讘 诇讜 讘砖谞讛 专讗砖讜谞讛 讜讻讘专 诪讻专 诇讜讜讛 讝讛 讘谞讬住谉 讜讻转讘 诇诇讜拽讞 讘砖谞讛 砖谞讬讛 讻转拽谞转 诪砖谞转谞讜 讜讛专讬 诇讗专讱 讛讝诪谉 诪讜爪讬讗 讛诇讛 诪谉 讛诇讜拽讞 砖诇讗 讻讚讬谉 讜诇驻讬讻讱 转拽谞讛 讝讜 拽讘诇讜讛 讻讚讬谉 讙诪讜专 诇驻住讜诇 讗转 讛砖讟专 讗诐 砖讬谞讛 讘讜.



诪讛 砖讬注讚谞讜 诇驻专砖 讘砖讟专 讛讬讜爪讗 诇驻谞讬谞讜 讜讛讜讗 谞注砖讛 讻专讗讜讬 讜诪拽讜讬讬诐 讘讞讜转诪讬讜 讗讬讝讛 注讚讜转 诪住驻讬拽 诇讜诪专 注诇 讛诇讜讗讛 讛讻转讜讘讛 讘讜 砖讘讝诪谉 讗讞专 讛讬转讛 讜讛砖讟专 诪讜拽讚诐 讛讜讗 砖讛专讬 注讚讬诐 讗讞专讬诐 讗讬谉 谞讗诪谞讬谉 讘讻讱 驻讬专砖讜 讘转诇诪讜讚 讛诪注专讘 砖注讬讚讬 讛砖讟专 讘注爪诪诐 讛诐 砖诪注讬讚讬诐 讻讱 讜讗注"驻 砖讗诪专讜 讛注讚讬诐 讛讞转讜诪讬诐 注诇 讛砖讟专 讻诪讬 砖谞讞拽专讛 注讚讜转诐 讘讘讬转 讚讬谉 讚诪讬 讜讛专讬 讛诐 讞讜讝专讬诐 讜诪讙讬讚讬诐 讜讛讚讘专 讬讚讜注 讻讬讜谉 砖讛讙讬讚 砖讜讘 讗讬谞讜 讞讜讝专 讜诪讙讬讚 讛诐 诪驻专砖讬诐 讗讜转讛 讘砖讗诪专讜 诇讗 讞转诪谞讜 讛讜讗讬诇 讜讗讬谉 诪讻讞讬砖讬谉 注谞讬谉 诪注砖讛 讛砖讟专 讗讬谉 讻讗谉 讞讜讝专 讜诪讙讬讚 讜谞住讞 讚讘专讬讛诐 诪讗谉 诪讜讚注 讛谉 讛谉 注讚讬讜 讜讛讗 讗诪专 专讬砖 诇拽讬砖 注讚讬诐 讛讞转讜诪讬诐 注诇 讛砖讟专 讻诪讬 砖谞讞拽专讛 注讚讜转谉 讘讘讬转 讚讬谉 转诪谉 讚讗诪专讬 诇讗 讞转诪谞讜 讘专诐 讛讻讗 注诇 讝讛 讞转诪谞讜 讜注诇 讝讛 诇讗 讞转诪谞讜 讜诪"诪 转诇诪讜讚 讘讘诇讬 讗讬谞讜 住讜讘诇 注谞讬谉 讝讛 砖讛专讬 诪"诪 讛诐 诪砖讬诪讬诐 注爪诪诐 专砖注讬诐 讘讻讱 讜诇注讜诇诐 讗讬谉 讗讚诐 谞讗诪谉 讘诪讛 砖诪砖讬诐 注爪诪讜 专砖注 讗诇讗 砖诪"诪 讬专讗讛 诇讬 砖讻谉 讛讜讗讬诇 讜讗讬谞诐 住讘讜专讬诐 诇讛专砖讬注 讗转 注爪诪诐 讘讻讱 砖讛专讬 讗讬谉 讗讜诪专讬诐 讘驻讬专讜砖 讛拽讚诪谞讜讛 讗诇讗 讘讟讘转 讘砖谞讛 砖谞讬讛 讛讬转讛 讜住讘讜专讬诐 讛诐 砖诪讗讜讞专转 讛讬转讛 讜讻讙讜谉 砖讛讬讛 讻转讜讘 讘讜 讘讗讞讚 讘谞讬住谉 诇讜讛 讜讻讜' 讜讛诐 诪注讬讚讬诐 讗谞讜 讝讻讜专讬诐 砖讛讛诇讜讗讛 讛讬转讛 讘转砖专讬 砖诇 砖谞讛 砖谞讬讛 讜诇讗 讞砖砖谞讜 注诇 讝诪谉 讛砖讟专 讜诇讗 谞转谞谞讜 诇讘注诇讬讜 讜讞转诪谞讜 讝讜 讘谞讬住谉 讜讗讬谉 讗谞讜 讝讻讜专讬诐 讗诐 讘谞讬住谉 砖诇驻谞讬 转砖专讬 讗诐 砖讗讞专讬讜 讜谞诪爪讗 砖讛诐 讗讬谉 讝讜讻专讬诐 讗转 专砖注讜转诐 讗诇讗 讗谞讜 诇诪讚讬谉 专砖注讜转诐 诪转讜讱 诪讞拽专 讚讘专讬讛诐 讗讘诇 讛诐 讗讬谉 讝讜讻专讬诐 讗转 专砖注讜转诐 讜讗讬谉 住讜讘专讬诐 诇讛专砖讬注 讗转 注爪诪诐 讜讻诇 讻讬讜爪讗 讘讝讛 谞讗诪谞讬诐 讜讬"诪 讗讜转讛 讘讚专讱 砖讗祝 讛诐 讘砖注转 诪注砖讛 诇讗 诇讚讘专 注讘专讛 谞转讻讜谞讜 讻讙讜谉 砖讛诇讜讛 转讘注 讗转 讛诪诇讜讛 诇讛诇讜讜转 诇讜 诪谞讛 讝讛 讘转诪讜讝 讜讛讝诪讬谞讜 注讚讬诐 讗诇讜 诇砖注讘讚 诇讜 谞讻住讬讜 讘驻谞讬讛诐 讘诇讗 爪讜讗转 注砖讬讬转 讛砖讟专 讜讘诇讗 拽谞讬谉 讜谞转讗专讱 讛讚讘专 砖诇讗 诇拽讞 讝讛 讗转 讛诪注讜转 注讚 讟讘转 讜讘讟讘转 诇拽讞 讝讛 诪注讜转讬讜 讜讞讝专 讝讛 讜讛讝诪讬谉 讗讜转诐 讛注讚讬诐 诇注砖讜转 诇讜 讗转 讛砖讟专 讜讻住讘讜专 砖讛诐 专讗讜讬讬诐 诇讞转讬诪讛 诪讝诪谉 讛注讚讜转 讛专讗砖讜谉 讜讗讬谉 讛讚讘专 讻谉 讗讞专 砖诇讗 拽谞讜 诪讬讚讜 讜诪讻讗谉 讻转讘讜 拽爪转 诪驻专砖讬诐 砖讻诇 讟注讜转 砖讛注讚讬诐 诪爪讜讬讬谉 诇讟注讜转 讘讜 讗讬谉 讘讜 诪砖讜诐 诪砖讬诐 注爪诪讜 专砖注 讜诇讗 诪砖讜诐 讞讜讝专 讜诪讙讬讚 讗诇讗 砖诪讙讚讜诇讬 讛诪驻专砖讬诐 讞讜诇拽讬诐 砖诇讗 诇讜诪专 讻谉 讗诇讗 讘诪讬 砖讗讬谉 讚专讻讜 诇讚拽讚拽 注诇 讛讚专讱 砖讗诪专讜 讘讗讞专讜谉 砖诇 讘转专讗 拽住"讞 讗' 爪讜专讘讗 诪专讘谞谉 诇讗讜 讗专讞讬讛 诇诪讬讚拽 讜讬砖 诪讬 砖诪驻专砖 注讚讜转 讝讜 讗祝 讘注讚讬诐 讗讞专讬诐 砖讗诪专讜 讗谞讜,,, 讜讗讬谞讜 讛诇讜讗讛 砖注诇讬讛 谞注砖讛 砖讟专 讝讛 讜讬讚注谞讜 砖讛讜讗 诪讜拽讚诐 讜诪讻讬专讬谉 讗转 讛砖讟专 讘住讬诪谉 诪讜讘讛拽 讗讜 砖讛注讬讚讜 注诇讬讛诐 砖讛拽讚讬诪讜讛 砖诪讗 转讗诪专 讛讗 诪"诪 讗讜拽讬 转专讬 诇讘讛讚讬讛 转专讬 讜讗讜拽讗 砖讟专讗 讗讞讝拽讬讛 讗讚专讘讛 讗讜拽讬 转专讬 诇讘讛讚讬讛 转专讬 讜讗讜拽讗 诪诪讜谞讗 讘讞讝拽转 诪专讬讛 讜讬砖 讞讜诇拽讬谉 讘讝讜 讜诪"诪 讗诐 诇讗 讛讬讛 砖讟专 讝讛 诪转拽讬讬诐 讗诇讗 注诇 驻讬讛诐 砖诇 讗讜转诐 讗讞专讬诐 讜讛诐 讛诐 砖拽讬讬诪讜讛 讛诐 讛诐 砖讘讟诇讜讛 谞讗诪谞讬诐 诇讚讘专讬 讛讻诇.



讜讻谉 谞讻诇诇 讘讚讬谉 砖讟专 诪讜拽讚诐 砖讟专 砖诇讜讛 讘讜 讜驻专注讜 诇诪讞专 讜讞讝专 讜诇讜讛 讘讜 讜诪"诪 讗诐 驻专注讜 讘讬讜诪讜 讜讞讝专 讜诇讜讛 讘讜 讘讬讜诪讜 讗讬谞讜 砖讟专 诪讜拽讚诐 讗诇讗 砖讛讜讗 驻住讜诇 诪讟注诐 砖讻讘专 谞诪讞诇 砖注讘讜讚讜 讻诪讜 砖讬转讘讗专 讘诪拽讜诪讜 讗讘诇 讗诐 讻转讘讜 砖讟专讜 讘谞讬住谉 讗讜 讗祝 讗诐 拽谞讜 诪讬讚讜 诇讚注转谞讜 讻诪讜 砖讬转讘讗专 讘诪拽讜诪讜 讜谞转讗讞专 讛诇讜讛 诪诇讬拽讞 讛诪注讜转 注讚 转砖专讬 讗讬谉 讝讛 诪讜拽讚诐 讻诇诇 讜讟讜专祝 诪讝诪谉 讛砖讟专 讘诇讗 砖讜诐 驻拽驻讜拽 讜讛讝讛专 讘注谞讬谉 讝讛 砖讻讘专 讟注讜 讘讜 讛专讘讛 诪谉 讛转诇诪讬讚讬诐.



讝讛讜 讛谞专讗讛 讘砖诪讜注讛 讝讜 诇注谞讬谉 驻住拽, 讜诪诪讛 砖讻转讘谞讜 讗转讛 诇诪讚 注谞讬谞讛 讗祝 诇注谞讬谉 驻讬专讜砖 讜转讚注 砖讛专讘讛 谞转讘诇讘诇讜 讘驻讬专讜砖讛 诪驻谞讬 砖讛诐 转诪讛讬诐 注诇 讛砖讗诇讛 讜注诇 讛转砖讜讘讛 诪爪讚 砖讛讬讜 诪驻专砖讬诐 诇诪讗讬 讛诇讻转讗 讻诇讜诪专 诇讗讬讝讛 注谞讬谉 讗谞讜 爪专讬讻讬诐 诇讬讚注 砖谞讛 砖讛诪诇讱 注诪讚 讘讛 讻诇诇 讜诪砖讬讘 讘讛 诇砖讟专讜转 讻诇讜诪专 诇诪谞讜转 讘讛诐 诪讝诪谉 讛诪诇讱 诪砖讜诐 砖诇讜诐 诪诇讻讜转 讜拽砖讛 诇讛诐 诇驻专砖 讜讻讬 注讚 注讻砖讬讜 诇讗 讛讬讛 讬讜讚注 砖爪专讬讻讬谉 讗谞讜 诇诪谞讜转 诇砖谞讜转 讛诪诇讻讜转 讜讛诇讗 讘讻诪讛 诪拽讜诪讜转 谞转驻专住诐 讞砖讘讜谉 讝讛 讜注讜讚 诪讛 注谞讬谉 砖讟专讬 讞讜讘 讛诪讜拽讚诪讬谉 讘讻讗谉 讜诪讻讬讜谉 砖讛砖讬讘 砖诇注谞讬谉 砖讟专讜转 讗谞讜 爪专讬讻讬谉 诇讬讚注 讻讱 讻讘专 讛砖讬讘讜 讻专讗讜讬 讜讗诐 诇转讜住驻转 讘讬讗讜专 讛讜讗 诪讻讜讬谉 诇诇诪讚 砖讗谞讜 爪专讬讻讬诐 诇讬讚注 讝诪谉 讛诇讜讗讛 讻讚讬 诇讘专专 讚讬谉 讛拽讚诪讛 讛专讬 讗祝 诇讻诪讛 讚讘专讬诐 讗谞讜 爪专讬讻讬诐 诇讻讱 诇砖谞讬 诪诇讜讬诐 讜诇注谞讬谉 讟专驻讛 讜注讜讚 砖讗讬谉 专讗讜讬 诇讜诪专 砖讬住转驻拽 注诇 诪讛 讗谞讜 爪专讬讻讬诐 诇讝诪谉 讛砖讟专 讜讚讬讜 讗诐 谞住转驻拽 讗诐 诪讜谞讬谉 诇诪诇讻讜转 讗诐 诇讗讜 讜讗祝 讘讝讛 讛讬讛 诇讜 诇讛讘讬讗 讗讜转讛 诪砖谞讛 讛诪讘讗专转 讛诪谞讬谉 诇砖讟专讜转 讗诇讗 砖注讬拽专 讛讚讘专讬诐 砖诇讗 讞拽专 诇讗讬讝讛 注谞讬谉 讗谞讜 爪专讬讻讬诐 诇拽讘讜注 诇讜 讝诪谉 讬讚讜注 注诇 讛讚专讱 砖讘讬讗专谞讜 讜讗祝 讘讝讛 驻拽驻拽讜 拽爪转 讗讞专讜谞讬诐 诇讜诪专 砖讗讬谉 诪砖谞转 砖讟专讬 讞讜讘 讛诪讜拽讚诪讬谉 诪转讙诇讙诇转 讬驻讛 讗祝 诇驻讬专讜砖 讝讛 讜讻谉 讬专讗讛 诇讬 诪爪讚 砖讗讬谉 专讗讜讬 诇注砖讜转 转拽谞讛 诪讞讚砖转 讻诇 讻讱 诪驻谞讬 住讘讛 砖讗讬谞讛 诪爪讜讬讛 诇讻诪讛 讚讜专讜转 讜诪转讜讱 讻讱 驻讬专砖讜 诇诪讗讬 讛诇讻转讗 诇砖讟专讜转 讜诪讚讬谉 讛拽讚诪讛 讻诇讜诪专 砖诇讗 转讗诪专 转拽谞讛 讛讬讗 讜讗诐 砖谞讛 诇讗 谞驻住诇 讗诇讗 讚讬谉 讛拽讚诪讛 讬砖 讘讜 讜讻诇 讛诪砖谞讛 驻住诇 注诇 讛讚专讱 砖讻转讘谞讜 讜讬"诪 砖讗诇讜 讘讗谞讜 诇诪谞讜转 诪讬讜诐 诇讬讜诐 讛讚讘专 拽专讜讘 诇讟注讜转 讘讛拽讚诪讛 讛讙注 注爪诪讱 砖注诪讚 讘砖谞讬 讘讗讚专 讜讻砖注讜诪讚 讘砖谞讬 讘讗讚专 砖诇 砖谞讛 讗讞专转 讛讜讗 住讘讜专 砖讛讜讗 住讜祝 讛砖谞讛 讜讻讜转讘 讘讜 砖谞讛 专讗砖讜谞讛 讜讛专讬 讛讜讗 转讞诇转 砖谞讛 砖谞讬讛 讜谞诪爪讗 诪拽讚讬诐 讗转 砖讟专讜 讜砖讟专讬 讞讜讘 讛诪讜拽讚诪讬谉 驻住讜诇讬谉.



讻讘专 讘讬讗专谞讜 注诇 诪诇讱 砖注诪讚 讘注砖专讬诐 讜转砖注讛 讘讗讚专 砖讗讜转讜 讛讬讜诐 诇讘讚 诪讜谞讬谉 诇讜 砖谞讛 专讗砖讜谞讛 砖讬讜诐 讗讞讚 讘砖谞讛 讞砖讜讘 砖谞讛 诇注谞讬谉 讝讛 讜讻砖讬讙讬注 谞讬住谉 诪讜谞讬谉 诇讜 砖谞讛 砖谞讬讛 讜讗诐 诇讗 注诪讚 注讚 谞讬住谉 讗驻讬诇讜 谞讙诪专 讛讚讘专 讘讬谞讬讛诐 诪讗讚专 讗讬谉 诪讜谞讬谉 诇讜 讗诇讗 诪砖注转 讛拽诪讛 砖讛讬讗 谞讬住谉 讜讗讬谉 诪讜谞讬谉 诇讜 砖谞讛 砖谞讬讛 注讚 砖讬讙讬注 谞讬住谉 讗讞专:





诪讛专砖"讗 - 讞讬讚讜砖讬 讛诇讻讜转

驻专拽 讗专讘注讛 专讗砖讬 砖谞讬诐


转讜住驻讜转 讘讚"讛 诇诪诇讻讬诐 讻讜' 讜讘驻"拽 讚注"讝 讗诪专讬谞谉 讚讘讙讜诇讛 讗讬谉 诪讜谞讬谉 讗诇讗 诇诪诇讻讬 讬讜谉 讻讜' 讜爪专讬讱 诇驻专砖 讚讗"爪 砖诇讜诐 诪诇讻讜转 讗诇讗 讘讙讟 讻讜' 注讻"诇 专"诇 讚拽砖讬讗 诇讛讜 讚讘讙讜诇讛 讗讬谉 诪讜谞讬谉 诇砖讟专讜转 讗诇讗 诇诪诇讻讬 讬讜谉 讜诇讗 讞讬讬砖讬谞谉 诇砖诇讜诐 讗讜转讜 诪诇讻讜转 砖讛讜讗 砖诐 讜讗讛讗 转讬专爪讜 讚爪专讬讱 诇驻专砖 讚讗讬谉 爪专讬讱 砖诇讜诐 诪诇讻讜转 讗诇讗 讘讙讟 讻讜' 讜注讬讬谉 讘转讜住' 讘驻' 讛讝讜专拽 讜拽"诇:


讘讚"讛 诇砖讟专讜转 讻讜' 诪砖诪注 诇驻"讛 诪住驻拽 讛讬讬谞讜 讞讜砖讘讬诐 讗讜转讜 诪讜拽讚诐 讗讬 诇讗讜 讚拽讘注讜 谞讬住谉 讻讜' 注讻"诇 拽"拽 诇驻"讝 讚讗"谞 讛讬转讛 讛讛诇讜讗讛 讘讬讜诐 讛讻转讬讘讛 讘讻住诇讬讜 讘砖谞讛 砖诇讬砖讬转 讜诇讗 讛讬讛 诪讜拽讚诐 讛讬讛 诪驻住讬讚 诪住驻拽 诇讙讘讜转 诪谉 讛诇拽讜讞讜转 砖诇拽讞讜 讘砖谞讛 砖诇讬砖讬转 讘转诪讜讝 讻讬讜谉 讚讗讬谉 讛讚讬讬谞讬谉 讬讜讚注讬谉 讘讗讬讝讛 讬讜诐 注诪讚 讛诪诇讱 砖讗诐 注诪讚 讘讬谉 转诪讜讝 诇讻住诇讬讜 谞诪爪讗 讻住诇讬讜 拽讜讚诐 诇转诪讜讝 讘讻诇 砖谞讜转讬讜 讜讛讛诇讜讗讛 拽讚诪讛 诇诇拽讜讞讜转 讜讟讜专祝 诪讛谉 讜讗诐 注诪讚 讘讬谉 讻住诇讬讜 诇转诪讜讝 谞诪爪讗 转诪讜讝 拽讜讚诐 诇讻住诇讬讜 讘讻诇 砖谞讜转讬讜 讜讛诪讻讬专讛 拽讚诪讛 讜诪住驻拽 讗讬谞讜 讟讜专祝 讜讬砖 诇讬讬砖讘 讜讚讜"拽:


讘讗"讚 讜谞专讗讛 讚谞"诪 讻讜' 讬砖讻讞 讛住讜驻专 讜讬住讘讜专 讚讗砖转拽讚 注诪讚 讛诪诇讱 讘讘' 讘谞讬住谉 讚注讘讬讚 讗讬谞讬砖 讚讟注讬 讞讚 讬讜诪讗 讻讜' 注讻"诇 拽"拽 诇驻"讝 讬砖 诇拽讬讬诐 讻砖讬讟转 专砖"讬 砖讛讚讬讬谞讬谉 讬讟注讜 讘讬讜诐 讗' 讚讛讬讬谞讜 砖讛诪诇讱 注诪讚 讘讗' 讘转诪讜讝 讜讘讜 讘讬讜诐 讘讗' 讘转诪讜讝 讛讬讛 讛讛诇讜讗讛 讜讛讻转讬讘讛 讛讬讛 讗讞"讻 讘讗' 讘讻住诇讬讜 讜砖讟专 诪讗讜讞专 讛讜讗 讜讛讚讬讬谞讬谉 讬讟注讜 诇讜诪专 砖讛诪诇讱 注诪讚 讘讘' 讘转诪讜讝 谞诪爪讗 专"讞 讻住诇讬讜 拽讜讚诐 诇专"讞 转诪讜讝 讘讻诇 砖谞讜转讬讜 讜砖讟专 诪讜拽讚诐 讛讜讗 讝讛 讜讬"诇 砖讛转讜住' 住"诇 讚讗诐 谞讬讞讜砖 砖讬讟注讜 讛讚讬讬谞讬谉 转拽砖讛 诇讬讛 讻诪"砖 讛转讜住' 讙诐 诇驻讬专讜砖诐 讜讗"转 讗讻转讬 讗转讬 诇讬讚讬 转拽诇讛 讚讛讬讬谞讜 诇驻专砖"讬 讘讻讛"讙 砖讗诐 转讛讬讛 讛讻转讬讘讛 讘讻"讟 讘讗讚专 讘砖谞讛 讛砖诇讬砖讬转 诇诪诇讱 讜注讚讬诐 讬注讬讚讜 讻讬 讘砖讘讟 讝讛 讛注讘专 讛诇讜讛 诇讜 讜讛诪诇讱 注诪讚 讘专"讞 谞讬住谉 讜讛专讬 砖讘讟 讛注讘专 拽讜讚诐 诇讻"讟 砖诇 讗讚专 讜讛"诇 砖讟专 诪讗讜讞专 讗讘诇 讛讚讬讬谞讬谉 讬讟注讜 讘讬讜诐 讗讞讚 诇讜诪专 砖讛诪诇讱 注诪讚 讘讻"讟 讘讗讚专 讛专讬 注"讻 砖砖讟专 讝讛 诪讜拽讚诐 讛讜讗 砖谞讻转讘 拽讜讚诐 砖谞注砖讛 讛讛诇讜讗讛 讗讞专 讻讱 讘砖讘讟 讝讛 讛注讘专 讗诇讗 注"讻 讚诇讗 谞讬讞讜砖 讻诇诇 砖讬讟注讜 讛讚讬讬谞讬谉 讗驻讬' 讘讬讜诐 讗讞讚 讗诇讗 诇讟注讜转 讛住讜驻专 讞讬讬砖讬谞谉 讜讻诪"砖 讛转讜住' 讜讚讜"拽:


讘讚"讛 砖"讞 讛诪讜拽讚诪讬谉 讻讜' 驻讬' 讘拽讜谞讟专住 驻住讜诇讬谉 诇讙讘讬 诪砖注讘讚讬 讻讜' 注讻"诇 讗讘诇 诪驻专砖"讬 讚讛讻讗 讗讬谞讜 诪讜讻专讞 讚讙讜讘讛 讘砖讟专 讝讛 讗驻讬' 诪讘谞讬 讞专讬 讗诇讗 讚讛讜讬 讻诪诇讜讛 注诇 驻讛 讜讙讜讘讛 诪讘谞讬 讞专讬 讘诇讗 砖讟专 讗诐 讛讜讚讛 讛诇讜讛 讜讚讜"拽:





专砖"砖

讘诪砖谞讛 讘讗' 讘讗诇讜诇 专"讛 诇诪注"讘. 讛讟"讗 讘讗"诪 讛拽砖讛 注诇 讛专诪讘"诐 砖驻住拽 讘驻"讝 诪讛诇' 讘讻讜专讜转 讚讗诐 注砖专 诪砖谞讛 注诇 砖谞讛 讛"讝 诪注砖专. 诪讚讞砖讘讬讛 诪转谞讬转讬谉 讘专"讛 讜讗诪专讬谞谉 诇拽诪谉 (讝 讘) 讜转谞讗 讚讬讚谉 讚讻讬讜谉 讚讗诐 讛讘讬讗 讬爪讗 诇讗 驻住讬拽讗 诇讬讛. 讜诇驻诪砖"讻 砖诐 讘拽"讗 (讚祝 讘 住注"讘) 讘讬砖讜讘 拽讜砖讬讬转讜 注诇 讛讗 讚驻专讬讱 讛砖"住 (讝 讘) 诇专讘讗 讜诇专谞讘"讬 诇讬转谞讬 专"讛 讚砖转讬 讛诇讞诐 注"砖 (讛诪讞讘专 讛砖诪讬讟 砖诐 砖诪讬 讜诪讗转讬 讬爪讗讜 讛讚讘专讬诐 讜转讬拽谉 讘诇讜讞 讛讟注讜转) 讬转讬讬砖讘 讙"讻 拽讜砖讬讬转讜 讝讗转. 讜注讜讚 谞"诇 讚讬诇"驻 诪转谞讬转讬谉 诇注谞讬谉 爪讬专讜祝 讻讚转谞谉 讘驻"讟 讚讘讻讜专讜转 讛' 诇驻谞讬 专"讛 讜讛' 诇讗讞专 专"讛 讗讬谞谉 诪爪讟专驻讬谉. 讜讗驻讬' 讘讚讬注讘讚 讗诐 爪讬专祝 讜注砖专 诪砖诪注 诇讬 讚讗讬谞讜 诪注砖专. 诪讚讗诪专讬' 砖诐 (谞讞 讘) 诪"讚 诇讬讙讝讜专 讚诇诪讗 讗转讬 诇诪讬砖拽诇 诪讛谞讱 注"砖 讜讬砖 诇讚讞讜转. 讜注诪砖"讻 讘砖诇讛讬 讞诇讛 讘住"讚:



砖诐 讜诇谞讟讬注讛. 驻讬' 讛专注"讘 讗诐 谞讟注 讗讬诇谉 诪"讛 讬讜诐 拽讜讚诐 讗讞讚 讘转砖专讬 讻讜'. 讜讻"注 讛转讜讬"讟 砖讬讜诐 讛谞讟讬注讛 讗讬谞讜 诪讻诇诇 讬诪讬 讛拽诇讬讟讛 讻讜'. 讗诪转 砖讻"诪 诇讛讚讬讗 诪讛专诪讘"诐 讘讞讘讜专讜 驻"讟 诪讛诇' 诪注"砖 讜讻谉 讘驻讬专讜砖讜 讻讗谉 讜讻"讛 讘砖"注 讬讜"讚 住讬' 专爪"讚 讗诪谞诐 诇讻讗讜专讛 转诪讜讛 诪讙诪专讗 讚驻住讞讬诐 (谞讛) 讚诪讜讻讞 砖诐 讚诇专"讬 诪拽爪转 讬讜诐 专讗砖讜谉 讻讻讜诇讜 注"砖 讜讗"讻 讛"讛 诇专"讬 讜专"砖 讚诪讛"转 诇讞诇拽. 砖讜讘 诪爪讗转讬 诇讛谞讜"讘 诪"转 讞诇拽 讗讜"讞 住讬' 驻"讚 砖注诪讚 讘讝讛 讜注"砖 讬砖讜讘讜 讜注讬' 诇拽诪谉 (讬 讘) 讜讘诪砖"讻 砖诐:



砖诐 讘讗' 讘砖讘讟 专"讛 诇讗讬诇谉 讻讜' 讘讛"讗 讘讟"讜 讘讜. 专砖"讬 驻讬' 诇注谞讬谉 讞讚砖 讜讬砖谉. 讜谞"诪 注讜讚 诇注谞讬谉 砖谞讬讛 讛谞讻谞住转 诇砖诇讬砖讬转 讻讚诪讜讻讞 诪诪注砖讛 讚专"注 诇拽诪谉 (讬讚) 讜讘住讜讙讬讗 砖诐. 注讜讚 谞"诪 诇注谞讬谉 注专诇讛 讻讚讗讬转讗 诇拽诪谉 (专"讚 讬讜"讚) 讜讻讜诇讛讜 诪讬谞讛 讬诇驻讬谞谉 讻诪"砖 讛转讜住' 诇拽诪谉 (讬讚) 讚"讛 讘讗讞讚. 讗讜诇诐 诇注谞讬谉 砖讘讬注讬转 诇讗 诪爪讗转讬 诪驻讜专砖 讟"讜 讘砖讘讟. 讜讛讟"讗 讻转讘 讘驻砖讬讟讜转 (砖诐) 讘讚"讛 讛讜讗讬诇 讜讛"谞 诇注谞讬谉 砖讘讬注讬转 讻讜' (讜转诪讬讛谞讬 注诇 讛转讜专"注 讗讜转 讛' 砖讻转讘 讚谞专讗讛 讚诇砖讘讬注讬转 讙诐 讘讗讬诇谉 专"讛 砖诇讜 转砖专讬 讜诇讗 讝讻专 讗转 讛讟"讗. 讗诪谞诐 诪诇砖讜谉 讛专诪讘"诐 讘驻"讚 诪讛诇' 砖诪讬讟讛 讛诇"讟 讜讛讬"讘 诪砖诪注 讻讛讙专注"讗. 讗讱 诪讛 讚诪砖诪注 诪讛专诪讘"诐 砖诐 讚讗祝 讘讗讬诇谉 讛讜诇讻讬谉 讗讞专 注讜谞转讜 诇诪注砖专 爪注"讙 讚诪驻讜专砖 诇讛讚讬讗 讘诪砖谞讛 讜讙诪专讗 讘讻"诪 讚讗讝诇讬谞谉 讘讬讛 讘转专 讞谞讟讛 (讜注讘转讜专"注 专讬砖 诪注砖专讜转). 讙诐 诪砖"讻 注讜讚 讘转讜专"注 讜讘讗转专讜讙 诇注谞讬谉 注专诇讛 讜砖讘讬注讬转 讚讬谞讜 讻砖讗专 讗讬诇谉. 讛讜讗 转讬诪讛 讚讛专讬 诪转谞讬转讬谉 讚住讜讻讛 (诇讟) 讗讜拽讬诪谞讗 砖诐 讻专讘讜转讬谞讜 砖讘讗讜砖讗 讚讗讝诇讬 讘讬讛 讗讞专 诇拽讬讟讛 讗祝 诇砖讘讬注讬转 讜讛专诪讘"诐 砖诐 讛讬"讘 讞砖 诇讛讜 诇讞讜诪专讗 注"砖 讘讻"诪) 讜讛谞讛 讘讗转专讜讙 讗祝 诇诪讗谉 讚讗讝讬诇 讘讬讛 讘转专 诇拽讬讟讛 诪"诪 专"讛 砖诇讜 砖讘讟 讻讚诪住拽讬谞谉 诇拽诪谉 (专"讚 讟讜) 讜诇驻"讝 拽砖讛 住讜讙讬讗 讚住讜讻讛 注诇 诪砖谞转 讛诇讜拽讞 诇讜诇讘 诪讞讘讬专讜 讘砖讘讬注讬转 讻讜' 讚诪住讬拽 砖诐 诪砖讜诐 讚讘讗转专讜讙 讗讝诇讬谞谉 讘转专 诇拽讬讟讛. 讛讗 诪"诪 讻讬讜谉 讚谞诇拽讟 拽讜讚诐 砖讘讟 讛"诇 讘谉 砖砖讬转. 讜讗"讗 诇讜诪专 讚诪转谞讬转讬谉 讗讬讬专讬 讘砖诪讬谞讬转 讚讗"讻 诇讜诇讘 谞诪讬 讜注讬' 讟"讗 (讟讜 讘) 讚"讛 专"讬 讜专"诇. 讜谞诇注"讚 讚诇诪"讚 讚讗讝诇讬谞谉 讘讬讛 讗讞专 诇拽讬讟讛 诇讻诇 讚讘专 讛"讛 讚专"讛 砖诇讜 转砖专讬 讻讬专拽 讜注"讻 诇"讗 讚专"讛 砖诇讜 砖讘讟 讗诇讗 诇诪"讚 讚诇砖讘讬注讬转 注讻"驻 讗讝诇讬谞谉 讘转专 讞谞讟讛 讜讻"诪 诇砖讜谉 讛讙诪专讗 (专"讚 讟"讜) 诪讗谉 砖诪注转 讻讜' 专"讙. 讜讛讜讗 住"诇 诪讬讛讗 讚诇砖讘讬注讬转 讘转专 讞谞讟讛. 讗讘诇 诇讬砖谞讗 讚讙诪专讗 讘住讜讻讛 诇讜诇讘 讘专 砖砖讬转 讛谞讻谞住 诇砖讘讬注讬转 讛讜讗 注"砖 驻专砖"讬 拽砖讛 讚讛讗 讘专 砖砖讬转 讙诪讜专 讛讜讗 讻讬讜谉 讚谞转诇砖 拽讜讚诐 讟"讜 讘砖讘讟. 讗讞"讝 诪爪讗转讬 诇诪讛专"诐 砖诐 讘转讚"讛 讜诇砖讘讬注讬转 砖谞讙注 讘诪拽爪转 讚讘专讬 讗诇讛:



专砖"讬 讚"讛 诇砖诪讬讟讬谉. 讗住讜专 诇讞专讜砖 讻讜'. 讜讛"讛 诇注谞讬谉 讬专拽讜转 讛谞诇拽讟讬谉 讗讜 转讘讜讗讛 砖讛讘讬讗讛 砖诇讬砖 诪砖谞讻谞住 转砖专讬 拽讚讜砖转 砖讘讬注讬转 谞讜讛讙转 讘讛诐 诇讗讬住讜专 住讞讜专讛 讜讞讬讜讘 讘讬注讜专 讜讻讬讜爪讗:



转讜讬"讟 讚"讛 诇诪注砖专 讘讛诪讛. 诪砖"讻 注"讚 讛转讜住' 讚诇拽诪谉 (讞) 讘讚"讛 住诪讜讱 注讟"讗 砖诐 讻讚讘专讬诐 讛讗诇讛 讘讬转专 讘讬讗讜专. 讗讱 诪砖"讻 注讜讚 讜诪驻谞讬 讻谉 讛讜爪专讻讜 讻讜' 注"砖. 转诪讜讛 讚讙诐 诇驻专砖"讬 爪专讬讱 诇讬诪讜讚 讚诪谞"诇 讚诪注砖专 讚讙谉 住诪讜讱 诇讙诪专讜 讚讛讜讗 讗' 讘转砖专讬 讝诪谉 注讬砖讜专讜:



转讚"讛 讗专讘注讛. 讙' 讗讬诇谞讜转 讛谉. 讟"住 讜爪"诇 讙' 讗砖讬专讜转 讛谉:



转讚"讛 诇砖讟专讜转. 讻爪"诇. 诪砖诪注 诇驻讬' 讛拽讜谞' 诪住驻拽 讻讜'. 诪讛 砖讛拽砖讛 讛诪讛专砖"讗 注"砖 谞专讗讛 砖讻讘专 拽讚诪讜讛讜 讛转讜住' 讘讘"诪 讬"讙 讚"讛 讗讘讬讬 讘诪砖"讻 讜注讜讚 讚讛诇"诇 讚谞"诪 讟讜讘讗 讻讜' 砖诇讗 讬讚注讜 诪讗讬诪转讬 诇讙讘讜转 讻讜' 注"砖:



讘讗"讚 讜讗"转 讗讻转讬 讻讜' 讚讗诐 注诪讚 讘讻"讟 讘讗讚专 讻砖讬讙讬注 讻讜'. 讻爪"诇 讜砖讘讬谞转讬讬诐 诪讬讜转专:



转讚"讛 砖讟"讞. 讜讻诪讜 砖驻讬专砖谞讜 砖诐. 讻爪"诇:





讘谉 讬讛讜讬讚注

讘职旨讗侄讞指讚 讘职旨谞执讬住指谉 专止讗砖讈 讛址砖指旨讈谞指讛 诇址诪职旨诇指讻执讬诐. 谞专讗讛 诇讬 讘住"讚 讛讟注诐 讚诪讜谞讬谉 诇诪诇讻讬 讬砖专讗诇 讘讗讞讚 讘谞讬住谉 诪驻谞讬 讻讬 讗讞讚 讘谞讬住谉 谞讟诇 注砖专讛 注讟专讜转 (砖讘转 驻讝:) 讜讛诪诇讻讬诐 谞砖专砖讬诐 讘诪诇讻讜转 砖讛讬讗 注砖讬专讬转 诇讻谉 讘职旨讗侄讞指讚 讘职旨谞执讬住指谉 专止讗砖讈 讛址砖指旨讈谞指讛 诇址诪职旨诇指讻执讬诐.
讜注讜讚 谞专讗讛 诇讬 讘住"讚 讛讟注诐 讚诪讜谞讬谉 诇诪诇讻讬 讬砖专讗诇 诪谞讬住谉 讜诪诇讻讬 讗讜诪讜转 讛注讜诇诐 诪转砖专讬 诇注砖讜转 住讬诪谞讗 讟讘讗 诇诪诇讻讬 讬砖专讗诇 讻讬 讗讜转讬讜转 谞执讬住指谉 讛讬讜爪讗讬诐 讘诪讘讟讗 讛诇讜讱 讜讙讚讜诇 讛谞讜"谉 讞诪砖讬诐 讜讛住诪讱 砖砖讬诐 讜谞讜"谉 驻砖讜讟讛 讘转"砖 讻谉 诪诇讻讜转诐 转讛讬讛 讛诇讜讱 讜讙讚讜诇 讜住讜驻讛 转讛讬讛 诇诪诇讱 讛诪砖讬讞 讚讻转讬讘 讘讬讛 (讬砖注讬讛 谞讘, 讬讙) '讬指专讜旨诐 讜职谞执砖指旨讉讗 讜职讙指讘址讛旨 诪职讗止讚' 诪讛 砖讗讬谉 讻谉 讗讜转讬讜转 转旨执砖讈职专值讬 讛诇讜讱 讜讞住讜专 诇讻讱 诪讜谞讬谉 诇讗讜诪讜转 讛注讜诇诐 诪转砖专讬.
讜注讜讚 谞专讗讛 诇讬 讘住"讚 讛讟注诐 讻讬 谞讬住谉 砖讜诇讟 讘讜 爪讬专讜祝 砖诐 讛讜讬"讛 讻讻转讘讜 砖讛讜讗 专讞诪讬诐 讙诪讜专讬诐 讗讱 转砖专讬 砖讜诇讟 讘讜 爪讬专讜祝 讜讛讬"讛 砖讛讜讗 讚讬谉 讜诇讻谉 讻转讬讘 讘讚讜讚 (砖诪讜讗诇 讗' 讬讞, 讬讚) '讜址讬职讛执讬 讚指讜执讚 诇职讻指诇 讚职旨专指讻指讜 诪址砖职讉讻执旨讬诇 讜址讛殖' 注执诪旨讜止' 讚讬讬拽讗 讛砖诐 讻讻转讘讜. 讙诐 谞执讬住指谉 [170] 讛讜讗 诪住驻专 住讜驻讬 转讬讘讜转 讗讘专讛诐 讬爪讞拽 讬砖专讗诇 砖讘讝讻讜转诐 转转拽讬讬诐 讛诪诇讻讜转 讘讬砖专讗诇 诇讻讱 讘讬专讻诐 讛砖诐 讬转讘专讱 (讘专讗砖讬转 诇讛, 讬讗) '讜旨诪职诇指讻执讬诐 诪值讞植诇指爪侄讬讱指 讬值爪值讗讜旨'.
讗讜 讬讜讘谉 讘住"讚 诪讬诇讜讬 谞执讬住指谉 [谞-"谉 (50)+ 讬-讜"讚 (10) + 住-诪"讱 (60) + 谞-"谉 (50) = 170] 讛讜讗 诪住驻专 谞执讬住指谉 [170] 谞诪爪讗 谞讬住谉 讻驻讜诇 讜讻谉 诪诇讻讬 讬砖专讗诇 砖讛诐 诪诇讻讬诐 诇诪讟讛 讜讙诐 诇诪注诇讛 讘砖诪讬诐 讞砖讜讘讬诐 诪诇讻讬诐 诪讛 砖讗讬谉 讻谉 诪诇讻讬 讗讜诪讜转 讛注讜诇诐 讛诐 诪诇讻讬诐 诇诪讟讛 讚讜拽讗 讜诇讻谉 讻讜驻诇讬诐 砖诇讜诐 诇诪诇讱 讬砖专讗诇 讚讻转讬讘 (讚讘专讬 讛讬诪讬诐 讗' 讬讘, 讬讟) '砖指讈诇讜止诐 砖指讈诇讜止诐 诇职讱指 讜职砖指讈诇讜止诐 诇职注止讝职专侄讱指'.





驻谞讬 讬讛讜砖注

讘注讝专转 砖讜讻谉 诪注讜谞讛 讗转讞讬诇 诇驻专砖 诪住讻转 专讗砖 讛砖谞讛


讘诪砖谞讛 讘驻专砖"讬 诇诪诇讻讬诐 讛讬讜 专讙讬诇讬谉 诇诪谞讜转 讝诪谉 砖讟专讜转讬讛诐 诇砖谞讜转 讛诪诇讱 讜讻讜' 讻讚讗诪专讬' 讘诪住讻转 讙讬讟讬谉 诪砖讜诐 砖诇讜诐 诪诇讻讜转 注讻"诇. 讜讛拽砖讜 讘转讜住' 讚讛讻讗 诇诪诇讻讬 讬砖专讗诇 讗讬讬专讬. 讜诇注谞"讚 诪注讜诇诐 诇讗 注诇讛 注诇 讚注转 专砖"讬 诇驻专砖 讟注诪讗 讚诪转谞讬转讬谉 讘讛讗 讚拽转谞讬 诇诪诇讻讬诐 讚讛讬讬谞讜 诪砖讜诐 砖诇讜诐 诪诇讻讜转. 讗诇讗 专讗讬讛 讛讜讗 讚拽诪讬讬转讬 诇讚讘专讬讜 讘诪讛 砖驻讬专砖 讚讛讗 讚拽转谞讬 诇诪诇讻讬诐 讛讬讬谞讜 诇驻讬 砖讛讬讜 专讙讬诇讬谉 诇诪谞讜转 讝诪谉 砖讟专讜转讬讛诐 诇砖谞讜转 讛诪诇讱 讜注"讝 诪讬讬转讬 砖驻讬专 诪讚讗诪专讬' 讘讙讬讟讬谉 砖转拽谞讜 诪砖讜诐 砖诇讜诐 诪诇讻讜转 讜讗讬 诇讗讜 砖诪拽讜讚诐 讝讛 讛讬讜 讬砖专讗诇 专讙讬诇讬谉 诇诪谞讜转 砖讟专讜转讬讛诐 诇诪诇讻讬讛诐 讜讻谉 讛讗讜诪讜转 讛讬讜 专讙讬诇讬谉 讘讻讱 讗"讻 诪讗讬 砖诇讜诐 诪诇讻讜转 砖讬讬讱 讘讝讛. 讗注"讻 砖诪拽讜讚诐 讛讬讜 专讙讬诇讬谉 讘讻讱 讜讗"讻 诇讗讞专 砖讙诇讜 讛讬讜 讬砖专讗诇 爪专讬讻讬谉 诇讻转讜讘 诇诪诇讻讬 讛讗讜诪讜转 砖讛讬讜 讻驻讜驻讬谉 转讞转 讬讚诐 讜讛讬讬谞讜 砖诇讜诐 诪诇讻讜转. 讚讗诇"讻 讬讗诪专讜 砖讗讬谉 诪诇讻讬 讗讜诪讜转 讛讛诐 谞讞砖讘讬谉 讘注讬谞讬谞讜 诪讚讗砖转谞讜 诪诪谞讛讙诐 诪诪讛 砖讛讬讜 谞讜讛讙讬谉 诇讻转讜讘 诪拽讜讚诐 砖讟专讜转讬讛诐 诇诪诇讻讬诐 讜讝讛 讘专讜专 讘讻讜讜谞转 专砖"讬. 讜诪讛 砖讚拽讚拽讜 讛转讜住驻讜转 注讜讚 讬讘讜讗专 讘住诪讜讱 诪诇砖讜谉 讛转讜住驻讜转 讜拽"诇:


讘讗"讚 讗驻讬诇讜 注诪讚 讘砖讘讟 讗讜 讘讗讚专 讻诇转讛 砖谞转讜 注讻"诇. 谞专讗讛 砖讻转讘 讻谉 讘讚拽讚讜拽 诪砖讜诐 讚诇拽诪谉 讚祝 讬讜"讚 诪讬讬转讬 讛砖"住 驻诇讜讙转讗 讚专"诪 讜专"讗 讚诇专"诪 讬讜诐 讗' 讘砖谞讛 讞砖讜讘 砖谞讛 讜诇专"讗 诇' 讬讜诐 讘砖谞讛 讛讜讗 讚讞砖讜讘 砖谞讛 讜讗"讻 诇专"诪 讗诐 注诪讚 讘讻"讟 讘讗讚专 诪砖讛讙讬注 讘讗' 讘谞讬住谉 注诇转讛 砖谞讛 诪砖讗"讻 诇专"讗 讚讘注讬谞谉 砖诇砖讬诐 讬讜诐 诇讗 诪砖讻讞转 诇讛 讻诇诇 讗诐 注诪讚 讘讗讞讚 讚讗讚专 讛住诪讜讱 诇谞讬住谉 诇注讜诇诐 讞住专 讜诇讗 讛讜讬 讗诇讗 讻"讟 讬讜诐 讜讗"讻 诇专"讗 讗讬讬专讬 砖注诪讚 讘住讜祝 砖讘讟 讚讛讬讬谞讜 讘讻"讟 讘讜. 讗讘诇 讘住诪讜讱 讘讚"讛 诇谞讟讬注讛 讻转讘 专砖"讬 讝"诇 讜讗驻讬' 谞讟注讛 讘讗讘 讻诇转讛 砖谞转讜 讘住讜祝 讗诇讜诇 讜讻讜'. 讜讛讬讬谞讜 诪砖讜诐 讚讛转诐 诇注讜诇诐 诇讗 诪砖讻讞转 诇讜诪专 讗诐 谞讟注讛 讘讗诇讜诇 讚讛讗 诇诪"讚 诇' 讬讜诐 讘砖谞讛 讞砖讜讘 砖谞讛 诇讗 诪砖讻讞转 诇讛 讚讛讗 讗诇讜诇 诇讗 诪爪讬谞讜 诪注讜讘专 讜讗讬 诇诪"讚 讬讜诐 讗' 讘砖谞讛 谞诪讬 诇讗 诪砖讻讞转 诇讛 讚诪讗谉 砖诪注转 诇讬讛 讛讗讬 住讘专讗 专"诪 讛讗 讗讬讛讜 讘注讬 砖诇砖讬诐 讬讜诐 诇拽诇讬讟讛 讻讚讗讬转' 诇拽诪谉 讜讗祝 讚讗谞谉 诇讗 拽讬"诇 讘讛讗 讻专"诪 讗诇讗 讻诪"讚 砖转讬 砖讘转讜转 讻讚讗讬转讗 住讜祝 驻专拽 讛注专诇 诪"诪 讘讛讗 讚讬讜诐 讗' 讘砖谞讛 讞砖讜讘 砖谞讛 谞诪讬 诇讗 拽讬"诇 讻讜讜转讬讛 讗诇讗 讻诪"讚 诇诪"讚 讬讜诐 讻诪"砖 讛专诪讘"诐 讘讛诇' 注专诇讛 讜讘讛诇' 砖讘讬注讬转 讜讻"讻 讛讟讜专 讜讛砖"注 讜讗"讻 讬驻讛 讚拽讚拽 专砖"讬 讚诇讗 诪砖讻讞转 诇注谞讬谉 谞讟讬注讛 讘砖讜诐 注谞讬谉 讗诇讗 讗诐 谞讟注讛 诇住讜祝 讗讘 讜拽"诇:


讘讚"讛 诇砖诪讬讟讬谉 讜诇讬讜讘诇讜转 诪砖谞讻谞住 转砖专讬 讗住讜专 诇讞专讜砖 讜诇讝专讜注 诪谉 讛转讜专讛 注讻"诇. 讻讜讜谞转讜 谞专讗讛 诪讘讜讗专 讚拽砖讬讗 诇讬讛 讛讗 讚转谞讬谞谉 诇拽诪谉 注专讘 砖讘讬注讬转 诇诪"讚 讬讜诐 讗住讜专 诇讬讟注 讗讬 诪砖讜诐 拽诇讬讟讛 讜讗讬 诪砖讜诐 转讜住驻转 砖讘讬注讬转 讜谞讛讬 讚诇注谞讬谉 拽诇讬讟讛 讗讬讻讗 诇诪讬诪专 讚诇讗 砖讬讬讱 讗诇讗 讘谞讟讬注转 讗讬诇谞讜转 讜诇讗 讘讝专讬注讛 讜讞专讬砖讛 讜诪砖"讛 讚拽讚拽 专砖"讬 诇驻' 讻讗谉 讚拽转谞讬 讗' 讘转砖专讬 诇注谞讬谉 讞专讬砖讛 讜讝专讬注讛 诇讗驻讜拽讬 谞讟讬注讛 讗讘诇 讗讻转讬 拽砖讛 讛讗 讚拽驻住讬拽 讜转谞讬 讗' 讘转砖专讬 专"讛 诇砖诪讬讟讬谉 讜转讬驻讜拽 诇讬讛 讚讗住讜专 诪讗' 讘讗诇讜诇 诪砖讜诐 转讜住驻转 砖讘讬注讬转 诪砖"讛 诪驻专砖 专砖"讬 讚谞拽讟 诪讗' 讘转砖专讬 讚讗住讜专 诪谉 讛转讜专讛 诪砖讗"讻 转讜住驻转 砖讘讬注讬转 住讜讘专 转谞讗 讚诪转谞讬' 砖讛讜讗 诪讚专讘谞谉 讚讗讬讻讗 诪"讚 讚诪讚专讘谞谉 讘专驻"拽 讚诪"拽 讗讘诇 拽砖讬讗 诇讬 诇诪讗谉 讚诪讜拽讬 诇拽诪谉 诪转谞讬' 讚讛讻讗 讻专' 讜谞住讬讘 讗诇讬讘讗 讚转谞讗讬 讜讗"讻 诇专' 讜讚讗讬 转讜住驻转 砖讘讬注讬转 讗住讜专 诪讚讗讜专讬讬转讗 诪拽专讗 讚讘讞专讬砖 讜讘拽爪讬专 转砖讘讜转 讚注"讻 诇讗 诪讜拽讬 诇拽专讗 讚讞专讬砖 讜拽爪讬专 转砖讘讜转 诇注谞讬谉 讚拽爪讬专转 注讜诪专 讚讜讞讛 砖讘转 讚讘诪住' 诪谞讞讜转 住讜祝 驻' 专讘讬 讬砖诪注讗诇 诪住拽讬谞谉 诇讛讚讬讗 诇专' 讗讬谉 拽爪讬专转 注讜诪专 讚讜讞讛 砖讘转 讜诇讜诇讬 驻讬专讜砖 专砖"讬 讗驻砖专 诇讜诪专 讚讛讗 讚拽转谞讬 讗讞讚 讘转砖专讬 讛讬讬谞讜 诪砖讜诐 讚讬专讬注讛 讜讞专讬砖讛 讗讜住专转 讘讚讬注讘讚 诪砖讗"讻 讝专讬注讛 讜讞专讬砖讛 讚转讜住驻转 砖讘讬注讬转 讗讬谞讛 讗讜住专转 讘讚讬注讘讚 讜注讬讬谉 诪讛 砖讻转讘转讬 诇拽诪谉 讘讝讛 讚祝 讻'. 讜讛讗 讚诇讗 拽转谞讬 讗' 讘讗诇讜诇 专"讛 诇转讜住驻转 砖讘讬注讬转 讚讗住讜专 诇讻转讞讬诇讛 讛讬讬谞讜 诪砖讜诐 讚诇讗 驻住讬拽讗 诇讬讛 诇诪讬诪专 讗讞讚 讘讗诇讜诇 讻讬讜谉 讚转讜住驻转 诇' 讬讜诐 讚讗诇讜诇 讝诪谞讬谉 诪诇讗 讝诪谞讬谉 讞住专 讻谞"诇 讜讚讜"拽:


讘转讜住驻转 讘讚"讛 诇诪诇讻讬诐 驻讬' 讘拽讜谞讟专住 讜讻讜' 讜讚讜拽讗 讙讘讬 讙讟讬谉 注讻"诇. 讜谞专讗讛 讚砖谞讬 拽讜砖讬讜转 拽砖讬讗 诇讛讜 讚诪注讬拽专讗 诪拽砖讜 诇驻讬' 讛拽讜谞讟专讟 讚讛讻讗 诇诪诇讻讬 讬砖专讗诇 讗讬讬专讬 讜讗诐 讻谉 诇讗 砖讬讬讱 砖诇讜诐 诪诇讻讜转. 讜转讜 拽砖讬讗 诇讛讜 讚讘诇讗"讛 诇讗 砖讬讬讱 讻诇诇 讘诪讬诇转讗 讚砖讟专讜转  讟注诪讗 讚砖诇讜诐 诪诇讻讜转 讗驻讬诇讜 诇砖讟专讜转 讚讗讞讚 讘转砖专讬 讚讛讬讬谞讜 诇诪诇讻讬 讗"讛 讚讘讙讬讟讬谉 讗诪专讬谞谉 讚讟注诪讗 讚砖诇讜诐 诪诇讻讜转 讜驻住诇讬谞谉 讘讛讜 诇诪诇讻讜转 讬讜谉 讜讗诐 讻谉 诪砖诪注 讚讘诪诇讻讜转 讬讜谉 诇讬讻讗 砖诇讜诐 诪诇讻讜转 讜讗讬诇讜 讘砖讟专讜转 诪砖诪注 讘驻"拽 讚注讘讜讚转 讻讜讻讘讬诐 砖讛讬讛 诪讜谞讬谉 诇诪诇讻讬 讬讜谉 诪讬讛讜 讗诐 谞驻专砖 讚讘专讬 转讜住' 讚注讬拽专 讻讜讜谞转诐 诇讛拽砖讜转 讚讗讬 住"讚 讘砖讟专讜转 谞诪讬 砖讬讬讱 讟注诪讗 讚砖诇讜诐 诪诇讻讜转 讛讜讬 诇谉 诇诪讬驻住诇 谞诪讬 讻砖谞讻转讘 诇诪诇讻讜转 讬讜谉 讚讜诪讬讗 讚讙讟讬谉 讘讝讛 诇讗 讛讬讛 诪拽讜诐 诇拽讜砖讬讬转诐 讚讛讗 讘讙讟讬谉 讙讜驻讗 诪拽砖讛 讛砖"住 讜诪砖讜诐 砖诇讜诐 诪诇讻讜转 转爪讗 讜诪住拽讬谞谉 讚讛讬讬谞讜 诪砖讜诐 讞讜诪专讗 讚讙讬讟讬谉 讻讚诪砖诪注 砖诐 诇讛讚讬讗 诪诇砖讜谉 专砖"讬 讜转讜住驻转 注"砖 讚祝 驻'. 讜讗"讻 诪讛讬讻讬 转讬转讬 谞驻住诇 讘砖讟专讜转 讗注"讻 讚注讬拽专 拽讜砖讬讬转 讛转讜住' 讻讬讜谉 讚讞讝讬谞谉 诪讬讛讗 讘诪诇讻讜转 讬讜谉 诇讬讻讗 砖诇讜诐 诪诇讻讜转 诪讚驻住诇讬谞谉 讘讙讬讟讬谉 诪诪讬诇讗 转讜 诇讗 诪爪讬谞谉 诇驻专砖 讛讛讬讗 诇砖讟专讜转 讚讛讻讗 讗驻讬诇讜 讘住讬驻讗 讚诪转谞讬' 讚讗讬讬专讬 诇诪诇讻讬 讗"讛 讚诇讬讛讜讬 讟注诪讗 诪砖讜诐 砖诇讜诐 诪诇讻讜转 讚讛讗 讘驻"拽 讚注讻讜"诐 诪砖诪注 砖诇讗 讛讬讜 讻讜转讘讬谉 讘砖讟专讜转 讘讙讜诇讛 砖讜诐 诪诇讻讜转 讗诇讗 诪诇讻讜转 讬讜谉 讘诇讘讚 讜讗诐 讻谉 注"讻 诇讗 砖讬讬讱 讘砖讟专讜转 砖诇讜' 诪诇讻讜转. 讗诇讗 讚讗祝 诇驻讬' 讝讛 拽砖讬讗 诇讬 讟讜讘讗 讚讛讗讬讱 讗驻砖专 诇讜诪专 讚诇砖讟专讜转 拽转谞讬 讘住讬驻讗 讚诪转谞讬转讬谉 讚讗讞讚 讘转砖专讬 讚讗讬讬专讬 诇诪诇讻讜转 讬讜谉 讻讚讗讬讬专讬 讘驻"拽 讚注讻讜"诐 讚讛讬讬谞讜 诪讬讜诐 砖转驻砖讜 讘讜 讬讜讜谞讬诐 讛诪诇讻讜转. 讚讗"讻 转讜 诇讗 诪驻专砖讬 讛讗 讚讗诪专讬谞谉 诇拽诪谉 讚讗讞讚 讘转砖专讬 专"讛 诇诪诇讻讬 讗"讛 讚谞"诪 诇砖讟专讜转 讻讚诪住讬拽 砖讟"讞 讛诪讜拽讚诪讬谉 驻住讜诇讬谉 讜诪砖诪注 讚讬讛讬讘 讟注诪讗 砖拽讘注讜 讗讞讚 讘转砖专讬 讜诇讗 讬讜诐 砖注诪讚 讘讜 讻诪讜 砖驻专砖"讬 讜转讜住' 讘住诪讜讱 讜讗"讻 讗讬 讗讬讬专讬 诇诪诇讻讜转 讬讜谉 讚诇注讜诇诐 诪讜谞讬谉 诪谞讬谉 讗讞讚 诇讬讜诐 砖转驻住讜 讛诪诇讻讜转 讗诐 讻谉 讗讻转讬 讗诪讗讬 拽讘注讜 讘讗讞讚 讘转砖专讬 讚讛讜"诇 诇诪拽讘注 讗讜转讜 讬讜诐 砖转驻住讜 讛诪诇讻讜转 讜讻讬讜谉 讚诇注讜诇诐 诪讜谞讬谉 诇讗讜转讜 讬讜诐 讛拽讘讜注 讜转讜 诇讬讻讗 诇诪讬讟注讬 诪讛 诇讬 讗讞讚 讘转砖专讬 诪讛 诇讬 讬讜诐 讗讞专 讗注"讻 讚诇砖讟专讜转 讚住讬驻讗 讚诪转谞讬' 讛讬讬谞讜 诇诪诇讻讬 讗"讛 诪诪砖 诇讻诇 诪诇讱 讜诪诇讱 砖注诪讚 讝讛 讗讞专 讝讛 讛讬讜 诪讜谞讬谉 诇讜. 讜讻讱 讛讬讜 专讙讬诇讬谉 讘讬诪讬 讞讻诪讬 讛诪砖谞讛 诇讻转讜讘 讘砖讟专讜转. 讗诇讗 讚讘讬诪讬 讛讗诪讜专讗讬诐 谞砖转谞讛 砖讛讬讜 诪讜谞讬谉 诇诪诇讻讬 讬讜谉 讘诇讘讚 讚讛讬讬谞讜 诪砖讜诐 讚转驻住讜 讬讜讜谞讬诐 讛诪诇讻讜转. 讜讬讜转专 谞专讗讛 讚诇注讜诇诐 讛讬讜 专讙讬诇讬谉 讘砖谞讬 讛诪谞讛讙讬诐 讜讗讬谉 拽驻讬讚讗 诇注谞讬谉 砖讟专讜转 讬砖 砖讛讬讜 诪讜谞讬谉 诇诪诇讻讬 讗"讛 诪诪砖 讜讬砖 诇诪诇讻讜转 讬讜谉 诪讬讜诐 砖转驻住讜 讛诪诇讻讜转. 讜讛讗 讚讗诪专讬谞谉 讘驻"拽 讚注讻讜"诐 讘讙讜诇讛 讗讬谉 诪讜谞讬谉 讗诇讗 诇诪诇讻讜转 讬讜谉 讘诇讘讚 诪诇转讗 讗讞专讬转讬 讛讬讗 讻诪讘讜讗专 砖诐 砖讛讬讜 讻讜转讘讬谉 讘砖讟专讜转 住转诐 讘讻讱 讜讻讱 讻诪讛 诪讗讜转 砖谞讛 讜诇讗 驻讬专砖讜 讛讚讘专 诇讗讬讝讛 诪谞讬谉 谞转讻讜讜谞讜 讜谞住转驻拽讜 讘讙诪专讗 讗讬 诇诪诇讻讜转 讬讜谉 讗讜 诇讬爪讬讗转 诪爪专讬诐 砖讛讬讛 讛讞砖讘讜谉 诪讻讜讜谉 讗诇讗 讚砖讘拽讜 诇讗诇驻讗 拽诪讗讬 讜谞拽讟讜 诇讗诇驻讗 讘转专讗讬 讜注诇 讝讛 诪住讬拽 讛砖"住 讚讗讜转讜 诪谞讬讬谉 讗讬谞讜 讗诇讗 诇诪诇讻讜转 讬讜谉 讘诇讘讚 讜诇诪注讜讟讬 讬爪讬讗转 诪爪专讬诐 讛讜讗 讚拽讗诪专 讻谞"诇 讘专讜专. 讜诇驻"讝 谞转讬讬砖讘讛 砖讬讟转 专砖"讬 讘砖诪注转讬谉 讻讛讜讙谉. 诪讬讛讜 讗驻砖专 讚讛转讜住' 谞诪讬 诪驻专砖讬 讛讻讬 讛讗讬 讚注讻讜"诐 讗驻"讛 诪拽砖讜 砖驻讬专 诪讚诪爪讬谞谉 诪讬讛讜 讘讙讜诇讛 砖讛讬讜 诪讜谞讬谉 诪讬讜诐 砖转驻住讜 讬讜讜谞讬诐 讛诪诇讻讜转 讜诇讗 讻转讘讜 诇砖谞讜转 讛诪诇讱 诪诪砖 讚讛讗 讘诪诇讻讜转 讬讜讜谞讬转 诇讬讻讗 砖诇讜诐 诪诇讻讜转. 讗注"讻 讚讘砖讟专讜转 诇讗 砖讬讬讱 砖诇讜诐 诪诇讻讜转 讗诇讗 砖讗讬谉 诇' 讛转讜住驻讜转 住讜讘诇 讻谉 讜爪"注. 讗诪谞诐 专讗讬转讬 讘住驻专 讛注讬讟讜专 砖讛讘讬讗 砖谞讬 讚讬注讜转 讗讛讗讬 诪讬诪专讗 讚讘讙讜诇讛 诇讗 讛讬讜 诪讜谞讬谉 讗诇讗 诇诪诇讻讜转 讬讜谉 讗讬转 讚讗诪专讬 诇诪注讜讟讬 砖讗专 诪诇讻讬诐 讜讗讬转 讚讗诪专讬 诇诪注讜讟讬 讬爪讬讗转 诪爪专讬诐 讜讗讬谉 讻讗谉 诪拽讜诪讜 诇讛讗专讬讱 讚讗驻砖专 讚讛谞讬 讚住讘专讬 诇诪注讜讟讬 砖讗专 砖讟专讜转 诇讗 诪驻专砖讬 讛讗讬 谞"诪 诇砖讟专讜转 诇注谞讬谉 诪讛 砖诇讗 拽讘注讜 讬讜诐 砖注诪讚 讘讜 讻驻讬专讜砖 专砖"讬 讜转讜住驻讜转 讗诇讗 讻驻讬专讜砖 讛专"谉 讜讛专砖讘"讗 讻诪讜 砖讗驻专砖 讘住诪讜讱 讗讘诇 诇驻讬专砖"讬 讜转讜住' 谞诇注"讚 讚诪讜讻专讞 诇驻专砖 讛讗讬 讚讘讙讜诇讛 讗讬谉 诪讜谞讬谉 讻讚驻专讬砖讬转 讜讚讜"拽:


讘讙诪' 诇诪讗讬 讛讬诇讻转讗 讜驻专砖"讬 诇诪讛 拽讘注讜 讬讜诐 诪讬讜讞讚 讗讬诪讗 砖讻诇 诪诇讱 讜诪诇讱 诪讜谞讬谉 诪讬讜诐 砖注诪讚 讘讜 讜讻谉 谞专讗讛 诪驻讬' 讛转讜住驻讜转. 讜讝讛 诇讬 讻诪讛 砖谞讬诐 砖谞转拽砖讬转讬 讘讝讛 诪讗讚 讚讛讗讬讱 讗驻砖专 诇讜诪专 讚诪讜谞讬谉 诪讬讜诐 砖注诪讚 讘讜. 讚讛讗 诇拽诪谉 讬诇驻讬谞谉 诪拽专讗讬 砖讛诪诇讻讬诐 注爪诪诐 诪讬诪讜转 砖诇诪讛 讜讗讬诇讱 讛讬讜 诪讜谞讬谉 讬诪讬 诪诇讻讜转诐 诪谞讬住谉 讜讚讜讞拽 诇讜诪专 讚讗拽专讗 讙讜驻讗 诪拽砖讛 诇诪讛 拽讘注讜 讬讜诐 诪讬讜讞讚 讜诪住讬拽 讚讛讬讬谞讜 诪砖讜诐 砖讟专讜转 讚讛讗 诇驻专砖"讬 注讬拽专 讛讟注诐 讗讬谞讜 讗诇讗 诪砖讜诐 讞砖砖 驻住讜诇 砖讟专讬 讛诪讜拽讚诪讬谉 讜讛讗 诪讬诇转讗 讙讝讬专转 讞讻诪讬诐 讘注诇诪讗 讗讬讻讗 诪砖讜诐 讙讝讬专讛 砖诪讗 讬讙讘' 诪讝诪谉 专讗砖讜谉 讻讚讗讬转讗 讘讻诪讛 讚讜讻转讬 讜讘驻专' 讛诪谞讬讞 讗讬讻讗 诇诪"讚 讘诪讞诇讜拽转 砖谞讜讬讛. 讜诪注讜讚讬 讛讬讛 专讙讬诇 注诇 诇砖讜谞讬 诇讜诪专 讚诇讜诇讬 驻讬专砖"讬 讜转讜住' 讛讬讛 谞专讗讛 诇驻专砖 讚讛讗 讚拽讗诪专 诇诪讗讬 讛讬诇讻转讗 诇讗讜 诪砖讜诐 讚拽砖讬讗 诇讬讛 诇诪讛 拽讘注讜 讬讜诐 诪讬讜讞讚 讚讜讚讗讬 诪拽专讗讬 讬诇驻讬'. 讗诇讗 讚拽砖讬讗 诇讬讛 诇转诇诪讜讚讗 诇诪讗讬 讛诇讻转讗 驻讬' 诇诪讗讬 谞"诪 拽讞砖讬讘 诇讬讛 专"讛 讻讬讜谉 砖讗讬谉 讝讛 讗诇讗 诪谞讛讙 诪诇讻讬诐 讘注诇诪讗 讜诪讗讬 谞"诪 诇讚讬谞讗 讜注"讝 诪住讬拽 讚谞"诪 诇砖讟专讜转. 讗诇讗 讚谞专讗讛 砖诇讗 专爪讛 专砖"讬 诇驻专砖 讻谉 讚讗"讻 讗诪讗讬 诪讬讬转讬 讛讗讬 讚砖讟"讞 讛诪讜拽讚诪讬谉 驻住讜诇讬谉 讚讘诪讗讬 讚拽讗诪专 诇砖讟专讜转 诇讞讜讚 住讙讬. 讚谞"诪 诇注谞讬谉 讟专讬驻转 诇拽讜讞讜转 讜讻讚诪讬讬转讬 讛转讜住' 讘砖诐 讛讬专讜砖诇诪讬. 讗注"讻 讚注讬拽专 拽讜砖讬转 讛砖"住 讗诪讗讬 拽讘注讜 讬讜诐 诪讬讜讞讚 讜诇讗 讬讜诐 砖注诪讚 讘讜 讜注"讝 诪砖谞讬 诇砖讟专讜转 讜讛讬讬谞讜 诪砖讜诐 讚诇讗 诇讬转讬 诇诪讬讟注讬 讜讛讬讬谞讜 诪砖讜诐 砖讟"讞 讛诪讜拽讚诪讬谉 诪砖讗"讻 诇注谞讬谉 讟专讬驻转 诇拽讜讞讜转 诇讗 砖讬讬讱 诇讜诪专 讚讗转讬 诇诪讬讟注讬 砖讛专讬 讛诇拽讜讞讜转 讬转谞讜 诇讘 诇讟注讜谉 讗讬讬转讬 专讗讬讛 砖讝诪谉 砖讟专讱 拽讜讚诐. 讜诪讬诇转讗 讚驻砖讬讟讗 讛讬讗 砖讗讬谉 诇讞讜砖 砖诪讗 讬砖讻讞讜 讻诇 讛注讜诇诐 诪转讬 砖注诪讚 讛诪诇讱. 讗讘诇 诇注谞讬谉 诪讜拽讚诪讬谉 讜讚讗讬 讞讬讬砖讬谞谉 讜讛讬讬谞讜 讻讚驻专砖"讬 砖讗讜转谉 讛讚讬讬谞讬诐 砖讬讘讜专专 诇讛诐 砖讝诪谉 讛砖讟专 诇讗 讛讬讛 讘讝诪谉 讛诇讜讗讛 讗诇讗 砖谞住转驻拽 诇讛诐 讗诐 讛讬转讛 讛讛诇讜讗讛 讘讻住诇讬讜 砖拽讜讚诐 转诪讜讝 讗讜 诇讗讞专讬讜 讜讗"讻 诇讗 讬专讙讬砖讜 诇砖注转讜 讗诐 讛讜讗 砖讟专 诪讜拽讚诐 讗讜 诇讗 讜讬讞讝讬专讜 讛砖讟"讞 诇讘注诇讬讜 砖诇讗 讻讚讬谉 讚砖诪讗 讬讙讘讛 诪讝诪谉 专讗砖讜谉 诇驻谞讬 讘"讚 讗讞专 讜讛诇拽讜讞讜转 诇讗 讬转谞讜 诇讘 诇讟注讜谉 砖讜诐 讚讘专 讚讛讗 讘讻诇 砖讟专讬 讚注诇诪讗 讗诪专讬谞谉 诪住转诪讗 讘讬讜诐 砖谞讻转讘 讛讬转讛 讛讛诇讜讗讛 讻讚讗讬转讗 讘讻诪讛 讚讜讻转讬 讜讗祝 诇诪讛 砖讛讘讬谞讜 讛转讜住驻转 讘诇砖讜谉 专砖"讬 砖诪住驻拽 讬讞砖讘讜讛讜 诇诪讜拽讚诐 讗讬谉 讻讜讜谞转讜 砖讛讘"讚 讬住转驻拽讜 讘讜 砖讝讛 讛住驻拽 注讜诪讚 诇讛转讘专专 讘讜讚讗讬 讗诇讗 讚讗驻砖专 砖讛讚讬讬谞讬诐 讬讟注讜 诇砖注讛 讜讬讚诪讛 诇讛诐 砖讛诪诇讱 注诪讚 拽讜讚诐 讻住诇讬讜 讜讬讞砖讘讜讛讜 诇诪讜拽讚诐 讜讬拽专注讜讛讜 砖诇讗 讻讚讬谉 讻谞"诇 讘砖讬讟转 专砖"讬 讝"诇 讗讞"讝 诪爪讗转讬 砖讛专"谉 讝"诇 讜讛专砖讘"讗 讻转讘讜 诇讛讚讬讗 讚讛讗 讚讗诪专讬' 诇诪讗讬 讛讬诇讻转讗 讻诪讜 诪讗讬 谞"诪 讜讛注诇讜 讻谉 诪讞诪转 讛拽讜砖讬讗 砖讻转讘转讬 讗诇讗 砖驻讬专砖讜 讛讗 讚谞"诪 诇砖讟专讜转 讻驻砖讟讗 讚谞"诪 诇注谞讬谉 砖讟专 诪讜拽讚诐 讜诇驻"讝 讜讚讗讬 拽砖讛 讟讜讘讗 讚讛讗 讘讻诇 砖讟专讜转 谞诪讬 谞"诪 讟讜讘讗 诇注谞讬谉 讟专讬驻转 讛诇拽讜讞讜转:


讗诪谞诐 诇注谞"讚 讗诐 谞驻专砖 讛讗讬 诇诪讗讬 讛讬诇讻转讗 讻诪讜 诇诪讗讬 谞"诪 讬砖 诇讬 诇驻专砖 讚讛讗 讚诪讬讬转讬 诪砖讟专讜转 讛诪讜拽讚诪讬谉 讛讬讬谞讜 诪砖讜诐 砖讛讚讘专 讘专讜专 砖诇讗 讛讬讜 专讙讬诇讬谉 讘诪谞讬谉 讛诪诇讻讬诐 讗诇讗 讚讜拽讗 诇讻讜转讘讜 讘砖讟专讜转. 讜讗"讻 讛讗 诪诇转讗 讙讜驻讗 爪专讬讱 专讗讬讛 诪讗谉 讬讬诪专 砖讛讬讜 讻讜转讘讬谉 砖讜诐 讝诪谉 讘砖讟专讜转. 讚诪住讘专讗 讛讬讛 谞专讗讛 砖讗讬谉 讻讜转讘讬谉 砖讜诐 讝诪谉 讗诇讗 讗诐 讬专爪讛 诇讟专讜祝 诪诇拽讜讞讜转 爪专讬讱 诇讗转讜讬讬 专讗讬讛 讗讬诪转 诪讟讗 砖讟专讗 诇讬讚讬讛 讻讚诪讜讻讞 讛住讜讙讬讗 讙讘讬 诪驻谞讬 诪讛 转拽谞讜 讝诪谉 讘讙讬讟讬谉 讜讻谉 讘驻"讚 讗讞讬谉 讚祝 诇"讗 诇讻讱 诪讬讬转讬 专讗讬讛 诪诪转谞讬' 讚砖讟"讞 讛诪讜拽讚诪讬谉 驻住讜诇讬谉 讗诇诪讗 砖讛讬讜 讻讜转讘讬谉 讝诪谉 讘砖讟专讜转 讜讗"讻 诪诪讬诇讗 谞"诪 讘讻诇 砖讟专讜转 诇注谞讬谉 讟专讬驻转 诇拽讜讞讜转 讻谞诇注"讚 谞讻讜谉 诇讜诇讬 砖讗讬谞讬 讻讚讬 诇驻专砖 诪讛 砖诇讗 驻讬专砖讜 讛拽讚诪讜谞讬诐 讜讚讜"拽 讛讬讟讘 讜注讬讬谉 诪讛 砖讗讻转讜讘 讘讝讛 讘住讜祝 讘诇' 讛转讜住驻讜转:


讘转讜住' 讘讚"讛 诇砖讟专讜转 讜讻讜' 讜讛砖转讗 诪砖诪注 诇驻讬专讜砖 讛拽讜谞讟专住 诪住驻拽 讻讜' 讜讗"讗 诇讜诪专 讻谉 注讻"诇. 讻讘专 讻转讘转讬 砖讗讬谉 讛讻专讞 诪诇砖讜谉 专砖"讬 诇讜诪专 砖讛讚讬讬谞讬诐 讬驻住诇讜讛讜 讘讛讞诇讟 诪讞诪转 住驻拽 讗诇讗 砖讬讟注讜 诇砖注讛 讘讝诪谉 砖谞讜转 讛诪诇讱. 讗诪谞诐 讻谉 讘专 诪谉 讚讬谉 转讜专讛 讛讬讗 讜诇诇诪讜讚 讗谞讬 爪专讬讱 讗诪讗讬 驻砖讬讟讗 诇讛转讜住' 讚诪住驻拽 讬砖 诇讛讻砖讬专 讚讛讗 拽讬"诇 讘讻诇 讚讜讻转讬 讬讚 讘注诇 讛砖讟专 注诇 讛转讞转讜谞讛 讜诪讻诇 讛谞讬 讚诪讬讬转讜 讛转讜住' 专讗讬讛 讚转诇讬谞谉 诇讛讻砖讬专 诪住驻拽 讗诐 诇讚讬谉 讬砖 转砖讜讘讛 讚砖讗谞讬 讛转诐 讚讗讞讝讜拽讬 住讛讚讬 讘专砖讬注讬 诇讗 诪讞讝拽讬谞谉 讜诪讜拽诪讬谞谉 诇讛讜 讘讞讝拽转 讻砖专讜转 诪砖讗"讻 讘讙讜讜谞讗 讚讛讻讗 砖讛注讚讬诐 注砖讜 讻讛讜讙谉 讻驻讬 砖讬讟转 专砖"讬 讜讻诪讜 砖讬讘讜讗专 讗诇讗 砖讛住驻拽 谞讜诇讚 诪诪讬诇讗 诪讞诪转 讛讛诇讜讗讛 讜讗"讻 诪谞"诇 诇讛讻砖讬专 讜诇讛讜爪讬讗 诪诪讜谉 诪住驻拽. 讜讛谞讛 诇讗 谞注诇诐 诪诪谞讬 诪讛 砖讻转讘讜 讛驻讜住拽讬诐 讚讻诇 讛讬讻讗 讚讗讬讻讗 住驻拽 讜讟注讜转 讘砖讟专 讘注谞讬谉 砖讬转讘讟诇 讛砖讟专 诇讙诪专讬 讗诪专讬谞谉 讘讬讛 讬讚 讘注诇 讛砖讟专 注诇 讛注诇讬讜谞讛 讜诪拽讜专 讛讚讬谉 讛讜讗 诪转砖讜讘转 诪讛专"讬 拽讜诇讜谉 讝"诇 讛讜讘讗 讘讞"诪 住讬' 诪"讙. 讗诪谞诐 诪讛转诐 谞诪讬 诇讬讻讗 专讗讬讛 讚讗讬讬专讬 砖讛住驻拽 讛讜讗 讘注讬拽专 讛砖讟专 拽讜讚诐 砖讞转诪讜 讛注讚讬诐 讗"讻 诪住转诪讗 讗讟专讜讞讬 讘讻讚讬 诇"诇 诇讻转讜讘 讜诇讞转讜诐 讘讚讘专 砖讗讬谞讜 诪讜注讬诇 讻诇诇 讗注"讻 砖谞注砖讛 讘讗讜驻谉 讛诪讜注讬诇 诪砖"讛 讗诪专讬谞谉 讬讚 讘注诇 讛砖讟专 注诇 注诇讬讜谞讛 诪砖讗"讻 讛讻讗 砖讘砖注转 讛讻转讬讘讛 讜讛讞转讬诪讛 谞注砖讛 讘讛讻砖专 讜讛住驻拽 谞讜诇讚 诪诪讬诇讗 诪谞"诇 讚诇讗 讗诪专讬谞谉 讬讚 讘注诇 讛砖讟专 注诇 讛转讞转讜谞讛. 讗诪谞诐 讻谉 专讗讬转讬 讘住' 讛注讬讟讜专 讘诪讗诪专 讝诪谉 讚讻诇 讛讬讻讗 讚讗讬讻讗 住驻拽 讘砖讟专 讗诐 讛讜讗 诪讜拽讚诐 讗讜 诪讗讜讞专 讗讬讻讗 驻诇讜讙转讗 讘讬谉 专讘讜讜转讗 注"砖. 讜讘讗诪转 讚诪讗讬 讚诪讬讬转讬 砖诐 专讗讬讛 诪驻"拽 讚注讻讜"诐 讘讛讛讬讗 砖讟专讗 讚讻转讜讘 砖讬转 砖谞讬谉 讬转讬专转讗 诇讬讻讗 专讗讬讛 讚讛转诐 驻专砖"讬 讛讟注诐 讚诇讗 砖讻讬讞 砖讬诪讞讜诇 讗讚诐 砖讬注讘讜讚 注讚 砖砖讛 砖谞讬诐 讜讗"讻 讗讚专讘讗 诪住讘专讗 讝讜 讬砖 诇转诇讜转 讛讻讗 讟驻讬 讘诪讜拽讚诐 讜讘诪讗讜讞专. 讗注"驻 砖讬砖 诇讞诇拽 诪"诪 专讗讬讛 讙诪讜专讛 诇讬讻讗 讜注讜讚 砖讗讬谉 讛谞讚讜谉 砖诇 讛注讬讟讜专 讚讜诪讛 诇专讗讬讛 讚谞讚讜谉 讚讬讚谉 讚讛转诐 谞诪讬 讗讬讬专讬 讘注谞讬谉 砖讗诐 谞讞砖讘讛讜 诇诪讜拽讚诐 讛注讚讬诐 注砖讜 砖诇讗 讻讛讜讙谉. 转讚注 讚讛讗 诇诪讛 砖讻转讘讜 讛转讜住' 讻讗谉 驻砖讬讟讗 诇讛讜 讚诇讗 诪砖讻讞转 诪讜拽讚诐 砖注砖讜 讛注讚讬诐 讻讛讜讙谉 诪砖讗"讻 诇砖讬讟转 专砖"讬 讚诪砖讻讞转 砖驻讬专 诪讜拽讚诐 砖讛注讚讬诐 注砖讜 讻讛讜讙谉 讜讻诪讜 砖讗讘讗专 讗"讻 讗讬谉 拽讜砖讬讗 讗诐 谞驻住诇讜讛讜 诪住驻拽 讜注讜讚 拽砖讛 讻讬讜谉 讚注讬拽专 讟注诐 驻住讜诇 讛诪讜拽讚诐 讛讜讗 诪砖讜诐 讙讝讬专讛 砖诪讗 讬讙讘讛 诪讝诪谉 专讗砖讜谉. 讗"讻 讛专讬 讛转讜住' 讙讜驻讬讬讛讜 诪讜讚讬诐 讚诪讝诪谉 专讗砖讜谉 讜讚讗讬 诇讗 诪爪讬 诇诪讬讙讘讬 诪住驻拽 讚诪讬诇转讗 讚驻砖讬讟讗 讛讬讗 讚讛诪注"讛 讗"讻 讛砖讟专 驻住讜诇 诪诪讬诇讗 诇讙诪专讬 诪砖讜诐 讛讗讬 讙讝讬专讛 讙讜驻讗 砖诪讗 讬讙讘讛 诪讝诪谉 专讗砖讜谉 砖讛诇拽讜讞讜转 诇讗 讬专讙讬砖讜 砖讜诐 专讬注讜转讗 讘讝讛 讛砖讟专 讜讬讗诪专讜 诪住转诪讗 讘讬讜诐 砖谞讻转讘 讛讬转讛 讛讛诇讜讗讛 讻诪"砖 讜讚讘专讬 讛转讜住驻讜转 讘讝讛 爪"注 诇讚注转讬 讜讚讜"拽:


讘讗"讚 讜诪讬讛讜 讘注讬拽专 驻讬专讜砖讜 转讬诪讗 讙讚讜诇讛 砖注砖讜 转拽谞讛 驻谉 讬砖讻讞讜 讜讻讜' 讜注讜讚 讚讗"讻 讛讜"诇 诇诪讬诪专 讚谞"诪 讟讜讘讗 诇讻诇 砖讟专讜转 讜讻讜' 讜注讜讚 讚讻讛"讙 诇讗讜 诪讜拽讚' 注讻"诇. 讜讛谞讛 讻讘专 讻转讘转讬 诇讬讬砖讘 砖谞讬 拽讜砖讬讜转 讛专讗砖讜谞讜转 诇注讬诇 讘诇' 专砖"讬 讗讘诇 讛拽讜砖讬' 讛砖诇讬砖讬转 谞专讗讛 转讬诪讗 讙讚讜诇讛 注诇 专砖"讬 讛讗讬讱 谞注诇诐 诪诪谞讜 住讜讙讬讗 注专讜讻讛 讚驻"拽 讚诪爪讬注讗 讻"砖 讚专砖"讬 讙讜驻讗 讛专讙讬砖 砖诐 讘诪诇转讗 讚讗讘讬讬 讚讗诪专 注讚讬讜 讘讞转讜诪讬讜 讝讻讬谉 讜讻转讘 砖诐 讜讗讬 拽砖讬讗 讗"讻 诇讗讘讬讬 讛讬讻讬 诪砖讻讞转 讛讗 讚转谞谉 砖讟"讞 讛诪讜拽讚诪讬谉 驻住讜诇讬谉 转专讬抓 讻讙讜谉 砖讛拽讚讬诪讜 讝诪谞讜 讘讻讜讜谞讛 讗讜 砖讟注讜 讘砖谞讜转 讛诪诇讱 注"砖. 讜讗"讻 诇讗讘讬讬 拽砖讬讗 诪转谞讬' 讚讛讻讗. 讜注讜讚 讻讬讜谉 讚诇专' 讗住讬 谞诪讬 诇讗 诪砖讻讞转 诇讛 讻诪"砖 讛转讜住驻讜转 讜讗"讻 诪诪"谞 拽砖讛. 讜诇讻讗讜专讛 谞专讗讛 诇注谞"讚 诇讬讬砖讘 砖讬讟转 专砖"讬 讜转讞诇讛 讗驻专砖 讚诇驻讬 砖讬讟转 专砖"讬 讚讘专讬讜 诪讜讻专讞讬谉 讚讗"讗 诇讬讛 诇驻专砖 讻砖讬讟转 讛转讜住驻讜转 讚诪讛"讟 讙讜驻讗 讚诇讗 诪驻专砖 诪诇转讗 讚诇砖讟专讜转 讻驻砖讟讬讛 讚谞"诪 诇注谞讬谉 讟专讬驻转 诇拽讜讞讜转 讜讛讬讬谞讜 讻诪"砖 讚诇砖讜谉 讛砖"住 拽砖讬讗 诇讬讛 讚讗"讻 讗诪讗讬 诪讬讬转讬 讛讗讬 讚砖讟"讞 讛诪讜拽讚诪讬谉 讜讗"讻 诪讛"讟 讙讜驻讗 诇讗 专爪讛 诇驻专砖 讻驻讬' 讛转讜住驻讜转 讚诇讚讬讚讛讜 谞诪讬 转拽砖讬 讗诪讗讬 诪讬讬转讬 讛讛讬讗 讚诪讜拽讚诪讬谉 驻住讜诇讬谉 讚讘诇讗"讛 谞诪讬 讬讚注讬谞谉 讘驻砖讬讟讜转 砖讗讬谉 砖讜专转 讛讚讬谉 讘砖讜诐 注谞讬谉 砖讬讙讘讛 讛诪诇讜讛 诪讗讜转谉 讛诇拽讜讞讜转 砖拽讚诪讜 诇讝诪谉 讻转讬讘转 讛砖讟专. 讜讻讬讜谉 讚诇驻讬' 讛转讜住驻讜转 讛讞砖砖讗 讛讬讗 砖讬讟注讛 讛住讜驻专 讬讜诐 讗' 讜谞诪爪讗 讛砖讟专 诪讜拽讚诐 砖谞讛 砖诇讬诪讛. 讜讗"讻 诇驻"讝 讗驻讬诇讜 讗讬 诪讜拽讚诪讬谉 讻砖专讬诐 讛讬讬谞讜 诇讙讘讜转 诪讝诪谉 砖谞讬 讗讘诇 诪讝诪谉 讝讛 砖谞讻转讘 讘讟注讜转 驻砖讬讟讗 讚讛讜"诇 讙讝诇谉 讙诪讜专 讗诐 讬讟专讜祝 砖诇讗 讻讚讬谉 诪砖"讛 讛讜爪专讱 专砖"讬 诇驻专砖 讚注讬拽专 讛讞砖砖讗 讛讬讬谞讜 诪砖讜诐 讞砖砖 砖讟专 诪讜拽讚诐 诪诪砖 讚讗转讬 诇诪讬驻住诇 讗讜 诇讛讻砖讬专 讛砖讟专 砖诇讗 讻讚讬谉. 讜讗"讻 诇驻"讝 注讬拽专 驻专砖"讬 讗讬谞讜 讗诇讗 讗诇讬讘讗 讚专讘 讞住讚讗 讚诪讬讬转讬 讛讛讬讗 讚诪讜拽讚诪讬谉 讗讘诇 诪转谞讬转讬谉 诇讗讘讬讬 诇讗 拽砖讬讗 讚讗讬讛讜 诪驻专砖 讟注诪讗 讚诪转谞讬' 讚讛讻讗 诇砖讟专讜转 讻驻砖讟讗 诇注谞讬谉 讟专讬驻转 诇拽讜讞讜转 讗讜 讻驻讬' 讛转讜住驻讜转 讜讗诇讬讘讗 讚专讘 讞住讚讗 讗"砖 讛讛讬讗 讚诪讜拽讚诪讬谉 诪砖讜诐 讚诇讗 住"诇 讻讗讘讬讬 讚讗诪专 注讚讬讜 讘讞转讜诪讬讜 讝讻讬谉 讗诇讗 讻专' 讗住讬 讚驻诇讬讙 讜讻谉 讛住讻诪转 专讜讘 讛驻讜住拽讬诐 讻诪讘讜讗专 讘讞"诪 住讬诪谉 诇"讟 讜讗诇讬讘讗 讚专讘讬 讗住讬 讗转讬 诇讬讛 砖驻讬专 讜讻讙讜谉 讚讛讻讗 讗讬讬专讬 讘砖讟专讬 讚诇讗讜 讗拽谞讬讬转讗 讜讗驻"讛 讻转讘讜 讛注讚讬诐 砖诇讗 讘驻谞讬 讛诇讜讛 讚诇讗讜 讻"注 讚讬谞讗 讙诪讬专讬 讜讟注讜 讘讚讗讘讬讬 讙讜驻讗 讻讚讗诪专讬谞谉 讘注诇诪讗 诪讬 讗讬讻讗 诪讬讚讬 讚讗谞谉 诇讗 讬讚注讬' 讜住驻专讬 讚讘讬 讚讬谞讗 讬讚注讬 讻"砖 注讚讜转 砖诪住讜专讛 诇讻诇. 诪讬讛讜 诪"砖 专砖"讬 讝"诇 讻讗讜转讛 砖砖谞讬谞讜 讻讜转讘讬谉 砖讟专 诇诇讜讛 讗注"驻 砖讗讬谉 讜讻讜' 讛讬讬谞讜 诪砖讜诐 讚讗讬 诇讗讜 讛讗讬 诪转谞讬' 讛讜"讗 讚讻诇 砖讟专 砖诇讗 谞讻转讘 讘驻谞讬 砖谞讬讛诐 驻住讜诇 诇讙诪专讬 诪砖讜诐 讚诪讬讞讝讬 讻砖讬拽专讗 讜讻诪讜 砖讛拽砖讜 讛转讜住驻讜转 讘讗诪转 讘驻"拽 讚诪爪讬注讗. 讜讻转讘讜 讚诇讗 讚诪讬 诇讛讗 讚讗诪专讬' 讛讗讬 讗砖专转讗 讚讚讬讬谞讬 讚诪讬讻转讘 诪拽诪讬 讚讞转诪讬 住讛讚讬 驻住讜诇讛 诪砖讜诐 讚诪讬讞讝讬 讻砖讬拽专讗 讜讗"讻 讗诐 讛讬讛 讛讚讬谉 砖讗讬谉 讻讜转讘讬谉 砖讟专 诇诇讜讛 讗讗"讻 诪诇讜讛 注诪讜 诪砖讜诐 讚诪讬讞讝讬 讻砖讬拽专讗 讗"讻 讘讚讬注讘讚 谞诪讬 讛讬讛 讛砖讟专 驻住讜诇 讜诪诪讬诇讗 讚转讜 诇讗 诪讛讬诪谞讬 讛注讚讬诐 诇讜诪专 砖讞转诪讜 砖诇讗 讻讛讜讙谉 讚诇讗讜 讻诇 讻诪讬谞讬讬讛讜 诇驻住讜诇 讛砖讟专 讚讻讬讜谉 砖讛讙讬讚 砖讜讘 讜讻讜' 讻诪讘讜讗专 讘驻砖讬讟讜转. 讗讘诇 讛砖转讗 讚转谞谉 讻讜转讘讬谉 讚讘讻讛"讙 诇讗 讞讬讬砖讬谞谉 诇诪讬讞讝讬 讻砖讬拽专讗 讜讗"讻 讗祝 讗讬 讟注讜 讘讚专讘讬 讗住讬 讜注讘讚讜 讻讚讗讘讬讬 诇讗 诪砖讜讜讬 谞驻砖讬讬讛讜 专砖讬注讬 讜谞讗诪谞讬谉 讛谉 讘讻讱 讻诪"砖 讛专"谉 诇讛讚讬讗 讜诇讗 诪讬拽专讬 谞诪讬 讞讜讝专讬谉 讜诪讙讬讚讬谉 讻讬讜谉 讚讗祝 诇驻讬 讚讘专讬讛诐 讗讬谉 讛砖讟专 谞驻住诇 注诇 讬讚诐 讗诇讗 砖讛住驻拽 谞讜诇讚 诪诪讬诇讗 讻讚驻专讬砖讬转 讻讱 讛讬讛 谞"诇 诇驻讜诐 专讬讛讟讗. 讗诪谞诐 讻谉 诇讗讞专 讛注讬讜谉 讛讬讟讘 讘住讜讙讬讬转 讛砖"住 讚驻"拽 讚诪爪讬注讗 讜讘诪讛 砖讻转讘转讬 讜讛注诇讬转讬 转"诇 讘讞讬讚讜砖讬 砖诐 谞诇注"讚 砖讬讟讛 讬讜转专 诪专讜讜讞转 诇讬讬砖讘 诇' 专砖"讬 讚砖诪注转讬谉 讜讛讬讬谞讜 讙"讻 注诇 讚专讱 砖讻转讘转讬 讚专砖"讬 诇讗 讘讗 讗诇讗 诇驻专砖 诪讬诪专讗 讚专讘 讞住讚讗 讚驻砖讟讗 讚诪转谞讬' 讚讛讻讗 讜讚讗讬 诇讗 拽砖讬讗 诇讬讛 诇专讘讬 讗住讬 讜诇讗讘讬讬 讚讗讬谞讛讜 诪讜拽讬 诇诪讬诇转讬讛 讚诇砖讟专讗 讻驻砖讟讗 讻砖讬讟转 讛讬专讜砖诇诪讬 讗讜 讻驻讬' 讛转讜住驻讜转 讗诇讗 讚专"讞 讚诪讬讬转讬 诪转谞讬' 讚砖"讞 讛诪讜拽讚诪讬谉 注"讻 讚诇讗 诪砖诪注 诇讬讛 讛讗讬 讞砖砖讗 讻驻砖讟讗 讗讜 讻驻讬专讜砖 讛转讜住' 讜讻讚驻专讬砖讬转 讘讟注诪讗 讚诪诇转讗 讘诇' 专砖"讬. 讜诇驻"讝 诪爪讬谞谉 诇诪讬诪专 讚专砖"讬 住讜讘专 讚诇诪住拽谞讗 讚驻"拽 讚诪爪讬注讗 诇讗 拽讬"诇 讻讚讗讘讬讬 讜诇讗 讻讚专讘讬 讗住讬 讗诇讗 诪讜拽诪讬谞谉 诪转谞讬' 讚讻讜转讘讬谉 砖讟专 诇诇讜讛 讻驻砖讟讗 讘讻诇 注谞讬谉 讜诇讗 讞讬讬砖讬谞谉 讻诇诇 诇砖诪讗 讻转讘 讘谞讬住谉 讜诇讗 诇讜讛 注讚 转砖专讬 讚讜讚讗讬 诪住讘专讗 讗讬谉 诇讞讜砖 诇讻讱 讻讚诇讗 讞讬讬砖讬' 讘讻诇 砖讟专讜转 讜讙讟讬谉 讚讗转讜 诇拽诪谉 诇讙讘讜转 诪讝诪谉 讛讻转讜讘 讘讛谉 讜诇讗 讞讬讬砖讬谞谉 诇讛讗讬 讞砖砖讗. 讗诇讗 讗诪专讬谞谉 诪住转诪讗 讘讬讜诐 讛讻转讬讘讛 谞诪住专 诪讛"讟 讙讜驻讗 诇讗 讞讬讬砖讬谞谉 诇讛讗讬 讞砖砖讗 讗驻讬诇讜 诇讻转讞诇讛 讚诪讗谉 驻诇讙 诇谉 讜讻诇 讛砖拽诇讗 讜讟专讬讗 讚诪讬讬转讬 讛砖"住 讘驻"拽 讚诪爪讬注讗 讗讛讛讬讗 讚诪转谞讬' 讚讻讜转讘讬谉 讜驻专讬讱 讜诇讬讞讜砖 砖诪讗 讻转讘 讜讻讜' 讛讬讬谞讜 讚讜拽讗 诇诪讗讬 讚诪讜拽讬 讛砖"住 诪转谞讬' 讚诪爪讗 砖讟"讞 诇讗 讬讞讝讬专 讗驻讬诇讜 讘砖谞讬讛谉 诪讜讚讬诐 讛讬讬谞讜 诪砖讜诐 讛"讟 讙讜驻讗 砖诪讗 讻转讘 讘谞讬住谉 讜诇讗 诇讜讛 注讚 转砖专讬 诪拽砖讛 讛砖"住 砖诐 讗"讻 讻诇 砖讟专讬 讚讗转讜 诇拽诪谉 讜诪砖谞讬 讛谞讬 诇讗 专讬注讬 讛谞讬 专讬注讬 讜诪拽砖讛 讗诇讗 讛讗 讚转谞谉 讻讜转讘讬谉 诇讻转讞讬诇讛 讛讬讻讗 讻转讘讬谞谉 谞诪爪讗 砖讝讛 讛诇砖讜谉 诪讜专讛 诇讛讚讬讗 讚诇讗 拽砖讬讗 诇讬讛 讗诇讗 讻讬讜谉 讚讘砖讟专 砖谞驻诇 讞讬讬砖讬谞谉 讗驻讬诇讜 讘讚讬注讘讚 讗"讻 讬砖 诇谞讜 诇讞讜砖 诪讬讛讜 诇讻转讞诇讛 讘讻诇 砖讟专讜转 讜讻诪"砖 讘讟讜讘 讟注诐 讘讞讬讚讜砖讬谞讜 砖诐 注"砖. 谞诪爪讗 讚讻诇 讝讛 诇诪讗讬 讚住"讚 诪注讬拽专讗 讚讟注诪讗 讚诇讗 讬讞讝讬专 讛讜讗 诪砖讜诐 讞砖砖讗 讚谞讬住谉 讜转砖专讬 讜诇讗 诪砖讜诐 讞砖砖讗 讚驻专注讜谉 讚住"讚 诪注讬拽专讗 讚诇讗 讞讬讬砖讬谞谉 诇驻专注讜谉 讛讬讬谞讜 讻砖诪讜讗诇 讚讗讬转 诇讬讛 讗讬 讗讬转讗 讚驻专注 诪讬拽专注 拽专注 诇讬讛. 讗注"讻 诪砖讜诐 讛讗讬 讞砖砖讗 讗"讻 诪拽砖讛 诇讛讛讬讗 讚讻讜转讘讬谉 讜诪讜拽讬 专' 讗住讬 讘砖讟专讬 讗拽谞讬讬转讗 讜讗讘讬讬 诪砖讜诐 注讚讬讜 讘讞转讜诪讬讜 讝讻讬谉:


诪砖讗"讻 诇诪住拽谞讗 讚讛转诐 讚拽讬讬"诇 讻专讘讬 讬讜讞谞谉 讚讞讬讬砖讬谞谉 诇驻专注讜谉 讜诇拽谞讜谞讬讗 讗"讻 讛讚专讬谞谉 诇住讘专讗 拽诪讬讬转讗 讚诇讗 讞讬讬砖讬谞谉 讘砖讜诐 讚讜讻转讗 诇讞砖砖讗 砖诪讗 讻转讘 讘谞讬住谉 讜讻讜' 讜讗转讬讗 诪转谞讬' 讚讻讜转讘讬谉 讻驻砖讟讗 讚诇注讜诇诐 讻讜转讘讬谉 讜讗"讻 讗"砖 讚专砖"讬 住讜讘专 讚专"讞 讚讛讻讗 拽讗讬 讗诇讬讘讗 讚讛诇讻转讗 讚讟注诪讗 讚诪转谞讬' 讘诪爪讗 砖讟"讞 诇讗 讬讞讝讬专 讛讬讬谞讜 诪砖讜诐 讚讞讬讬砖讬谞谉 诇驻专注讜谉 讜诇拽谞讜谞讬讗 讗讘诇 诇讞砖砖讗 讚谞讬住谉 讜转砖专讬 诇讗 讞讬讬砖讬谞谉 讻诇诇. 讜讗"讻 讗"砖 诪讬诪专讗 讚专"讞 诇注谞讬谉 诪讜拽讚诪讬谉 诪讬讛讜 诇讗讘讬讬 讜诇专讘讬 讗住讬 诪讬驻专砖讗 诪讬诇转讗 讚诇砖讟专讜转 讻驻砖讟讗 讜诇讗 诇注谞讬谉 诪讜拽讚诪讬谉 讜讗讬 转拽砖讬 讛讗 讗讘讬讬 讙讜驻讗 诪住讬拽 砖诐 讚讟注诪讗 讚诪转谞讬' 讚诪爪讗 砖讟"讞 讞讬讬砖讬谞谉 诇驻专注讜谉 讜拽谞讜谞讬讗 讜讗驻"讛 诪讜拽讬' 诇诪转谞讬转讬谉 讚讻讜转讘讬谉 诪砖讜诐 注讚讬讜 讘讞转讜诪讬讜 讝讻讬谉 讝讜 讗讬谞讛 拽讜砖讬讗 讚讗讘讬讬 诪讬诪专讗 讘注诇诪讗 讛讻讬 住"诇 讚注讚讬讜 讘讞转讜诪讬讜 讝讻讬谉 讜诪诪讬诇讗 专讜讜讞讗 诇讬讛 诪转谞讬' 讚讻讜转讘讬谉 讜诇讗讜 诪砖讜诐 拽讜砖讬讗 讗转讬 注诇讛 讗讘诇 专"讞 讚砖诪注转讬谉 诇讗 住"诇 讻讚讗讘讬讬 讜诇讗 讻专讘讬 讗住讬. 讜讗驻"讛 讗转讬 诇讬讛 砖驻讬专 诪转谞讬转讬谉 讚讻讜转讘讬谉 讘讻诇 注谞讬谉 诪砖讜诐 讚诇讚讬讚讬讛 诇讗 讞讬讬砖讬谞谉 讻诇诇 诇砖诪讗 讻转讘 讘谞讬住谉 讜讟注诪讗 讚诪爪讗 砖讟"讞 诪砖讜诐 驻专注讜谉 讛讜讗. 讜注讜讚 诇讗诇拽讬' 诪讬诇讬谉 讘诪讗讬 讚拽讗诪专 讛砖"住 砖诐 讜讛讬讬谞讜 讚拽砖讬讗 诇讬讛 讗讘讬讬 讜讻讜' 讜讗"讻 诪砖诪注 诇讻讗讜专讛 讚讗祝 诇诪讗讬 讚讗讬转 诇讬讛 诇讗讘讬讬 讟注诪讗 讚驻专注讜谉 讻讚诪住讬拽 讗驻"讛 拽砖讬讗 诇讬讛 诪转谞讬转讬谉 讚讻讜转讘讬谉 讜诪讜拽讬 诇讛 诪砖讜诐 注讚讬讜 讘讞转讜诪讬讜 讝讻讬谉 讜诇诪讗讬 讚驻专讬砖讬转 讘诇讗"讛 诇讗 拽砖讛 诪讛讛讬讗 讚讻讜转讘讬谉 讚讛讗 诇讗 讞讬讬砖讬' 讻诇诇 诇讞砖砖讗 讚谞讬住谉 讜转砖专讬 讗祝 讘诇讗讜 讟注诪讗 讚注讚讬讜 讘讞转讜诪讬讜 讝讻讬谉 讜讗讬 讗讘讬讬 砖诪注转转讗 讘注诇诪讗 拽讗诪专 讗"讻 诪讗讬 讛讗讬 讚拽讗诪专 讜讛讬讬谞讜 讚拽砖讬讗 诇讬讛 诪讬讛讜 讻讘专 讻转讘转讬 讘讞讬讚讜砖讬 诇讘"诪 砖诐 讚诪注讬拽专讗 诇讗 住诇拽讗 讗讚注转讗 讚转诇诪讜讚讗 讚讗讘讬讬 讞讬讬砖 诇驻专注讜谉 讗诇讗 住讘专 讛砖"住 讚诪讜拽讬 诇诪转谞讬' 讚诇讗 讬讞讝讬专 诪砖讜诐 讞砖砖 砖诪讗 讻转讘 诇诇讜转 讜诇讗 诇讜讛 讻诇诇 讜讻谞讝讻专 砖诐 诇讛讚讬讗 讘诇' 专砖"讬 讜诪砖讜"讛 拽讗诪专 讜讛讬讬谞讜 讚拽砖讬讗 诇讬讛 讗讘诇 诇诪住拽谞讗 谞讚讞讛 讛讟注诐 讚诇讗 诇讜讛 诇讙诪专讬 讻诪"砖 砖诐 讘讗专讬讻讜转 讜诪讜拽讬 讛砖"住 诇诪讬诇转讗 讚讗讘讬讬 讚诪转谞讬' 讚诪爪讗 砖讟"讞 诪砖讜诐 驻专注讜谉 讜讛讗 讚拽讗诪专 注讚讬讜 讘讞转讜诪讬讜 讝讻讬谉 诇讜 诇讗讜 诪砖讜诐 讚拽砖讬讗 诇讬讛 诪转谞讬' 讚讻讜转讘讬谉 讚讘诇讗"讛 诇讬讻讗 诇诪讬讞砖 诇讞砖砖讗 讚砖诪讗 讻转讘 讻讚驻专讬砖讬转 讻讗谉 讗诇讗 讗讘讬讬 砖诪注转转讗 讘注诇诪讗 讗诪专 注讚讬讜 讘讞转讜诪讬讜 讝讻讬谉 讻谞诇注"讚 谞讻讜谉 讘注讝"讛 讜注讬讬谉 讘讞讚讜砖讬谞讜 砖诐 讜转诪爪讗 谞讞转 讜注讬讬谉 讘拽"讗 讜讗讬谉 讻讗谉 诪拽讜诪讜 诇讛讗专讬讱 讜讚讜拽 讛讬讟讘:


讘讗"讚 讜谞专讗讛 讚谞"诪 讜讻讜' 讜谞诪爪讗 砖讟专 讝讛 诪讜拽讚诐 砖谞讛 砖诇讬诪讛 讜讻讜' 注讚 住讜祝 讛讚讬讘讜专. 讻讘专 讛拽砖讬转讬 诇砖讗讜诇 讚诇驻"讝 讛讗 讚诪讬讬转讬 讚诪转谞讬转讬谉 讚砖讟"讞 讛诪讜拽讚诪讬谉 驻住讜诇讬谉 讛讜讗 诇诇讗 爪讜专讱 讚讘诇讗"讛 谞诪讬 讬讚注讬谞谉 砖讗诐 讙讜讘讛 讘讟注讜转 诪诇拽讜讞讜转 砖诇拽讞讜 拽讜讚诐 砖谞注砖讛 讛砖讟专 讛讜讗 砖诇讗 讻讚讬谉. 讗诇讗 讚讗讬讻讗 诇诪讬诪专 讚诪讬讬转讬 诪转谞讬' 诇专讗讬讛 讘注诇诪讗 砖讛讬讜 讻讜转讘讬谉 讝诪谉 讘砖讟专讜转 讻讬 讛讬讻讬 讚诇讗 转讬诪讗 讚爪专讬讱 诇讗转讜讬讬 专讗讬讛 讗讬诪转讬 诪讟讗 诇讬讚讬讛 讜讘注讚讜转 砖讘注"驻 诇讗 砖讬讬讱 诇诪讬讟注讬 讚讛讗 讘讜讚拽讬谉 讗讜转谉 讘讚专讬砖讜转 讜讞拽讬专讜转 讘讚讬谉 诪专讜诪讛 讻讙讜讜谞讗 讚讛讻讗 砖讛诇拽讜讞讜转 讟讜注谞讬谉 讗讬讬转讬 专讗讬讛 讗讘诇 诪诪转谞讬转讬谉 讚砖讟"讞 讛诪讜拽讚诪讬谉 诪讜讻讞 砖讛讬讜 讻讜转讘讬谉 讝诪谉 讘砖讟专讜转 讜讻讚驻专讬砖讬转 讘诇' 讛砖"住. 讜讗驻"讛 诇讗 谞讬讞讗 诇讛讜 诇讗讜拽诪讬 诪讬诇转讗 讚砖讟专讜转 讻驻砖讟讗 诇注谞讬谉 讟专讬驻转 诇拽讜讞讜转 讜讘诇讗 讟注讜转 诪砖讜诐 讚诇讬砖谞讗 讚诇诪讗讬 讛讬诇讻转讗 诪砖诪注 诇讛讜 砖讘讗 诇讬转谉 讟注诐 诇诪讛 拽讘注讜 讬讜诐 诪讬讜讞讚 讜诇讗 讬讜诐 砖注诪讚 讘讜 讜讗"讻 讛讟注诐 诪砖讜诐 讚讗转讬 诇诪讬讟注讬 讜诪诪讬诇讗 讚转讜 诇讗 诪爪讬 诇驻专砖 注谞讬谉 讟专讬驻转 诇拽讜讞讜转 讻讚诪讬讬转讬 讘砖诐 讛讬专讜砖诇诪讬 砖讛专讬 讛讚讬讬谞讬谉 讜讚讗讬 诇讗 讗转讬 诇诪讬讟注讬 讜讻"砖 诇注谞讬谉 诇拽讜讞讜转 砖讛诇讜拽讞 讟讜注谉 讗讬讬转讬 专讗讬讛 诇讻谉 讛讜讻专讞讜 诇驻专砖 讻驻讬专讜砖诐 砖讛讟注讜转 转诇讜讬 讘住讜驻专 砖讬讟注讛 讬讜诐 讗' 讜讻讜' 讜讛讬讬谞讜 讚讻转讘讜 讘住讜祝 讚讘专讬讛诐 讚讛讛讬讗 讚讬专讜砖诇诪讬 诪诇转讗 讗讞专讬转讬 讛讬讗 讜诇讗 讗转讬 诇驻专讜砖讬 讜讻讜' 讜拽"诇:





注专讜讱 诇谞专

讘专砖"讬 讚"讛 诇砖诪讬讟讬谉. 讗住讜专 诇讞专讜砖 讜诇讝专讜注 诪谉 讛转讜专讛: 讘驻谞讬 讬讛讜砖注 讜讘讟讜专讬 讗讘谉 讚拽讚拽讜 诪讛 讻讜讜谞转 专砖"讬 讘诪讛 砖讻转讘 诪谉 讛转讜专讛 讚诇讻讗讜专讛 讗转讬 诇讗驻讜拽讬 转讜住驻讜转 砖讘讬注讬转 砖讗讬谞讜 讗诇讗 诪讚专讘谞谉 讜注"讝 讛拽砖讛 讛讟"讗 讛专讬 诇诪"讚 讬讜诐 讗诪专讬谞谉 讘诪"拽 讛诐 讛诇讻讛 诇诪砖讛 诪住讬谞讬 诇讻"注 讜讛驻"讬 讛拽砖讛 讛专讬 讛诪"讚 讚专讘谞谉 讚专讬砖 讘讞专讬砖 讜讘拽爪讬专 转砖讘讜转 注诇 拽爪讬专转 讛注讜诪专 砖讚讜讞讛 砖讘转. 讜讗"讻 诇诪"讚 诇拽诪谉 (讚祝 讝') 讚专讘讬 讛讬讗 讜谞住讬讘 讗诇讬讘讗 讚转谞讗讬 讜专讘讬 住"诇 讚拽爪讬专转 讛注讜诪专 讗讬谞讜 讚讜讞讛 砖讘转 讘诪谞讞讜转 (讚祝 注"讘) 讜讗"讻 注"讻 讚专讬砖 讘讞专讬砖 讜拽爪讬专 注诇 转讜住驻转 砖讘讬注讬转 讜讗"讻 讚讗讜专讬讬转讗 讛讬讗. 讜讛谞讛 注"驻 讚讘专讬讛诐 诇讗 注诇 专砖"讬 讘诇讘讚 讛拽讜砖讬讗 讗诇讗 注诇 诪转谞讬转讬谉 讛讬讻讬 转谞谉 讚诇砖诪讬讟讬谉 讜讬讜讘诇讜转 专"讛 转砖专讬 讛专讬 讗讬讻讗 转讜住驻转 砖讘讬注讬转 诇诪"讚 讬讜诐 拽讜讚诐. 讗诪谞诐 讘诇讗 专砖"讬 讛讬讛 讗驻砖专 诇驻专砖 讚拽讗讬 砖诪讬讟讬谉 注诇 讝专讬注讛 讜砖诪讬讟转 讻住驻讬诐 讚讘讝讛 诇讬讻讗 转讜住驻转 专拽 注诇 讞专讬砖讛. 讗讘诇 讛专讬 专砖"讬 讻转讘 讙诐 诇讞专讜砖 讜讝讛 诇讻"注 讗住讜专 诇' 讬讜诐 拽讜讚诐. 讜诇注谞"讚 讬"诇 讚讬砖 谞驻拽讜转讗 诪讻"诪 诇注谞讬谉 诪诇拽讜转 讚注诇 讞专讬砖转 转讜住驻转 砖讘讬注讬转 讗讬谞讜 诇讜拽讛 讗诐 讗转讬讗 诪讛诇讻讛 诇诪砖讛 诪住讬谞讬 讚注诇 讛诇讻讛 诇诪砖讛 诪住讬谞讬 讗讬谉 诇讜拽讬谉 讻讚讗诪专讬谞谉 讘讘讻讜专讜转 (讚祝 讬"讚) 讗讘诇 讗讬 讗转讬讗 诪讘讞专讬砖 讜讘拽爪讬专 诪砖诪注 讘诪"拽 (讚祝 讙') 讚诇讜拽讬谉 讻讚讗诪专讬谉 砖诐 讬讻讜诇 讬诇拽讛 注诇 转讜住驻转 砖讘讬注讬转 讜注"砖 讘转讜住' 讚"讛 讬讻讜诇 讬诇拽讛. 讜讗注"讙 讚拽讗诪专 讚诇讗 诇拽讬 讛讬讬谞讜 诪砖讜诐 讚专"讙 讜讘讬转 讚讬谞讜 谞住讬讘 拽专讗 讚诇讬讻讗 讗讬住讜专 讘转讜住驻转 砖讘讬注讬转. 讗讘诇 注讻"驻 诪讜讻讞 讚诇诪"讚 转讜住驻转 砖讘讬注讬转 诪谉 讛转讜专讛 诇讜拽讬谉 注诇讬讜. 讜诇讻谉 讚讬讬拽 专砖"讬 讗住讜专 诇讞专讜砖 讜诇讝专讜注 诪谉 讛转讜专讛 讚讛讬讬谞讜 诪诪讛 砖讻转讜讘 讘转讜专讛 诇讗驻讜拽讬 转讜住驻转 砖讘讬注讬转 讚讗讬谞讜 诪谉 讛转讜专讛 专拽 诪讛诇"诪 讜注诇 讝讛 讗讬谉 诇讜拽讬谉 讜讻转讘 专砖"讬 讝讛 注驻"讬 讛诪"讚 讚住"诇 转讜住驻转 砖讘讬注讬转 讛诇"诪 讛讬讗. 讜诇诪"讚 讚讗转讬 诪讘讞专讬砖 讜讘拽爪讬专 诇讚讬讚讬' 爪"诇 讚诪讛 讚谞拽讟 转砖专讬 专"讛 讛讜讗 诇讻诇 砖讗专 讚讬谞讬 砖诪讬讟讛 讚讛讬讬谞讜 讝专讬注讛 讜拽爪讬专讛 讜讛砖诪讟转 讻住驻讬诐 讗讘诇 诪讞专讬砖讛 诇讗 讗讬讬专讬:



讚"讛 诇谞讟讬注讛. 讻诇转讛 砖谞转讛 诇住讜祝 讗诇讜诇: 讛拽砖讛 讛讟讜专讬 讗讘谉 讛专讬 讗诪专讬谞谉 诇拽诪谉 讘讛驻住拽讛 诇讗 拽诪讬讬专讬 讜讗讬谉 诇讜诪专 讚讛"拽 讻讬讜谉 讚讻诇转讛 砖谞转讛 诇住讜祝 讗诇讜诇 诪转讞讬诇 讘转砖专讬 砖谞讛 砖谞讬讬讛 讚诪讗讬 谞驻拽讗 诪讬谞讛 讗诪爪注 砖谞讬 注专诇讛 诪转讬 诪转讞讬诇. 讜诇注谞"讚 谞拽讟 专砖"讬 讛诇砖讜谉 砖诇 讛讙诪专讗 讚讗诪专讬谞谉 诇注谞讬谉 诪诇讻讬诐 讙"讻 讻讬讜谉 讚讛讙讬注讛 讗讞讚 讘谞讬住谉 注诇转讛 诇讜 砖谞讛 讛专讬 讚讙"讻 拽讗诪专' 讛讻讬 砖讻诇转讛 讛砖谞讛 诇讜 讘讛讙讬注 讗讞讚 讘谞讬住谉 讜讝讛 讙"讻 讻讜讜谞转 专砖"讬 讚讻诇转讛 讛砖谞讛 讜诪转讞讬诇 讘讗讞讚 讘转砖专讬 砖谞讛 砖谞讬讬' 讜诪讛 砖讛拽砖讛 讛讟"讗 诪讗讬 谞驻"诪 讘讗诪爪注 砖谞讬 注专诇讛 讛讗 讜讚讗讬 谞驻拽讜转讗 讟讜讘讗 讗讬讻讗 砖讛专讬 讻转讬讘 砖诇砖 砖谞讬诐 讬讛讬讜 诇讻诐 注专诇讬诐 讜讗诐 诇讗 谞讜讚注 诪转讬 讛转讞讬诇 讻诇 砖谞讛 讜砖谞讛 诇讗 谞讜讚注 诪转讬 讻诇讜 讙' 砖谞讬诐:



讚"讛 诇讬专拽讜转. 注诇 砖诇 讗讞专 专"讛: 讚拽讚拽 讛讟"讗 诇诪讛 诇讗 谞拽讟 讙诐 诇注谞讬谉 诪注砖专 砖谞讬 讜诪注砖专 注谞讬. 讜诇注谞"讚 讬"诇 讚专砖"讬 谞拽讟 讻谉 注驻"讬 讛讘专讬讬转讗 诇拽诪谉 (讚祝 讬"讘) 转"专 诇讬拽讟 讬专拽 注专"讛 讻讜' 讚谞拽讟 讙"讻 讘转讞诇讛 讛讞讬诇讜拽 砖讘讬谉 讬砖谉 讜讞讚砖 讜讗讞"讻 讛讞讬诇讜拽 砖讘讬谉 诪注砖专 砖谞讬 讜注谞讬 讜专砖"讬 讛谞驻拽讜转讗 讛专讗砖讜谉 谞拽讟 讜注讜讚 讚讘谞驻拽讜转讗 讝讛 讬砖 讘讻诇 砖谞讛 诪讛 砖讗讬谉 讻谉 讘谞驻拽讜转讗 砖诇 诪注砖专 砖谞讬 讜注谞讬 砖讗讬谞讜 专拽 讘砖谞讛 砖诇讬砖讬转 讜砖砖讬转:



讘转讜住驻转 讚"讛 讗专讘注讛. 讜专讘讬 讗讜砖注讬' 转谞讬 讛谉: 专讬砖 讘"拽 讛讘讬讗 讛转讜住' 讙"讻 诪诪转谞讬转讬谉 讚' 诪讞讜住专讬 讻驻专讛 讚诇讗 转谞讬 讛谉 讜讝讛 诇讗 诪转讜专抓 讘转讬专讜爪诐 讚讛讻讗 砖讛专讬 砖诐 诇讗 转谞讬 诇讗 专讗讬 讝讛 讜讻谉 谞专讗讛 诪讚讘专讬讛诐 砖诐. 讙诐 拽砖讛 讚讛讻讗 讻转讘讜 讚讙讘讬 专"讞 讜专' 讗讜砖注讬' 拽转谞讬 讛谉 讜砖诐 讘讘"拽 讻转讘讜 讚讘专讘讬 讗讜砖注讬' 诇讗 转谞讬 讛谉 讜讻谉 讛讜讗 讘讙诪' 砖诇驻谞讬谞讜 讘诇讗 讛谉 讜注讬讬谉 讘专讬讟讘"讗 砖讻转讘 砖讬砖 谞讜住讞讜转 砖讙专住讬 讘诪转谞讬转谉 讚' 讗讘讜转 谞讝讬拽讬谉 讛谉:



讚"讛 诇诪诇讻讬诐. 讜讗讬谞讜 讚讛讻讗 诇诪诇讻讬 讬砖专讗诇 拽诪讬讬专讬: 讛转讜住驻转 讛拽砖讜 讘' 拽讜砖讬讜转 注诇 专砖"讬. 讛讗讞转 讚诇诪诇讻讬 讬砖专讗诇 诇讗 诪爪讬谞讜 讚转拽谞讜 诪砖讜诐 砖诇讜诐 诪诇讻讜转. 讜讛砖谞讬转 讻讬讜谉 讚讗诪专讬谞谉 诇砖讟专讜转 讜讘砖讟专讜转 注"讻 诇讬讻讗 诪砖讜诐 砖诇讜诐 诪诇讻讜转 砖讛专讬 讻讜转讘讬谉 诇砖讟专讜转 讘讙讜诇讛 诇诪诇讻讬 讬讜谉 讜讘讛诐 讗讬谉 诪砖讜诐 砖诇讜诐 诪诇讻讜转 砖讛专讬 讗讬谉 讻讜转讘讬诐 讬讜谉 讘讙讟 讗祝 砖砖诐 注讬拽专 讛讟注诐 诪砖讜诐 砖诇讜诐 诪诇讻讜转. 讜诇注谞"讚 讬"诇 砖讬讟转 专砖"讬 讚讛讜讻讬讞 讚注"讻 讙诐 讘诪诇讻讬 讬砖专讗诇 砖讬讬讱 诪砖讜诐 砖诇讜诐 诪诇讻讜转 讚讗诇"讻 讻讬 驻专讬讱 讘讙诪专讗 诇诪讗讬 讛诇讻转讗 讚讛讬讬谞讜 诇诪讛 诇讗 转拽谞讜 诇讻诇 诪诇讱 诪讬讜诐 砖注诪讚 讻诪讜 砖驻讬专砖 专砖"讬 注讚讬驻讗 诪讬谞讬讛 讛讜"诇 诇讛拽砖讜转 讻讬讜谉 讚诇讗 讬讚注 讟注诐 讚砖讟专讜转 诇诪讗讬 谞驻"诪 诪谞讬 讻诇诇 专"讛 诇诪诇讻讬诐 讜注' 讘驻谞"讬 砖讛拽砖讛 讘讗诪转 讚讛讜"诇 诇讛拽砖讜转 讻谉. 讗诪谞诐 讬"诇 讚诪讝讛 讛讜讻讬讞 专砖"讬 讚讜讚讗讬 诇诪拽砖谉 讛讬讛 驻砖讬讟讗 讙"讻 讚转拽谞讜 诪谞讬谉 砖谞讜转 讛诪诇讱 讘讬谉 讘砖讟专讜转 讘讬谉 讘讙讬讟讬谉 诪砖讜诐 砖诇讜诐 诪诇讻讜转 讙诐 讘讬诪讬 诪诇讻讬 讬砖专讗诇. 讗诇讗 讚驻专讬讱 诇诪讗讬 谞驻"诪 转拽谞讜 讝诪谉 砖讜讛 讛专讬 讗讚专讘讗 讬讜转专 讻讘讜讚 诇诪诇讱 讗诐 诪讜谞讬谉 砖谞转讜 诪讬讜诐 砖注诪讚 讘讜 讜诇讻谉 诪砖谞讬 砖讬砖 谞驻拽讜转讗 诇注谞讬谉 砖讟专 诪讜拽讚诐 讜诪讗讜讞专 讜诇讗 讘诇讘讚 诪谉 讛诪拽砖谉 讗诇讗 讙诐 诪谉 讛转专爪谉 讛讜讻讬讞 专砖"讬 讻谉 讚讗讬 诪讟注诐 砖讟专讜转 诇讘讚 诇诪讛 转拽谞讜 讛诪谞讬谉 诇诪诇讻讬诐 讛讜"诇 诇转拽谉 讛讝诪谉 诇讘专讬讗转 注讜诇诐 讻诪讜 砖讗谞讜 诪讜谞讬谉 讗诇讗 注"讻 讚转拽谞讜 讝诪谉 诇诪诇讻讬诐 诪砖讜诐 砖诇讜诐 诪诇讻讜转 讙诐 讘讬诪讬 诪诇讻讬 讬砖专讗诇 讜诇讻谉 讘注讬谞谉 讘' 讟注诪讬诐 讚讗讬 诪砖讜诐 砖诇讜诐 诪诇讻讜转 讘诇讘讚 讛讜"诇 诇转拽谉 诇讻诇 诪诇讱 诪讬讜诐 砖注诪讚 讘讜 讜讗讬 诪砖讜诐 砖讟专讜转 诇讘讚 讛讜"诇 诇转拽谉 诇砖谞讜转 注讜诇诐 讜讗讬谉 诇讜诪专 讚专爪讜 诇讛讘讚讬诇 讘讬谉 诪诇讻讬 讬砖专讗诇 诇诪诇讻讬 讗讜讛"注 讛专讬 讘讝诪谉 诪诇讻讬 讬砖专讗诇 注讚讬讬谉 诇讗 诪谞讜 诇砖谞讜转 讗讜讛"注 讗诇讗 注"讻 讚讬砖 讟注诐 讙诐 诪砖讜诐 砖诇讜诐 诪诇讻讜转 讘诪诇讻讬 讬砖专讗诇: 讜诪讛 砖讛讜讻讬讞讜 讛转讜住' 砖讛专讬 讘讙讜诇讛 讗讬谉 诪讜谞讬谉 专拽 诇诪诇讻讬 讬讜谉 讛专讬 砖诇讗 讞砖砖讜 讘砖讟专讜转 诪砖讜诐 砖诇讜诐 诪诇讻讜转 讬"诇 讚讚注转 专砖"讬 讻讗讜转讛 讚注讛 砖讛讘讬讗 讘注诇 讛注讟讜专 讛讜讘讗讛 讙诐 讘驻谞讬 讬讛讜砖注 讚讗讬谉 诪讜谞讬谉 讗诇讗 诇诪诇讻讬 讬讜谉 诇讗 讗转讬 专拽 诇讗驻讜拽讬 诪讬爪讬讗转 诪爪专讬诐 讜讻谉 谞专讗讛 诪讚讘专讬 专砖"讬 讘注"讝 讻诪讜 砖讻转讘 讛专讬讟讘"讗 砖诐:



讚"讛 诇砖讟专讜转. 讜讗讬 讗驻砖专 诇讜诪专 讻谉 讜讻讜'. 诪讬讛讜 注讬拽专 驻讬专讜砖讜 转讬诪讛 讙讚讜诇讛: 诇注谞"讚 讻讜讜谞转 驻讬专讜砖 专砖"讬 讻讱 讛讜讗 砖讗讬谉 讞砖砖 砖讛住讜驻专 砖讻讜转讘 讘讻诇 讬讜诐 砖讟专讜转 诇讗 讬讚注 诪转讬 注诪讚 讛诪诇讱 讜讝讛 讜讚讗讬 诇讗 讞讬讬砖讬谞谉 讜诇讻谉 讗讬谉 谞驻"诪 讘讻诇 砖讟专讜转 砖讛住讜驻专 讜讚讗讬 诇讗 讬讟注讛 讗讘诇 讛讞砖砖 讛讜讗 讘注讚讬诐 讜讘讘"讚 砖讗讞专 砖讛砖讟专 谞讻转讘 讘砖谞转 砖诇砖 诇诪诇讱 讜讝讛 讗诪转 讜讚讗讬 砖讛住讜驻专 诇讗 讟注讛 讗讘诇 讛注讚讬诐 讛注讬讚讜 砖讛诪诇讜讛 讛讬讛 讘转诪讜讝 讘砖谞转 砖诇砖 讜讗驻砖专 砖讟注讜 砖讗诐 注诪讚 讛诪诇讱 讘转砖专讬 讛讬讛 转诪讜讝 讘砖谞转 砖谞讬 诇诪诇讱 讜砖讟专 诪讗讜讞专 讛讜讗 讗讜 讗驻砖专 砖讛诪诇讱 注诪讚 讘谞讬住谉 讜讛诐 讞砖讘讜 砖注诪讚 讘讬谉 转诪讜讝 诇讻住诇讬讜 讜讗讞专 砖讛注讬讚讜 砖讛诪诇讜讛 讛讬讛 讘转诪讜讝 讘砖谞转 砖诇砖 注"讻 讝讛 讛转诪讜讝 砖讗讞专 讻住诇讬讜 讜讝讛 讘讗诪转 砖谞转 专讘讬注讬 诇诪诇讱 讜讗"讻 砖讟专 诪讜拽讚诐 讛讜讗 讜讬砖 讛驻住讚 诇诇拽讜讞讜转 讜讟注讜转 讝讛 砖讬讬讱 讗驻讬诇讜 讬讜讚注讬诐 讛讚讬讬谞讬诐 诪转讬 注诪讚 讛诪诇讱 讗诐 讗讬谉 讛注讚讬诐 诇驻谞讬谞讜 诇砖讗讜诇 讗讜转诐 讗诐 讬讚注讜 讙诐 讛诐 诪转讬 注诪讚 讛诪诇讱 讜注讜讚 讘讬讜转专 砖讬讬讱 讟注讜转 讗诐 讗讬谞讜 讬讜讚注讬诐 讛讚讬讬谞讬诐 诪转讬 注诪讚 讛诪诇讱 讜爪专讬讻讬诐 诇讞拽讜专 讛注讚讬诐 注诇 讻讱 讜讚讬诇诪讗 讛注讚讬诐 讟注讜 讻谞"诇 讜讬讛讬' 讘讝讛 讛驻住讚 诇诇拽讜讞讜转 讜讘讝讛 诇讗 砖讬讬讱 诪讛 砖讛拽砖讜 讛转讜住' 讛专讬 诪住驻拽 讗讬谉 诇驻住讜诇 讗转 讛砖讟专 砖讝讛 砖讬讬讱 讚讜拽讗 讘住驻拽 砖讗讬 讗驻砖专 诇讛转讘专专 讗讘诇 诪讛 砖讗驻砖专 诇讛转讘专专 注"讬 讞拽讬专转 讛注讚讬诐 讜讚讗讬 爪专讬讻讬诐 讛讘"讚 诇讞拽讜专 讜诇讗 讬讻砖专讜 讛砖讟专 诪住驻拽 讜讗诐 讛注讚讬诐 讗讜 讗讞专讬诐 砖讬砖讗诇讜 讛讘"讚 诇讛诐 诪转讬 注诪讚 讛诪诇讱 讬讟注讜 讘讝讛 讗驻砖专 砖讬讘讗讜 讛诇拽讜讞讜转 诇讬讚讬 讛驻住讚 讜诇讻谉 诇"拽 诪讛 砖讛拽砖讜 讛转讜住' 讛专讬 诪住驻拽 讗讬谉 诇驻住讜诇 砖讜诐 砖讟专 砖讛讞砖砖 讛讜讗 砖注"讬 讟注讜转 讬驻住讬讚讜 讜讙诐 诪讛 砖讛拽砖讜 砖转讬诪讛 讙讚讜诇讛 讛讜讗 砖注砖讜 转拽谞讛 砖诪讗 讬砖讻讞讜 讻诇 讛注讜诇诐 诪转讬 注诪讚 讛诪诇讱 砖讛专讬 注驻"讬 讚讘专讬谞讜 诇讗 讬砖讻讞讜 专拽 讛注讚讬诐 讗讜 诪讬 砖讬砖讗诇讜 诇讛诐 讛讘"讚 讜讝讛 讜讚讗讬 讞砖砖 讛讜讗 讜讗驻讬诇讜 诇讗 注砖讜 转拽谞讛 讝讜 专拽 砖诇讗 讬爪讟专讻讜 讛讘"讚 诇砖讗讜诇 诪转讬 注诪讚 讛诪诇讱 讙"讻 讗讬谉 转讬诪讛 讻"讻. 讙诐 诪讛 砖讛拽砖讜 讛转讜住' 注讜讚 讛专讬 诇讗讘讬讬 注讚讬诐 讘讞讜转诪讬讜 讝讻讜 诇讜 讬砖 诇讬讬砖讘 注驻"讬 讛驻讜住拽讬诐 砖谞驻住拽 讻诪讜转诐 讘讞"诪 (住讬' 诇"讟 住讬' 讬"讙) 砖讝讛 讚讜拽讗 讚拽谞讜 诪讬讚 讛诇讜讛 讗讜 诪住专讜 讛砖讟专 诇讬讚 讛诪诇讜讛 讗讘诇 讘讞住专 讗' 诪转谞讗讬诐 讛诇诇讜 诇讗 讝讜讻讛 讛诪诇讜讛 讜讗"讻 讬砖 讞砖砖 讘讝讛 讚诇讬讻讗 拽谞讬谉 讜讙诐 讛砖讟专 讗讬谞讜 讘讬讚 讛诪诇讜讛 讜注' 讘砖讬讟讛 诪拽讜讘爪转 砖讻转讘 讘砖诐 专"讞 讜专讬"祝 讜砖讗专 讗讞专讜谞讬诐 讚讗驻讬诇讜 诇讗讘讬讬 诇讗 讝讻讛 讛诪诇讜讛 讗诇讗 诪砖注讛 砖拽讬讘诇 讛砖讟专 讜讗驻讬诇讜 诇专讘 讗住讬 讙"讻 讬砖 诇讬讬砖讘 砖诪讛 砖讛拽砖讜 讛转讜住' 讛专讬 诇专讘 讗住讬 讗讬谉 讻讜转讘讬谉 砖讟专 诇诇讜讛 讗讗"讻 诪诇讜讛 注诪讜 讛专讬 讗诪专讬谞谉 讘讘"诪 讻讬讜谉 讚谞驻诇 讗转专注 诇讬' 讜讚讬诇诪讗 诪拽专讬 讜讻转讬讘 讜讛专讬 讛"谞 讗讬讻讗 专讬注讜转讗 砖讛砖讟专 诇讗 谞讻转讘 讘讬讜诐 讛诇讜讗讛 讜讗"讻 讚讬诇诪讗 诪拽专讬 讜讻转讬讘 讜讙诐 诪讛 砖讛拽砖讜 讛转讜住' 诪讻诇 砖讟专讬 讚注诇诪讗 讗讜 讗讬讱 讬讟注讛 讛住讜驻专 诇"拽 谞诪讬 砖讻转讘讜 砖讛讞砖砖 讟注讜转 讗讬谞讜 讘住讜驻专 专拽 讘注讚讬诐 讜讘讘"讚 讜讘讝讛 讗"砖 讙"讻 诇诪讛 诇讗 谞讬讞讗 诇专砖"讬 讘驻讬专讜砖 讛转讜住' 讻讬讜谉 讚诇驻讬 驻讬专讜砖诐 爪"诇 砖注砖讜 转拽谞讛 砖诪讗 讬讟注讛 讛住讜驻专 讜讗祝 砖讛讟注讜转 讗讬谞讜 专拽 讬讜诐 讗讞讚 住"诇 诇专砖"讬 讚诇讝讛 诇讗 讛讜爪专讻讜 诇注砖讜转 转拽谞讛 砖讛住讜驻专 讚专诪讬讗 注诇讬讜 诇讻转讜讘 讝诪谉 讘砖讟专讜转 讜讚讗讬 诇讗 讬讟注讛 讗讘诇 注讚讬诐 讚讘讗拽专讗讬 讘注诇诪讗 诪注讬讚讬诐 讗驻砖专 砖讬讟注讜 讜注' 诇拽诪谉:



讘讗"讚. 讜诇讗 讗转讬 诇驻专讜砖讬 诪"讟 拽讘注讜 谞讬住谉 专"讛: 驻讬' 讛讬专讜砖诇诪讬 谞拽讟 讝讛 专拽 诇注谞讬谉 诪讛 讘讬谉 诪"讚 讚谞讬住谉 专"讛 讜讘讬谉 诪"讚 讚转砖专讬 专"讛 讗讘诇 讜讚讗讬 讬砖 诇驻专砖 讙"讻 讘住讜讙讬讗 讚讬讚谉 讻谉 讚讬砖 谞驻拽讜转讗 诇砖讟专讜转 讚讻讛"讙 讗诐 诇讜讛 讘砖谞讛 砖谞讬讛 诇诪诇讻讜转 讘讗讬讬专 讜诪讻专 讘诪专讞砖讜谉 讜诇讻讱 转拽谞讜 讝诪谉 诇诪诇讻讬诐 诇讬讚注 讗诐 讛诪讻讬专讛 拽讚诪讛 诇讛诇讜讗讛 讗讜 讗讬驻讻讗 讜专讗讬转讬 讘砖讜"转 讻谞住转 讬讞讝拽讗诇 (住讬' 注') 砖讛讘讬讗 拽讜砖讬讗 讘砖诐 讙讚讜诇讬 讞讻诪讬 驻讜诇讬谉 诇诪讛 诇讗 驻讬专砖 专砖"讬 讻讛讬专讜砖诇诪讬 讚讛谞驻拽讜转讗 讛讜讗 诇注谞讬谉 讗诐 砖谞讬 砖讟专讜转 诪讻讬专讛 讗讜 讛诇讜讗讛 讬爪讗讜 注诇 砖讚讛 讗讞讚 讗讞讚 讘讗讬讬专 讜讗讞讚 讘诪专讞砖讜谉 讜砖谞讬讛诐 讘砖谞讛 砖谞讬转 诇诪诇讱 讜讗诐 诇讗 讬讚注讜 诪转讬 注诪讚 讛诪诇讱 诇讗 讬讚注讜 讗讬讝讛 砖讟专 拽讜讚诐 诇讙讘讜转 讜转讬专抓 讚诇讻讗讜专讛 拽砖讛 注诇 讛讙诪专讗 诇诪讛 讛讜爪专讻讜 诇拽讘讜注 讝诪谉 讬转拽谞讜 砖讬讻转讘讜 砖谞讜转 注讜诇诐 讜讙诐 砖谞讜转 讛诪诇讱 诪砖讜诐 砖诇讜诐 诪诇讻讜转 讜讗"讻 诇讬讻讗 讞砖砖. 讗诪谞诐 讬"诇 砖讗祝 砖讘砖讟专 讬讻讜诇 诇转拽谉 讻谉 砖诇讗 讬讟注讛 讛住讜驻专 诪讻"诪 诇注讚讬诐 砖讝讜讻专讬诐 讘注"驻 讗讬谉 转拽谞讛 讘讝讛 砖讛诐 讗讬谞诐 诪讜谞讬谉 专拽 诇砖谞讜转 讛诪诇讱 讜诪驻谞讬 讛注讚讬诐 转拽谞讜 砖谞讬住谉 专"讛 诇诪诇讻讬诐 讜住讬讬诐 讜讚讜"拽 讻讬 谞讻讜谉 讛讜讗 讜讛住讻讬诪讜 注诪讬 讻诇 讙讗讜谞讬 讗专抓 注"砖. 讜诪讝讛 专讗讬' 诇诪讛 砖讘讬讗专转讬 诇注讬诇 砖讬讟转 专砖"讬 砖讛讞砖砖 讗讬谞讜 砖讛住讜驻专 讬讟注讛 专拽 讛注讚讬诐 砖诇讟注讜转 讛住讜驻专 讬讛讬' 转拽谞讛 诇讻转讜讘 砖谞讜转 讛注讜诇诐 注诐 砖谞讜转 讛诪诇讱. 讗讘诇 诇驻讬"讝 讬拽砖讛 拽讜砖讬讬转 讛讻谞住转 讬讞讝拽讗诇 注诇 讛转讜住' 砖讛专讬 讛转讜住' 驻讬专砖讜 砖讛住讜驻专 讬讟注讛 讜讛专讬 诇驻讬"讝 讛讬讛 讗驻砖专 诇驻专砖 讻讛讬专讜砖诇诪讬 讜讙诐 讬拽砖讛 讛专讬 讬砖 转拽谞讛 诇讝讛 诇讻转讜讘 讙诐 砖谞讜转 讛注讜诇诐 讜讬砖 专讗讬讛 诪讝讛 诇驻讬' 专砖"讬:



讚"讛 砖讟专讬. 讗讘诇 诪讘谞讬 讞专讬 讙讘讬: 讻转讘 讛诪讛专砖"讗 讗讘诇 诪驻讬专砖"讬 讚讛讻讗 讗讬谞讜 诪讜讻专讞 讚讙讜讘讛 诪砖讟专 讝讛 讗驻讬诇讜 诪讘谞讬 讞专讬 讗诇讗 讚讛讜讛 讻诪诇讜讛 注"驻 讜讙讜讘讛 诪讘谞讬 讞专讬 讘诇讗 砖讟专 讗诐 讛讜讚讛 讛诇讜讛 注讻"诇. 讜讛讬讬谞讜 讚专爪讛 诇讘讗专 诇诪讛 讻转讘讜 讛转讜住' 讚驻专拽 讗讬讝讛讜 谞砖讱 讻转讘 讘拽讜谞讟专住 讜讛专讬 讙诐 讛讻讗 讻转讘 讻谉. 讜诇讻谉 讘讬讗专 讚诪讛讻讗 讗讬谉 专讗讬讛 讚讙讘讬 诪讘谞讬 讞专讬 注"讬 砖讟专 讜诇讻谉 讛讘讬讗讜 诪讘"诪 讚砖诐 讻转讘 专砖"讬 讚诪讘谞讬 讞专讬 讙讘讬. 讗讘诇 转诪讛转讬 砖讘专砖"讬 砖诐 诇讗 讻转讘 专拽 砖讗讬谞讜 讟讜专祝 诪谉 讛诪砖讜注讘讚讬诐. 讗讘诇 砖讙讜讘讛 诪讘谞讬 讞专讬 诇讗 讛讜讝讻专 砖诐 专拽 砖讛转讜住' 讛讘讬讗讜 砖诐 讘砖诐 专讬讘"诐 讻谉 讘砖讟专 砖讬砖 讘讜 专讘讬转 讜诪砖诪注 砖讛"讛 讘砖讟专 诪讜拽讚诐. 讜讗讜诇讬 砖讘驻讬' 专砖"讬 砖诇 讘注诇讬 讛转讜住' 讛讬讛 讻转讜讘 讙诐 讘专砖"讬 讻谉. 讗讘诇 诪诪讛 砖讻转' 专砖"讬 讛讻讗 讚讛讜讬 讻诪诇讜讛 注"驻 诪砖诪注 讻驻讬专讜砖 讛诪讛专砖"讗 砖讛砖讟专 诇讗 谞讞砖讘 讜驻住讜诇 诇讙诪专讬 讜讗"讻 讙诐 诪讘谞讬 讞专讬 诇讗 讙讜讘讛. 讗诪谞诐 诇驻讬"讝 讬讛讬' 住转讬专讛 讘讬谉 专砖"讬 讚讛讻讗 诇讛转诐. 讗讘诇 讬"诇 讚砖诐 讘讘"诪 (讚祝 注"讘) 驻专讬讱 诪讜拽讚诪讬谉 讗诪讗讬 驻住讜诇讬诐 谞讛讬 讚诇讗 讙讘讬 诪讝诪谉 专讗砖讜谉 谞讬讙讘讜 诪讝诪谉 砖谞讬. 讜转讬专抓 专讬砖 诇拽讬砖 讘诪讞诇讜拽转 砖谞讜讬' 讜专"诪 讛讬讗 驻讬' 诪讟注诐 拽谞住 驻住诇讜 专讘谞谉 诇砖讟专 讜专' 讬讜讞谞谉 讗诪专 讗驻讬诇讜 转讬诪讗 专讘谞谉 讙讝讬专讛 砖诪讗 讬讙讘讛 诪讝诪谉 专讗砖讜谉 注"砖. 讜诇讻讗讜专讗 讬砖 谞驻拽讜转讗 讘讬谉 专"诇 诇专' 讬讜讞谞谉 诇注谞讬谉 讗诐 讛砖讟专 讻砖专 诇讙讘讜转 讘讜 诪讘谞讬 讞专讬 讚诇专"诇 讚诪讟注诐 拽谞住 驻住讜诇 讗"讻 砖讬讬讱 拽谞住 讝讛 讙诐 诇注谞讬谉 讘谞讬 讞专讬. 讗讘诇 诇专' 讬讜讞谞谉 讚讛讟注诐 诪砖讜诐 讙讝讬专讛 砖诪讗 讬讙讘讛 诪讝诪谉 专讗砖讜谉 讛专讬 讙讝讬专讛 讝讜 诇讗 砖讬讬讱 专拽 诇注谞讬谉 砖诇讗 讬讙讘讛 诪诪砖讜注讘讚讬诐 讻诇诇 讗讘诇 砖讬驻住讜诇 讛砖讟专 砖诇讗 诇讙讘讜转 讘讜 诪讘谞讬 讞专讬 讘讗讬谉 讛诇讜讛 诪讜讚讛 诇讝讛 讗讬谉 讟注诐 讻诇诇 讜诇驻"讝 讬"诇 讚诪讛 砖讻转讘 专砖"讬 砖诐 讚诪讘谞讬 讞专讬 讙讘讛 讻转讘 讻谉 讗诇讬讘讗 讚专' 讬讜讞谞谉 讚驻住拽讬谞谉 讻讜讜转讬' 讗讘诇 讛讻讗 讚讻转讘 专砖"讬 诇驻讬讻讱 拽谞住讜讛讜 诪诇讙讘讜转 讘讜 讜诇讗 讬讟专讜祝 讗驻讬诇讜 诪讝诪谉 讛诪诇讜讛 讜讗讬谞讜 讗诇讗 讻诪诇讜讛 注诇 驻讛 注讻"诇 讛专讬 砖讻转讘 讚诪讟注诐 拽谞住 驻住讜诇 讜讛讬讬谞讜 讻专讬砖 诇拽讬砖 讜诇讻谉 讻转讘 砖讗讬谞讜 专拽 讻诪诇讜讛 注"驻 砖讛砖讟专 诇讙诪专讬 驻住讜诇 讜诇讗 讙讘讬 讗驻讬诇讜 诪讘谞讬 讞专讬:





爪诇"讞

讚转谞谉 砖讟专讬 讞讜讘 讛诪讜拽讚诪讬谉 讜讻讜' 诇讻讗讜专讛 讬砖 诇讛拽砖讜转 讛讗 讛讱 诪转谞讬转讬谉 讛讬讗 讘驻"讬 诪诪住' 砖讘讬注讬转, 讜砖诐 讚讬谉 驻专讜讝讘讜诇 讛讜讬 转讞诇讛 砖讛诪讜拽讚诐 讻砖专 讜诪讗讜讞专 驻住讜诇 讜讛"诇 诇专"讞 诇讜诪专 诇驻专讜讝讘讜诇 讚转谞讬 砖诐 讘专讬砖讗 讚诪转谞讬转讬谉, 讜讬"诇 讚讝讛 砖诪讜谞讬谉 诇诪诇讻讬诐 诪谞讬住谉 讛讜讗 诪讬诪讬 拽讚诐 砖讛专讬 诪讘讬讗 专讗讬讛 诇拽诪谉 诪拽专讗 讚砖诇诪讛 讛诪诇讱 讜注"讻 爪"诇 讚讝讛 讛讬讗 诇砖讟专讜转 讚讛讗 讛诇诇 讛讝拽谉 转讬拽谉 驻专讜讝讘讜诇, 讜拽讜讚诐 诇讝讛 讘讬诪讬 砖诇诪讛 注讚讬讬谉 诇讗 讛讬讛 驻专讜讝讘讜诇 讻诇诇 讗讱 拽砖讛 诇拽诪谉 讘讙诪' (讚祝 讞' 注"讗) 讚拽讗 诪驻专砖 专"驻 讘讗' 讘转砖专讬 专"讛 诇砖谞讬诐 诇诪讗讬 讛诇讻转讗 诇砖讟专讜转 讚转谞谉 砖讟专讬 讞讜讘 讛诪讜拽讚诪讬谉 驻住讜诇讬诐 讻讜 诇驻"讝 拽砖讛 诇诪讛 诇讗 谞拽讟 诇驻专讜讝讘讜诇 讜讛讗 讚诪讜谞讬谉 诇诪诇讻讬 讗讜诪讜转 诪转砖专讬 讬讻讜诇 诇讛讬讜转 砖谞转拽谉 讗讞专 砖转讬拽谉 讛诇诇 讚讬谉 驻专讜讝讘讜诇. 讜讗祝 砖讛讙诪' 诪讘讬讗 讘讚祝 讙' 讙"讻 拽专讗 讚讘专讬 谞讞诪讬讛 讘谉 讛讻诇讬讛 讜讻讜', 讛专讬 讚讛讗 讚诪讜谞讬谉 诇诪诇讻讬 讗讜诪讜转 诪转砖专讬 讙"讻 转拽谞讛 拽讚诪讜谞讬转 讛讬讛 拽讜讚诐 讛诇诇. 讝讛 讗讬谞讜. 讚诪讛讱 拽专讗 讚讚讘专讬 谞讞诪讬讛 讗讬谞讜 诪讜讻讞 讗诇讗 讚诇讗 诪谞讬谞谉 诇诪诇讻讬 讗讜诪讜转 诪谞讬住谉 讚诪讚拽专讬 诇讻住诇讬讜 砖谞转 注砖专讬诐 讜拽讗讬 讘谞讬住谉 砖诇讗讞专讬讜 讜拽专讬 诇讬讛 讙"讻 砖谞转 注砖专讬诐 诪讻诇诇 讚诇讗 诪谞讬谞谉 诇诪诇讻讬 讗讜诪讜转 诪谞讬住谉. 讜讗驻砖专 讚讛讬讜 诪讜谞讬谉 诇诪诇讻讬 讗讜诪讜转 诇讻诇 诪诇讱 讜诪诇讱 诪讬讜诐 砖注诪讚. 专拽 砖讘诪转谞讬转讬谉 转谞讬 讚讘讗' 讘转砖专讬 专"讛 诇砖谞讬诐 讜诪驻专砖 专"驻 诇砖讟专讜转 讜讗驻砖专 砖讝讛 讛讬讛 转拽谞讛 诇讗讞专 砖转讬拽谉 讛诇诇 驻专讜讝讘讜诇 讜讗"讻 砖驻讬专 讛讬讛 讬讻讜诇 诇讜诪专 诇驻专讜讝讘讜诇 讚转谞讬 砖诐 讘诪转谞讬转讬谉 讘专讬砖讗:


讜谞专讗讛 诇讬讬砖讘 讘讝讛 诪讛 讚诪转专抓 讛讙诪' (讚祝 讞') 专"讞 拽专讗 讗转讬 诇讗砖诪注讬谞谉 诪讗讬 诪转专抓 讘讝讛 讛讗 讗讻转讬 拽砖讛 诪讗讬 讗转讬 专"讞 诇讗砖诪注讬谞谉 讛讗 住讜祝 住讜祝 诪转谞讬转讬谉 讛讬讗 讚转谞讬 讘专讬砖讗 讚谞讬住谉 专"讛 诇诪诇讻讬诐 讜讗讞"讻 转谞讬 讘讗' 讘转砖专讬 专"讛 诇砖谞讬诐 讜注"讻 讛讗 讘讗讜诪讜转 讜讛讗 讘诪诇讻讬 讬砖专讗诇 讗"讻 诪讗讬 讞讬讚砖 诇谞讜 专讘 讞住讚讗 讜诇驻讬 讛谞"诇 讬砖 诇讜诪专 讚讻讱 诪转专抓 讛讙诪' 专讘 讞住讚讗 拽专讗 讗转讬 诇讗砖诪注讬谞谉 讚诪诪转谞讬转讬谉 诇讗 讬讚注谞讜 讗讬诪转 转讬拽谞讜 砖讬讛讬讛 转砖专讬 专"讛 诇诪诇讻讬 讗讜诪讜转 讚诪拽专讗 讚讚讘专讬 谞讞诪讬讛 诇讗 讬讚注讬谞谉 讗诇讗 讚诇讗 诪谞讬 诇诪诇讻讬 讗讜诪讜转 诪谞讬住谉 讜讬讻讜诇 诇讛讬讜转 讚诪谞讬 诇讛讜 诪讬讜诐 砖注诪讚讜 诇诪诇讻讜转 讜讗转讗 专讘 讞住讚讗 诇讗砖诪注讬谞谉 讚讛讱 转拽谞讛 讚诪讜谞讬谉 诇诪诇讻讬 讗讜诪讜转 诪转砖专讬 讙"讻 拽讚诪讜谞讬转 讛讬讗 讜讙诐 讘讬诪讬 谞讞诪讬讛 讛讬讛 讻谉 讚讛转讞讬诇讜 诇诪谞讜转 砖谞转 诪诇讻讬 讗讜诪讜转 诪转砖专讬, 讜诇驻"讝 砖驻讬专 拽讗诪专 专"驻 诇砖讟专讜转 讜诇讗 讗诪专 诇驻专讜讝讘讜诇 讚讻讬讜谉 讚讘讬诪讬 谞讞诪讬讛 讻讘专 讛讬讜 诪讜谞讬谉 诇诪诇讻讬 讗讜诪讜转 诪转砖专讬 注"讻 诇讗讜 诪砖讜诐 驻专讜讝讘讜诇 讛讬讛 讻谉 讚讛讗 注讚讬讬谉 诇讗 讛讬讛 驻专讜讝讘讜诇 讜注"讻 诪砖讜诐 砖讟专讜转 讛转拽讬谞讜 砖讬讛讬讜 诪讜谞讬谉 诪转砖专讬 讗讱 诇驻讬 讛讗讬 讗讬讘注讬转 讗讬诪讗 讚拽讗诪专 讚专"讞 讻专"讝 诪转谞讬 诇讛 讜讘讗诪转 诇讗 拽讗诪专 诇专"讞 讚拽专讗 讗转讬 诇讗砖诪注讬谞谉 讛讚专讗 拽讜砖讬讗 诇讚讜讻转讗 诇诪讛 诇讗 拽讗诪专 谞驻拽讗 诪谞讬讛 诇驻专讜讝讘讜诇 讜诪谞讗 诇讬讛 讚讛讱 转拽谞讛 讚诪讜谞讬谉 诇诪诇讻讬 讗讜诪讜转 诪转砖专讬 讛讬讛 拽讜讚诐 转拽谞转 讛诇诇 讘讚讬谉 驻专讜讝讘讜诇 讜谞专讗讛 诇讬 诇转专抓 诇砖讬讟转 专砖"讬 讚诪驻专砖 讚讛转拽谞讛 砖讬讛讬讛 讬讜诐 拽讘讜注 诇砖谞转 讛诪诇讱 讛讬讛 诪砖讜诐 讞砖砖 诪讜拽讚诪讬谉 诇讬讚注 讘砖讟专 砖谞讻转讘 砖诇讗 讘讝诪谉 讛诇讜讗讛 讗讬 诪讜拽讚诐 讛讜讗 讗讜 诪讗讜讞专 讛讜讗, 注"讻 讛讗讬 讞砖砖讗 讛讜讗 专拽 讘砖讟专讜转 讗讘诇 讘驻专讜讝讘讜诇 诇讬讻讗 诇诪讬讞砖 诇诪讬讚讬. 讚讛谞讛 讛专砖讘"讗 讘讞讬讚讜砖讬讜 讛拽砖讛 讚讛讱 诪转谞讬转讬谉 讚砖讟专讬 讞讜讘 讛诪讜拽讚诪讬谉 驻住讜诇讬谉 诇讗 讛讬讛 爪专讬讱 诇讛讘讬讗 讻诇诇, 讚讛专讬 讘诇讗"讛 注"讻 爪专讬讱 诇讬讚注 讗诐 转诪讜讝 拽讜讚诐 诇讻住诇讬讜 诇讛讘讞讬谉 讗诐 讝诪谞讜 砖诇 砖讟专 讛诇讜讗讛 讛谞讻转讘 讘转诪讜讝 讛讜讗 拽讜讚诐 诇砖讟专 诪拽讞 砖诇 讛诇讜拽讞 讛谞讻转讘 讘讻住诇讬讜 讜讛专砖讘"讗 诪转专抓 讚诇讗讜 讘砖讘讬诇 驻住讜诇 讛诪讜拽讚诪讬谉 讜讛讻砖专 讛诪讗讜讞专讬谉 诪讘讬讗 讛讱 诪转谞讬转讬谉 讗诇讗 讘砖讘讬诇 讚讬谉 诪讜拽讚诪讬谉 讜诪讗讜讞专讬谉 讻诇讜诪专 讟专讬驻转 讛诇拽讜讞讜转 诪讞诪转 砖讟专 诪讜拽讚诐 诪讛诐 讗讜 诪讗讜讞专 诪讛诐 讚讚讬谉 诪讜拽讚诐 讜诪讗讜讞专 讗讬谞讜 讗诇讗 诪讞诪转 讟专讬驻转 讛诇拽讜讞讜转 注"砖 讘专砖讘"讗. 讗诪谞诐 砖讜讘 讝讛 讛讜讗 讚讞讜拽 诪讗讚 讚诇诪讛 诪讘讬讗 讻诇诇 诪砖谞讛 讝讜 讜讗讬 诪砖讜诐 砖诪讛讱 诪砖谞讛 砖诪注谞讜 砖诪诇讜讛 讘砖讟专 讙讜讘讛 诪谞讻住讬诐 诪砖讜注讘讚讬谉 砖讗诐 诇讗 讛讬讛 讟讜专祝 诪诪砖注讘讚讬 诇讗 讛讬讛 诇谞讜 谞驻拽讜转讗 讘拽讚讬诪转 讛讝诪谉. 讛讬讛 诇讜 诇讛讘讬讗 诪砖谞讛 讚砖诇讛讬 诪住' 讘"讘 讚转谞讬 砖诐 讘讛讚讬讗 讛诪诇讜讛 讗转 讞讘讬专讜 讘砖讟专 讙讜讘讛 诪谞讻住讬诐 诪砖讜注讘讚讬谉. 讜讗驻砖专 诇讝讛 讻讬讜谉 专砖"讬 讝"诇 讘讚"讛 讚转谞谉 讘诪住' 砖讘讬注讬转 讜讻讜讜谞转讜 讚诇讻讱 诪讘讬讗 讛讱 诪转谞讬转讬谉 讜诇讗 诪讘讬讗 诪砖谞讛 讚讘"讘 讛讜讗讬诇 讜诪砖谞讛 讝讜 砖谞讜讬讛 讘诪住' 砖讘讬注讬转 砖讛讬讗 讘住讚专 讝专注讬诐 砖住讚专' 拽讜讚诪转 诇讘"讘 砖讛讜讗 讘住讚专 谞讝讬拽讬谉:


讗讱 讻诇 讝讛 讛讜讗 讚讜讞拽 讚讗祝 砖诪住' 砖讘讬注讬转 讛讬讗 拽讜讚诪转 讗驻"讛 讛"诇 诇讛讘讬讗 讛讱 诪砖谞讛 讚讘"讘 讚砖诐 转谞讬 讘讛讚讬讗 砖诪诇讜讛 讘砖讟专 讙讜讘讛 诪诪砖讜注讘讚讬谉 讜诇讗 讛"诇 诇讛讘讬讗 诪砖谞讛 讚诪住' 砖讘讬注讬转 讚砖诐 诇讗 谞转驻专砖 讟专讬驻转 讛诇拽讜讞讜转 讗诇讗 砖诪讜讻讞 诪谞讬讛 讚讗诇"讻 诇诪讛 驻住讜诇 砖讟专 诪讜拽讚诐 讜诇讬讬砖讘 讝讛 谞专讗讛 诇讛拽讚讬诐 讚专砖"讬 讘讚"讛 砖讟"讞 讛诪讜拽讚诪讬谉 讜讻讜' 讻转讘 诇驻讬讻讱 拽谞住讜讛讜 诪诇讙讘讜转 讘讜 讜诇讗 讬讙讘讛 讗驻讬诇讜 诪讝诪谉 讛诪诇讜讛 注讻"诇 讜诇讻讗讜专讛 讚讘专讬诐 讛诇诇讜 讗讬谞谉 爪专讬讻讬谉 诇住讜讙讬讗 讚砖诪注转讬谉: 讗诪谞诐 讬"诇 诇驻讬 讛住讘专讗 诇砖讬讟转 专砖"讬 砖讬砖讻讞 讛讚讘专 诇讙诪专讬 讘讗讬讝讛 讞讜讚砖 讛讜拽诐 讛诪诇讱 讜讘讗讬讝讛 讬讜诐 讘讞讜讚砖 讗"讻 诇注讜诇诐 诇讗 讬讜讻诇 讛诪诇讜讛 诇讟专讜祝 诪诇拽讜讞讜转 讗诐 砖讟专 讛诪诇讜讛 讜砖讟专 讛诪拽讞 讛诐 谞讻转讘讬诐 讘砖谞讛 讗讞转 诇诪诇讱 讚讛专讬 诇讗 讬讚注讬谞谉 讻诇诇 讘讗讬讝讛 讬讜诐 讛讜拽诐 讛诪诇讱 砖谞讚注 讗诐 讛砖讟专 讛诇讜讗讛 拽讜讚诐 讗讜 砖讟专 讛诪拽讞 拽讜讚诐 讜讗"讻 诪诪讬诇讗 诇讗 讬讜讻诇 诇讙讘讜转 专拽 诪讛诇拽讜讞讜转 砖讝诪谉 砖讟专 讛诪拽讞 砖诇讛诐 讛讜讗 讘砖谞讛 砖讗讞专 砖谞转 讛诪诇讜讛 讜讻讙讜谉 砖砖讟专 讛诇讜讗讛 谞讻转讘 讘砖谞讛 砖谞讬讛 诇诪诇讱 讜砖讟专 讛诪拽讞 谞讻转讘 讘砖谞讛 砖诇讬砖讬转 诇诪诇讱. 讜讗"讻 诪讛 诇讬 讗诐 转诪讜讝 拽讜讚诐 讗讜 砖讘讟 拽讜讚诐 讛讗 转诪讬讚 砖讟专 讛诪诇讜讛 拽讜讚诐 诇砖讟专 讛诪拽讞. 讜诇讻讱 爪专讬讱 专砖"讬 诇讛拽讚讬诐 砖讛诪讜拽讚诐 驻住讜诇 诇讙诪专讬 讗驻讬 诪讝诪谉 讛诇讜讗讛 诪诪砖 讜砖驻讬专 讬砖 谞驻拽讗 诪谞讬讛 诇讬讚注 讗诐 砖讟专 讝讛 诪讜拽讚诐 讛讜讗 讚讗讝 讗讬谞讜 讟讜专祝 讘砖讟专 讝讛 讻诇诇 讗驻讬诇讜 诪诇拽讜讞讜转 砖讘讜讚讗讬 诇拽讞讜 讗讞专 讛讛诇讜讗讛: 讗讘诇 诪砖讜诐 讝讛 拽砖讛 讚讗讻转讬 诇讗 讛讜爪专讻谞讜 诇讝讛 讻讗谉 讘住讜讙讬讗. 讚讗祝 砖讗讬谉 砖讟专 诪讜拽讚诐 驻住讜诇 诇讙诪专讬 讗驻"讛 讛讜爪专讻谞讜 诇拽讘讜注 讬讜诐 拽讘讜注 讜讬讚讜注 诇诪诇讻讬诐 讘砖讘讬诇 讝讛 讙讜驻讗 讻讚讬 砖讬讜讻诇 诇讙讘讜转 诪讗讜转谉 诇拽讜讞讜转 砖诇 讗讜转讛 砖谞讛 注爪诪讛 砖诇 讝诪谉 砖讟专 讛诪诇讜讛 讻诪讜 砖讻转讘转讬 诇注讬诇 讘砖诐 讛专砖讘"讗 诇讻谉 谞专讗讛 诇注谞"讚 讘专讜专 讚专砖"讬 讝"诇 住讜讘专 砖讗讬谉 讝讛 讞砖砖 讻诇诇 砖讛讘"讚 讜讛住讜驻专 讬砖讻讞讜 讝诪谉 注诪讬讚转 讛诪诇讱 讜讘讜讜讚讗讬 讻砖讘讗 讛讚讘专 诇驻谞讬 讛讘"讚 讛诐 讬讞拽专讜 讜讬讘讜专专 诇讛诐 讝诪谉 注诪讬讚转 讛诪诇讱 讜注讬讬谉 讘诪讛专砖"讗 讝"诇 砖讙"讻 讛讜讻讬讞 讚诪讘"讚 诇讗 砖讬讬讱 诇讜诪专 砖讬砖讻讞 诪讛诐 讝诪谉 注诪讬讚转 讛诪诇讱] 讜注讬拽专 讛讞砖砖 讛讜讗 讗诐 诇讗 讬讘讗 讛讚讘专 诇驻谞讬 讛讘"讚 讘讝讛 讬讻讜诇 诇讛讬讜转 砖诪讗讬讝讛 讗谞砖讬诐 讬砖讻讞 讝诪谉 注诪讬讚转 讛诪诇讱. 讜讛谞讛 诪讛 砖诪诇讜讛 讘砖讟专 讙讜讘讛 诪诪砖讜注讘讚讬诐 讛讜讗 诪驻谞讬 砖诪诇讜讛 讘砖讟专 讘注讚讬诐 讬砖 诇讜 拽讜诇 讻讚讗诪专讬谞谉 讘砖诇讛讬 讘"讘 讜讗"讻 讛诇讜拽讞 讻砖拽讜谞讛 讛砖讚讛 讛讬讛 诇讜 诇讞拽讜专 讗诐 讬砖 讻讘专 讗讬讝讛 讛诇讜讗讛 讘砖讟专 拽讜讚诐 诇诪拽讞讜 讜讻谉 讛诪诇讜讛 讛讜讗 讞讜拽专 讗诐 讬砖 诇诇讜讛 砖讚讜转 讗诐 讛诐 注讚讬讬谉 讘谞讬 讞讜专讬谉 砖讬讞讜诇 砖注讘讜讚讜 注诇讬讛诐 讜诪注转讛 驻拽讞 注讬谞讬讱 讜专讗讛 砖讘砖讘讬诇 注住拽讬 诪砖驻讟 砖讘讬谉 讛诪诇讜讛 诇诇讜拽讞 诇讗 讛讬讜 爪专讬讻讬谉 诇拽讘讜注 讬讜诐 拽讘讜注 诇砖谞转 讛诪诇讱 砖讗诐 讚专讱 诪砖诇 讝诪谉 砖讟专 讞讜讘 砖讘讬讚 讛诪诇讜讛 讛讜讗 转诪讜讝 诇砖谞讛 砖谞讬讛 诇诪诇讱 讜讝诪谉 砖讟专 讛诪拽讞 讛讜讗 讻住诇讬讜 诇砖谞讛 砖谞讬讛 诇诪诇讱 讜讛诪诇讱 注诪讚 讘讬谉 讻住诇讬讜 诇转诪讜讝 讜讛诪诇讜讛 专讜爪讛 诇讟专讜祝 讜讛诇讜拽讞 讬讟注讜谉 讗讜诇讬 诪拽讞讬 拽讜讚诐 诇讛诇讜讗讛 讛专讬 讛诪诇讜讛 讬讚注 讘注爪诪讜 砖讘注转 砖讛诇讜讛 讞拽专 砖讝讜 讛砖讚讛 讛讬讗 讘转 讞讜专讬谉 讜讬讘讗 诇讘"讚 讜讘"讚 讘讜讜讚讗讬 讬讞拽讜专 讜讬讘讜专专 讝诪谉 讛讗诪讬转讬 砖注诪讚 讛诪诇讱. 讜讻谉 诇讗讬讚讱 讙讬住讗 讗诐 讛诪诇讱 注诪讚 讘讬谉 转诪讜讝 诇讻住诇讬讜 讛诇讜拽讞 讬讚注 讘讜讜讚讗讬 砖讘砖注讛 砖诇拽讞 砖讚讛 讝讜 讞拽专 讗诐 讬砖 讗讬讝讛 砖讟专 讛诇讜讗讛 注诇 讛诪讜讻专 讜诇讗 砖诪注 砖讜诐 拽讜诇 讜讗讝 讛诇讜拽讞 讬讘讜讗 诇讘"讚 讜讬讘讜专专 讛讚讘专 讜诇驻"讝 讗讬谉 砖讜诐 爪讜专讱 诇拽讘讜注 讬讜诐 诪讬讜讞讚 诇诪诇讻讬诐 讜诇讻讱 讛讜爪专讱 专砖"讬 诇驻专砖 砖讛讜讗 驻住讜诇 诇讙诪专讬 诇讟专讜祝 讘讜 讗驻讬诇讜 诪讝诪谉 讛讛诇讜讗讛 讜讗"讻 讗诐 讛讛诇讜讗讛 讛讬讛 讘砖讘讟 砖谞讛 砖谞讬讛 讜讻转讘讜 讛讝诪谉 注诇 转诪讜讝 砖谞讛 砖谞讬讛 讜讛诇讜拽讞 拽谞讛 讘砖谞讛 砖诇讬砖讬转 讜讗讝 讘讗诪转 讻讘专 拽讚诪讛 讛讛诇讜讗讛 讜讛诇讜拽讞 讘讜讜讚讗讬 砖诪注 砖讬砖 讗讞专讬讜转 诇讛诪诇讜讛 注诇 砖讚讛 讝讜 砖讛专讬 讬砖 拽讜诇 诇诪诇讜讛 讘砖讟专 讗诪谞诐 讛诇讜拽讞 住诪讱 注爪诪讜 砖讛诪讜讻专 讬砖诇诐 诇讛诪诇讜讛 讘诪注讜转 讗讜 讘谞讻住讬诐 讗讞专讬诐 讜注转讛 谞砖转讚驻讜 讜讗讬谉 诇讛诇讜讛 诇驻专讜注 讜讛诪诇讜讛 讞讜讝专 注诇 讛诇讜拽讞 诇讟专讜祝 诪诪谞讜 讘讝讛 讛诇讜拽讞 诇讗 讬讘讗 诇讘"讚 讜诇讗 讬讟注讜谉 讻诇讜诐 谞讙讚讜 讻讬 讛讜讗 讬讜讚注 砖讘讗诪转 讛讛诇讜讗讛 拽讜讚诪转 诇拽谞讬谞讜 砖讛专讬 讛讛诇讜讗讛 讛讬讛 讘砖谞讛 砖谞讬讛 讜讛讜讗 拽谞讛 讘砖谞讛 砖诇讬砖讬转 讜诇讗 讬诇讱 讻诇诇 诇讘"讚 讜讗注驻"讻 讬讟专讜祝 讛诪诇讜讛 砖诇讗 讻讚讬谉 砖讛专讬 讘讗诪转 砖讟专 讝讛 诪讜拽讚诐 讛讜讗 讜驻住讜诇 诇讟专讜祝 讘讜 讗驻讬诇讜 诪砖谞讛 砖诇讬砖讬转 讚讛专讬 砖讟专 诪讜拽讚诐 驻住讜诇 诇讙诪专讬 讜砖驻讬专 爪专讬讱 专砖"讬 诇驻专砖 讚砖讟专 诪讜拽讚诐 拽谞住讜讛讜 诪诇讙讘讜转 讘讜 讗驻讬诇讜 诪讝诪谉 讛讛诇讜讗讛 讜讚讜拽 讘讝讛 讻讬 讛讜讗 谞讻讜谉 诪讗讚 讘讻讜讜谞转 专砖"讬 讜诇驻"讝 诪住讜诇拽转 拽讜砖讬讬转 讛转讜住' 诪注诇 专砖"讬 讜诇讗 谞讻讜谉 诇驻专砖 讻驻讬' 讛转讜住' 讚住讜驻专 讬讟注讛 讘讬讜诐 讗讞讚 讚专砖"讬 住"诇 讚住讜驻专 讗讬谞讜 讟讜注讛 讻诇诇 注诇 驻讬 专讜讘 讜诇讗 注砖讜 讞讻诪讬诐 转拽谞讛 讘砖讘讬诇 讞砖砖 讝讛 砖讛讜讗 诇讗 砖讻讬讞 砖讬讟注讛 讛住讜驻专 讛讻讜转讘 砖讟专讜转 讜诪讻"砖 讛讘"讚 诇讗 讬讟注讜 专拽 讛讞砖砖 讛讜讗 砖讛诇讜拽讞 讬讟注讛 砖讝讛 砖讻讬讞 讘讘谞讬 讗讚诐 砖讗讬谞谉 诇讗 讞讻诪讬诐 讜诇讗 住讜驻专讬诐 砖讬砖讻讞 诪讛诐 讝诪谉 注诪讬讚转 讛诪诇讱 讜诇讗 讬专讙讬砖 讘讝讛 讛砖讟专 讛讛诇讜讗讛 砖讛讜讗 诪讜拽讚诐 讜讬谞讬讞 诇讟专讜祝 诇诪诇讜讛 讗砖专 讬讚注 讘讜讜讚讗讬 砖讛讜讗 拽讜讚诐 诇诪拽讞讜 讜讘讗诪转 讬讛讬讛 讛讱 讟专讬驻讛 砖诇讗 讻讚讬谉 讛讜讗讬诇 讜砖讟专 诪讜拽讚诐 驻住讜诇 诇讙诪专讬 讻谞"诇 讜诇驻"讝 砖驻讬专 诪讘讬讗 讛讙诪' 讛讱 诪转谞讬转讬谉 讚砖讘讜注讜转 讚砖讟专讬 讞讜讘 诪讜拽讚诪讬谉 驻住讜诇讬谉 讚注讬拽专 讛转拽谞讛 讛讜讗 讘砖讘讬诇 讚讬谉 讝讛 砖驻住诇讜 讞讻诪讬诐 诇砖讟专 诪讜拽讚诐 诇讟专讜祝 讘讜 讻诇诇 讗驻讬诇讜 诪讝诪谉 讛讛诇讜讗讛 讜讙诐 讛专讬砖讗 讚诪转谞讬转讬谉 讚驻专讜讝讘讜诇 诇讗 讬讻讜诇 诇讛讘讬讗 讚诇讙讘讬 驻专讜讝讘讜诇 诇讗 砖讬讬讱 讞砖砖 讝讛 讚讛讗 讗诐 讬专爪讛 讛讘"讞 诇砖诪讟 讛讛诇讜讗讛 讝讛 讛诪诇讜讛 讬讘讜讗 诇讘讬转 讚讬谉 注诐 讛驻专讜讝讘讜诇 砖讘讬讚讜 讜讘"讚 诇讗 讞讬讬砖讬谞谉 砖讬砖讻讞讜 讝诪谉 注诪讬讚转 讛诪诇讱 讜讬讘讜专专 诇驻谞讬讛诐 讗诐 讛讜讗 诪讜拽讚诐 讗讜 诇讗 讜诇讗 讛讬讛 爪专讬讱 诇拽讘讜注 讬讜诐 诪讬讜讞讚 诇砖谞转 讛诪诇讱 讘砖讘讬诇 驻专讜讝讘讜诇 专拽 诪砖讜诐 砖讟专讬 讞讜讘 讛诪讜拽讚诪讬谉 讜讚讜拽 讛讬讟讘 讛讚拽:


专砖"讬 讚"讛 讗专讘注讛 讜讻讜' 讜讗驻讬' 讘砖讘讟 讗讜 讘讗讚专. 讬砖 诇讚拽讚拽 讚诇诪讛 诇讬讛 诇诪讬诪专 砖讘讟 讛诇讗 拽"讜 讛讜讗 诪讗讚专. 讜讘讙诪' 讘讗诪转 谞拽讟 专拽 讻"讟 讘讗讚专. 讜讗讜诇讬 专爪讛 专砖"讬 诇驻专讜砖讬 诪砖谞转讬谞讜 讘讬谉 诇诪"讚 讬讜诐 讗' 讘砖谞讛 讞砖讜讘 砖谞讛 讜讘讬谉 诇诪"讚 诇' 讬讜诐 讘砖谞讛 讞砖讜讘 砖谞讛 讜诇讻谉 讗讞讝 专砖"讬 砖讘讟 诇诪"讚 诇' 讬讜诐 讜讗讚专 诇诪"讚 讬讜诐 讗':


讚"讛 诇谞讟讬注讛 讜讻讜' 讻诇转讛 砖谞转讜 讛专讗砖讜谞讛 诇住讜祝 讗诇讜诇. 诇注讬诇 讙讘讬 诪诇讻讬诐 驻讬专砖 专砖"讬 讻诇转讛 砖谞转讜 诪砖讛讙讬注 谞讬住谉 讚讙讘讬 诪诇讻讬诐 讗诐 讘讗 诇讻转讜讘 砖讟专 诇讬诇 砖诇砖讬诐 砖诇 讗讚专 讗讬 讗驻砖专 诇诪谞讜转 砖谞讛 砖谞讬讛 讻讬 讗讜诇讬 讬注讘专讜 诇讗讚专 讜讻谉 讻诇 讬讜诐 砖诇砖讬诐 讻诇 讝诪谉 砖诇讗 谞转拽讚砖 讛讞讜讚砖 讜讻砖拽讬讚砖讜 讛讞讜讚砖 谞诪爪讗 诇诪驻专注 讻讘专 讻诇转讛 讗讚专 诪讗转诪讜诇 转讞诇转 讛诇讬诇讛 讜砖谞转讜 诇讗 谞转讞讚砖讛 注讚 砖讛讙讬注 谞讬住谉 诪诪砖 讚讛讬讬谞讜 诇讗讞专 砖拽讚砖讜 讛讞讜讚砖. 讗讘诇 诇注谞讬谉 谞讟讬注讛 转诪讬讚 砖讬讬讱 砖讻诇转讛 砖谞转讜 住讜祝 讗诇讜诇 讜谞讟讬注讛 讘诇讬诇 砖诇砖讬诐 砖诇 讗诇讜诇 诇讗 诪砖讻讞转 讚讗住讜专 讘诪诇讗讻讛 砖诪讗 讬转拽讚砖 讛讞讜讚砖 诇诪讞专 讜讛讜讗 诇讬诇 讬讜诐 讟讜讘. 讜诇砖诪讬讟讬谉 讜诇讬讜讘诇讜转 砖驻讬专砖 专砖"讬 诇注谞讬谉 讞专讬砖讛 讜讝专讬注讛 谞专讗讛 讚诇讝专讬注讛 诪砖讻讞转 砖讝专注讛 讙' 讬诪讬诐 拽讜讚诐 讜谞拽诇讟转 讘专"讛 讛专讬 讝讜专注 讘砖讘讬注讬转. 讜讗讙讘 讝专讬注讛 谞拽讟 讞专讬砖讛. 讗"谞 谞"诪 诇注谞讬谉 转讜住驻转 砖讘讬注讬转:


讙诪' 讛诪讜拽讚诪讬谉 讻讜'. 诇讗 讛讬讛 爪专讬讱 诇讛讘讬讗 讝讛 讻诇诇 讚讛专讬 注"讻 爪专讬讱 诇讬讚注 讗诐 讝诪谞讜 砖诇 砖讟专 讛诇讜讗讛 拽讜讚诐 诇砖讟专 诪拽讞 砖诇 讛诇讜拽讞 讜讛专砖讘"讗 讛专讙讬砖 讘讝讛 讜讻转讘 砖诪讛 砖讛讘讬讗讜 讻讗谉 砖讟专讬 讞讜讘 讛诪讜拽讚诪讬谉 驻住讜诇讬谉 讻讜' 诇讗讜 讚讜拽讗 诪讞诪转 驻住讜诇 诪讜拽讚诪讬谉 讜讛讻砖专 讛诪讗讜讞专讬谉 讗诇讗 讚讬谉 诪讜拽讚诪讬谉 讜诪讗讜讞专讬谉 讻诇讜诪专 讟专讬驻转 讛诇拽讜讞讜转 诪讞诪转 砖讟专 诪讜拽讚诐 诪讛诐 讗讜 诪讗讜讞专 诪讛诐 讚讚讬谉 诪讜拽讚诪讬谉 讜诪讗讜讞专讬谉 讗讬谞讜 讗诇讗 诪讞诪转 讟专讬驻转 讛诇拽讜讞讜转 讜拽砖讛 诇驻讬 讝讛 诇诪讛 讛讘讬讗 讻诇诇 诪砖谞讛 讝讜 讜讗讬 诪砖讜诐 砖诪讻讗谉 砖诪注谞讜 砖诪诇讜讛 讘砖讟专 讙讜讘讛 诪诪砖注讘讚讬 砖讗诐 诇讗 讛讬讛 讟讜专祝 诪诪砖注讘讚讬 诇讗 讛讬讛 诇谞讜 谞驻拽讜转讗 诪拽讚讬诪转 讛讝诪谉 讛讬讛 诇讜 诇讛讘讬讗 诪砖谞讛 讚砖诇讛讬 讘讘讗 讘转专讗 讛诪诇讜讛 讗转 讞讘讬专讜 讘砖讟专 讙讜讘讛 诪谞讻住讬诐 诪砖讜注讘讚讬诐 讜讗讜诇讬 诇讝讛 讻讬讜谉 专砖"讬 讘讚"讛 讚转谞谉 讘诪住' 砖讘讬注讬转 讜讻讜谞转讜 讚诇讻讱 讛讘讬讗 诪砖谞讛 讝讜 砖诪拽讜诪讛 讘诪住' 砖讘讬注讬转 砖讛讜讗 讘住讚专 讝专注讬诐 砖住讚专讛 拽讜讚诐 诇讘"讘 砖讛讜讗 讘住' 谞讝讬拽讬谉:


专砖"讬 讚"讛 砖讟专讬 讞讜讘 讛诪讜拽讚诪讬谉 讜讻讜' 诇驻讬讻讱 拽谞住讜讛讜 诪诇讙讘讜转 讘讜 讜诇讗 讬讟专讜祝 讗驻讬' 诪讝诪谉 讛诪诇讜讛 讜讻讜' 诇讻讗讜专讛 讚讘专讬诐 讛诇诇讜 讛诐 讗讬谞诐 爪专讬讻讬谉 诇住讜讙讬讗 讚砖诪注转讬谉 讜讗诪谞诐 诇驻讬 讛住讘专讗 砖讬砖讻讞 讛讚讘专 诇讙诪专讬 讘讗讬讝讛 讞讜讚砖 讛讜拽诐 讛诪诇讱 讜讘讗讬讝讛 讬讜诐 讘讞讜讚砖 讗"讻 诇注讜诇诐 诇讗 讬讜讻诇 讛诪诇讜讛 诇讙讘讜转 诪讛诇拽讜讞讜转 讗诐 砖讟专 讛诪诇讜讛 讜砖讟专 讛诪拽讞 讛诐 谞讻转讘讬诐 讘砖谞讛 讗讞转 诇诪诇讱 讚讛专讬 诇讗 讬讚注讬谞谉 讻诇诇 讘讗讬讝讛 讬讜诐 讛讜拽诐 讛诪诇讱 砖谞讚注 讗诐 砖讟专 讛诪诇讜讛 拽讜讚诐 讗讜 砖讟专 讛诪拽讞 讜讗"讻 诪诪讬诇讗 诇讗 讬讜讻诇 诇讙讘讜转 专拽 诪讛诇拽讜讞讜转 砖讝诪谉 砖讟专 讛诪拽讞 砖诇讛诐 讛讜讗 讘砖谞讛 砖讗讞专 砖谞转 讛诪诇讜讛 讻讙讜谉 砖砖谞转 砖讟专 讛诪诇讜讛 谞讻转讘 讘砖谞讛 砖诇讬砖讬转 诇诪诇讱 讜砖讟专 讛诪拽讞 谞讻转讘 讘砖谞讛 讛专讘讬注讬转 诇诪诇讱 讜讗"讻 诪讛 诇讬 讗诐 转诪讜讝 拽讜讚诐 讗讜 砖讘讟 拽讚讬诐 转诪讬讚 砖讟专 讛诪诇讜讛 拽讜讚诐 诇砖讟专 讛诪拽讞 讜诇讻谉 讛讜爪专讱 专砖"讬 诇讛拽讚讬诐 砖讛诪讜拽讚诐 驻住讜诇 诇讙诪专讬 诪诇讟专讜祝 讘讜 讗驻讬' 诪讝诪谉 讛讛诇讜讗讛 诪诪砖:


讗诇讗 讚讗讻转讬 诇讗 讛讜爪专讻谞讜 诇讝讛 讻讗谉 讘住讜讙讬讗 砖讛专讬 讘砖讘讬诇 讝讛 讙讜驻讗 讛讜爪专讻谞讜 诇拽讘讜注 讬讜诐 拽讘讜注 讜讬讚讜注 诇诪诇讻讬诐 讻讚讬 砖讬讜讻诇 诇讙讘讜转 诪讗讜转谉 诇拽讜讞讜转 砖诇 讗讜转讛 砖谞讛 注爪诪讛 砖诇 讝诪谉 砖讟专 讛诪诇讜讛. 讜注讬讬谉 诪"砖 诇注讬诇 讘砖诐 讛专砖讘"讗. 讜诇讻谉 谞诇注"讚 讚专砖"讬 住讜讘专 砖讗讬谉 讝讛 讞砖砖 讻诇诇 砖讛讘"讚 讜讛住讜驻专 讜讻诇 讛注讜诇诐 讬砖讻讞 诪讛诐 讝诪谉 注诪讬讚转 讛诪诇讱 讜讘讜讚讗讬 讻砖讛讚讘专 讬讘讗 诇驻谞讬 讘"讚 讛诐 讬讞拽专讜 讜讬讘讜专专 诇讛诐 讝诪谉 注诪讬讚转 讛诪诇讱. 讜讻诇 讝讛 砖讬讬讱 讗诐 讛讚讘专 讘讗 诇驻谞讬 讛讘"讚 讗讘诇 讗诐 讗讬谉 讛讚讘专 讘讗 诇驻谞讬 讛讘"讚 讬讻讜诇 诇讛讬讜转 砖诪讗讬讝讛 讗谞砖讬诐 讬讛讬' 谞砖讻讞 讝诪谉 注诪讬讚转 讛诪诇讱: 讜讛谞讛 诪讛 砖诪诇讜讛 讘砖讟专 讙讜讘讛 诪讛诇拽讜讞讜转 讛讟注诐 讛讜讗 诪驻谞讬 砖讬砖 诇讜 拽讜诇 讻讚讗诪专讬谞谉 讘砖诇讛讬 讘"讘 讜讗"讻 讛诇讜拽讞 讻砖拽讜谞讛 诪住转诪讗 讞讜拽专 讗诐 讬砖 讻讘专 讗讬讝讛 讛诇讜讗讛 讘砖讟专 拽讜讚诐 诇诪拽讞讜 讜讻谉 讛诪诇讜讛 讘砖注讛 砖讛讜讗 诪诇讜讛 讞讜拽专 讗诐 讬砖 诇诇讜讛 砖讚讜转 讜讗诐 注讚讬谉 讛诐 讘谞讬 讞讜专讬谉 砖讬讞讜诇 砖注讘讜讚讜 注诇讬讛诐:

